ഒരൊന്നൊന്നര ഐസ് ബര്‍ഗ് • Suprabhaatham\nഒരൊന്നൊന്നര ഐസ് ബര്‍ഗ്\nഐസ് ബര്‍ഗ് എന്നു കേട്ടാല് ഓര്‍മവരുന്നത് ടൈറ്റാനിക്കാണ്. കാല്‍കിലോമീറ്റര് നീളം വരുന്ന കപ്പലിനെ കടലിന്റെ അടിത്തട്ടില് എത്തിച്ച വില്ലന്.\nഅന്റ്‌റാര്‍ട്ടിക്ക ആര്‍ട്ടിക് പോലുള്ള മഞ്ഞ മൂടുക്കിടക്കുന്ന പ്രദേശങ്ങളില് നിന്ന് മുറിഞ്ഞുവീണ് കടലില് ഒഴുകിനടക്കുന്ന ചെറിയ ശുദ്ധജല ഐസ് മലകളാണ് ഐസ് ബര്‍ഗ്. വെള്ളത്തില് ഒഴുകുന്ന ഐസിന്റെ വെറും 10 ശതമാനം മാത്രമേ മുകളില് കാണു എന്ന പ്രത്യേകത ഐസ് ബര്‍ഗിനും ഉണ്ട്.\nമുകളില് കാണുന്ന ചെറിയ കഷ്ണത്തിന്റെ യഥാര്‍ഥ മുഖം വെള്ളത്തിനടിയിലാണ്. ഈ സ്വഭാവം കാരണം ഒരുകാലത്ത് ഐസ് ബര്‍ഗിനെ കടലിലെ ഒരു പ്രധാന മരണക്കെണിയാക്കിയിരുന്നു. പുറത്തേക്കു കാണുന്ന ഐസിനെ അടിയിലെ യഥാര്‍ഥ വലിപ്പം തിരിച്ചറിയാതെ ധാരാളം തോണികളും ചെറുകപ്പലുകളും അപകടങ്ങളില് പെടുമായിരുന്നു.ഇങ്ങനെയെക്കെ ആണെങ്കിലും ശരിക്കും ഭീമമായ ഐസ് ബര്‍ഗുകള് കടലില് അങ്ങനെ ഒഴുകി നടക്കുന്നത് ഒരു ഒരെന്നൊന്നര കാഴ്ചതന്നെയാണ്.\nഓപ്പറേഷന് ഐസ് ബ്രഡ്ജ് വര്‍ഷാവര്‍ഷം നടക്കുന്ന നാസയുടെ ഒരു പദ്ധതിയാണ്. ആര്‍ട്ടിക് അന്റാര്‍ട്ടിക്ക് പ്രദേശങ്ങളില് നടത്തുന്ന ഈ സര്‍വെയുടെ ലക്ഷ്യം മഞ്ഞുപാളികളെക്കുറിച്ച് ഖനത്തെക്കുറിച്ചും ചലനത്തെക്കുറിച്ചും പഠിക്കുകയാണ്. ഓപ്പറേഷന് ഐസ് ബ്രഡ്ജിന്റെ ഭാഗമായി അന്റാര്‍ടിക്കയില് നടന്നത്തിയ എയര് സര്‍വെയിലാണ് നിലവില് ഏറ്റവും വലുപ്പമുള്ള ഐസ് ബര്‍ഗിന്റെ അമ്പരപ്പിക്കുന്ന ചിത്രങ്ങള് പുറത്തു വരുന്നത്.\nഎ 68 എന്ന പേരുള്ള ഇ ഐസ് ബര്‍ഗിന് ആറായിറം ചതുരശ്ര കിലോമീറ്റര് വലുപ്പം ഉണ്ടെന്നാണ് കണക്ക്.\nകഴിഞ്ഞ ജൂലയിലാണ് അന്റാര്‍ടിക്കയിലെ ലാര്‍സന് സി ഐസ് പാളിയില്‍നിന്നു എ 68 പൊട്ടി വേര്‍പെട്ടത്\nഒരു നഗരത്തിന്റെ വലുപ്പം വരുന്ന ഈ ഐസ് കഷ്ണം ലാര്‍സന് സി ഷല്‍ഫിന്റെ 10 ശതമാനത്തോളം ഉണ്ടെന്നാണ് ഐസ് ബ്രഡ്ജ് പര്യവേക്ഷണ സംഘം പറയുന്നത്.\nലാർസൻ- സി ഐസ് പാളിയിൽ നിന്നും അടർന്നുനിൽക്കുന്ന എ 68\nഎ 68 ൻ്റെ പടിഞ്ഞാറൻ ഭാഗം\nഎ 68 ൻ്റെ ചുറ്റും ഒഴുകിനടക്കുന്ന ചെറു ഐസ് ബർഗുകൾ


Posted By: admin 176 Views0Comment k surendran, kochi kidnap case\nമുഖ്യമന്ത്രി പിണറായി വിജയന് ഇന്നു നേരിടുന്ന എല്ലാ പ്രതിസന്ധികളിൽ നിന്നും താൽക്കാലികമായെങ്കിലും രക്ഷപ്പെടാനും ചീത്തപ്പേരുകൾ കുറച്ചെങ്കിലും ഇല്ലാതാക്കാനും പറ്റിയ ഒന്നാന്തരം അവസരമായിരുന്നു നടിയെ തട്ടിക്കൊണ്ടുപോയി പീഡിപ്പിച്ച കേസ്സ് തെളിയിക്കുക എന്നത്. എന്നാൽ അദ്ദേഹം അതിനു തയ്യാറല്ല എന്നാണ് തോന്നുന്നത്. ഈ കേസ്സിൽ ആദ്യദിവസം മുതലുള്ള എല്ലാ കാര്യങ്ങളും മുഖ്യമന്ത്രിക്ക് അറിയാം.\nഇഷ്ടക്കാർക്കുവേണ്ടി എന്തും ചെയ്യുന്ന നേതാവാണ് മുഖ്യമന്ത്രി പിണറായി വിജയന് . ചുരുക്കിപ്പറഞ്ഞാൽ നമ്മുടെ കെ. കരുണാകരനെപ്പോലെ. അദ്ദേഹത്തിനു വേണ്ടപ്പെട്ട ആരോ ഒരാൾ ഈ കേസ്സിൽ അദ്ദേഹത്തെ സമ്മർദ്ദത്തിലാക്കുന്നുണ്ട് എന്നത് സത്യം. അതുകൊണ്ടാണ് ഒരു എഡിജിപി നാദിർഷാക്കു നേരത്തെ ക്ലാസ് കൊടുത്തത്. ചോദ്യം ചെയ്യലിനിടയിൽ തിരുവനന്തപുരത്തുനിന്ന് വിളി വന്നത്. എന്തിന് ആദ്യദിവസം തന്നെ ഗൂഡാലോചന ചിലരുടെ ഭാവനയാണെന്ന് മുൻകൂറായി പ്രഖ്യാപിച്ചത്. ഇപ്പോൾ നടക്കുന്നതെല്ലാം ഒരു നാടകം മാത്രമാണ്.\nവിശദമായി ചോദ്യം ചെയ്തു എന്നാൽ ഒന്നും കണ്ടെത്താനായില്ല എന്ന പതിവു പോലീസ് നാടകം. ഇതുതന്നെയാണ് ഉമ്മൻചാണ്ടിയുടെ കാലത്ത് സോളാർകേസ്സിലും നടന്നത്. ഉമ്മൻചാണ്ടിയുടെ ഗതി തന്നെയാണ് പിണറായിയേയും കാത്തിരിക്കുന്നത് എന്നത് മാത്രമാണ് ഏക ആശ്വാസമെന്നും കെ.സുരേന്ദ്രന് പറഞ്ഞു.


Kerala School Uniform Mandatory: ഡിസംബർ 13 മുതൽ യൂണീഫോം നിർബന്ധം; 8 ന് സ്പെഷ്യൽ സ്കൂളുകൾ തുറക്കും - minister v sivankutty about kerala school uniform | Samayam Malayalam\nminister v sivankutty about kerala school uniform\nAuthored by Samayam Desk | Samayam Malayalam | Updated: Dec 4, 2021, 7:44 PM\nപൊതു വിദ്യാലയങ്ങളിൽ പഠിക്കുന്ന ഭിന്നശേഷിക്കാർക്കും സ്കൂളുകളിൽ എത്താം. സംസ്ഥാനത്ത് വാക്സിൻ എടുക്കാത്ത അധ്യാപക-അനധ്യാപകരുടെ കണക്ക് മന്ത്രി പുറത്തുവിട്ടിട്ടുണ്ട്.\nപ്ലസ് വൺ സീറ്റുകൾ കുറവുള്ള താലൂക്കുകളുടെ എണ്ണം മന്ത്രി പുറത്തുവിട്ടു\nഭിന്നശേഷിക്കാർ പഠിക്കുന്ന സ്കൂളുകൾ എട്ടിന് തുറക്കും\nപൊതുവിദ്യാലയങ്ങൾക്ക് ബാധകമായ മാനദണ്ഡങ്ങൾ പാലിക്കണം\nതിരുവനന്തപുരം: ഡിസംബർ 13 മുതൽ സംസ്ഥാനത്തെ സ്കൂളുകളിൽ യൂണിഫോൺ നിർബന്ധമാക്കുമെന്ന് വിദ്യാഭ്യാസ വകുപ്പ് മന്ത്രി വി ശിവൻകുട്ടി. ബസ് കൺസഷൻ അടക്കമുള്ള കാര്യങ്ങളിൽ ആശയക്കുഴപ്പം ഇല്ലാതാക്കാനാണിതെന്ന് അദ്ദേഹം പറഞ്ഞു. ഭിന്നശേഷിയുള്ള കുട്ടികൾ പഠിക്കുന്ന സ്കൂളുകളും ഹോസ്റ്റലുകളും 8 മുതൽ തുറക്കാമെന്നും അദ്ദേഹം വ്യക്തമാക്കി. ഇത്തരം സ്കൂളുകൾ പൊതുവിദ്യാലയങ്ങൾക്ക് ബാധകമായ മാനദണ്ഡങ്ങൾ പാലിക്കേണ്ടതുണ്ട്. പൊതു വിദ്യാലയങ്ങളിൽ പഠിക്കുന്ന ഭിന്നശേഷിക്കാർക്കും സ്കൂളുകളിൽ എത്താം.\nപ്ലസ് വൺ സീറ്റുകൾ കുറവുള്ള താലൂക്കുകളുടെ എണ്ണം മന്ത്രി പുറത്തുവിട്ടു. മൊത്തം 21 താലൂക്കുകളിലാണ് സീറ്റുകൾ കുറവുള്ളത്. 21 താലൂക്കുകളിൽ നൽകേണ്ട ആകെ ബാച്ചുകളുടെ എണ്ണം 72 ആണ്. ഒരു സയൻസ് ബാച്ചും 61 ഹ്യുമാനീറ്റീസ് ബാച്ചും 10 കൊമേഴ്സ് ബാച്ചുമാണ് അനുവദിക്കുന്നതെന്ന് മന്ത്രി പറഞ്ഞു.\nAlso Read: കടയ്ക്കാവൂരിൽ മകനെ പീഡിപ്പിച്ചെന്ന കേസ്; അമ്മ കുറ്റവിമുക്ത; ആരോപണങ്ങൾ അടിസ്ഥാനരഹിതം\nഅതേസമയം സംസ്ഥാനത്ത് വാക്സിൻ എടുക്കാത്ത അധ്യാപക-അനധ്യാപകരുടെ കണക്ക് മന്ത്രി പുറത്തുവിട്ടു. വാക്സിൻ എടുക്കാത്ത അധ്യാപക-അനധ്യാപകരുടെ എണ്ണം 1707 ആണ്. ഇതിൽ 1495 പേർ അധ്യാപകരും 212 പേർ അനധ്യാപകരുമാണ്. എൽപി/ യുപി/ ഹൈസ്കൂൾ വിഭാഗത്തിൽ 1066 അധ്യാപകരും 189 അനദ്ധ്യാപകരും വാക്സിൻ എടുത്തിട്ടില്ല. ഹയർസെക്കൻഡറി വിഭാഗത്തിൽ 200 അധ്യാപകരും 23 അനധ്യാപകരും വാക്സിൻ എടുക്കേണ്ടതുണ്ട്. വൊക്കേഷണൽ ഹയർസെക്കൻഡറി വിഭാഗത്തിൽ 229 അധ്യാപകർ വാക്സിൻ എടുത്തിട്ടില്ല.\nകോവിഡ് വാക്സിൻ എടുക്കാത്ത അധ്യാപകർക്കും ജീവനക്കാർക്കും മറ്റ് ഓഫീസ് ജീവനക്കാർക്കും ആഴ്ചയിൽ ആർടിപിസിആർ പരിശോധന നിർബന്ധമാക്കി. രോഗങ്ങൾ, അലർജി തുടങ്ങിയ പ്രശ്നങ്ങൾ കാരണം വാക്സിൻ എടുക്കാത്തവർ ഡോക്ടറുടെ സർട്ടിഫിക്കറ്റ് ഹാജരാക്കണം.\nഭീമന്‍റെ വഴി എങ്ങനെയുണ്ട്? പ്രേക്ഷകർ പറയുന്നു...\nആര്‍ട്ടിക്കിള് ഷോസംസ്ഥാനത്ത് ഇന്ന് 4557 പേർക്ക് കൊവിഡ് സ്ഥിരീകരിച്ചു; പരിശോധിച്ചത് 58,817 സാമ്പിളുകൾ\nവി ശിവൻകുട്ടി V Sivankutty Uniform Mandatory Kerala School Kerala School Uniform Mandatory Kerala School Uniform\nWeb Title : minister v sivankutty about kerala school uniform


കോവിഡ് 19: സംസ്ഥാനം4സോണുകളായി തിരിക്കും; അന്തർ സംസ്ഥാന- ജില്ലാ യാത്ര നിരോധനം തുടരും\nകേന്ദ്ര ലിസ്റ്റ് അനുസരിച്ച് കാസർകോട്, കണ്ണൂർ, എറണാകുളം, മലപ്പുറം, തിരുവനന്തപുരം, പത്തനംതിട്ട ജില്ലകളെയാണ് ഹോട്സ്പോട്ടുകളായി കണക്കാക്കിയത്.\n16 Apr, 2020 at 01:27 PM\nലോക്ഡൌണ് കാലയളവില് അന്തർ സംസ്ഥാന- ജില്ലാ യാത്ര നിരോധനം തുടരുമെന്ന് മുഖ്യമന്ത്രി പിണറായി വിജയന് അറിയിച്ചു. സംസ്ഥാനത്തെ നാല് സോണുകളായി തിരിക്കും.\nകോവിഡ് പോസിറ്റീവായി ഇപ്പോൾ ചികിത്സയിലുള്ളവരുടെ എണ്ണം നോക്കിയാൽ കാസർകോട് 61, കണ്ണൂർ 45, മലപ്പുറം9ഈ തരത്തിലാണ് ഉള്ളത്. മൂന്ന് ജില്ലകൾ കഴിഞ്ഞാൽ ഏറ്റവും കൂടുതൽ പോസിറ്റീവ് കേസ്9എണ്ണമുള്ള കോഴിക്കോട് ആണ്. നാലു ജില്ലകളും ചേർത്ത് ഒരു മേഖല ആക്കുന്നതാണ് നല്ലതെന്ന അഭിപ്രായമാണ് സംസ്ഥാന സർക്കാരിന്. ഇതു കേന്ദ്രസർക്കാരിനെ അറിയിക്കുമെന്ന് മുഖ്യമന്ത്രി പറഞ്ഞു.\nനാലിടങ്ങളിലും ലോക്ഡൗണ് ഇളവില്ലാതെ തുടരണം. മേയ്3വരെ ലോക്ഡൗൺ കർശനമായി തുടരും. ഇതിൽ കോഴിക്കോട് ഉൾപ്പെടുത്തുന്നിനു മറ്റുപ്രശ്നങ്ങളില്ല. കേന്ദ്രം ഹോട്സ്പോട്ടായി കണക്കാക്കിയ ചില ജില്ലകൾ ഇതിൽ ഉൾപ്പെടുന്നില്ലെന്നതിനു കേന്ദ്ര അനുമതി വാങ്ങണം. ഈ ജില്ലകളിൽ തീവ്രരോഗബാധയുള്ള ഹോട്സ്പോട്ട് പ്രത്യേകം കണ്ടെത്തും. വില്ലേജുകളുടെ അതിർത്തി അടക്കും. എൻട്രി പോയിന്റും എക്സിറ്റ് പോയിന്റും ഉണ്ടാകും. മറ്റു വഴികൾ അടയ്ക്കും.\nമൂന്നാമത്തെ മേഖലയായി നിർദേശിക്കുന്നത് ആലപ്പുഴ, തിരുവനന്തപുരം, പാലക്കാട് , തൃശൂർ, വയനാട് എന്നീ ജില്ലകളെയാണ്. ഇതിൽ ഹോട്സ്പോട്ടായി കേന്ദ്രസർക്കാർ പ്രഖ്യാപിച്ച തിരുവനന്തപുരം ഉണ്ട്. തിരുവനന്തപുരം ജില്ലയുടെ പോസിറ്റീവായ കേസുകളെടുത്താൽ2പേർ മാത്രമാണ് ഉള്ളത്. മൂന്നാമത്തെ ഗണത്തിൽ തിരുവനന്തപുരം വരുന്നതാണ് നല്ലതാണെന്നാണ് അഭിപ്രായം. ഈ മേഖലയിൽ ഭാഗികമായി സാധാരണ ജീവിതം അനുവദിക്കും. മറ്റെല്ലാ നിയന്ത്രണങ്ങളും ബാധകമായിരിക്കും. അതിർത്തികളെല്ലാം അടഞ്ഞുകിടക്കും. ഇവിടങ്ങളിലുമുള്ള ഹോട്സ്പോട്ടായ പ്രദേശങ്ങൾ അടച്ചിടും. കടകൾ, റസ്റ്റോറന്റ് എന്നിവ വൈകിട്ട്7മണിവരെ അനുവദിക്കാം.\nപോസിറ്റീവ് കേസുകളില്ലാത്ത കോട്ടയവും ഇടുക്കിയും മറ്റൊരു മേഖലയാണ്. സംസ്ഥാന അതിർത്തിയുണ്ട് എന്നതുകൊണ്ട് ഇടുക്കിയിൽ കൂടുതൽ ജാഗ്രത വേണം. രണ്ടിടത്തും ജില്ല വിട്ടു യാത്ര അനുവദിക്കില്ല. സുരക്ഷയോടെ സാധാരണ ജീവിതം അനുവദിക്കാം. എന്നാൽ മറ്റു നിയന്ത്രണങ്ങളെല്ലാം ബാധകമായിരിക്കും.


what is triple lockdown 24 explainer എന്താണ് ട്രിപ്പിള് ലോക്ക്ഡൗണ്? ഏതൊക്കെ സേവനകൾ ലഭ്യമാകും ? [24 Explainer]\nകൊവിഡ് വ്യാപനം രൂക്ഷമായ പശ്ചാത്തലത്തിൽ സംസ്ഥാനത്തെ നാല് ജില്ലകളിൽ ട്രിപ്പിൾ ലോക്ക്ഡൗൺ പ്രഖ്യാപിച്ചു. തിരുവനന്തപുരം, എറണാകുളം, തൃശൂർ, മലപ്പുറം ജില്ലകളിലാണ് ട്രിപ്പിൾ ലോക്ക്ഡൗൺ. എന്നാൽ എന്താണ് ട്രിപ്പിൾ ലോക്ക്ഡൗൺ? ഏതൊക്കെ സേവനങ്ങൾ ലഭ്യമാകും ?\nതീവ്ര രോഗബാധിത മേഖലകളില് ഏര്‍പ്പെടുത്തുന്ന നിയന്ത്രണങ്ങള് ആണ് ട്രിപ്പിള് ലോക്ക്ഡൗണ്. മൂന്ന് ഘട്ടങ്ങൾ ആയാണ് ട്രിപ്പിള് ലോക്ക്ഡൗണ് നടപ്പാക്കുന്നത്. അതുകൊണ്ടാണ് ഇത്തരം നിയന്ത്രണത്തിന് ട്രിപ്പിള് ലോക്ക്ഡൗണ് എന്ന് പറയാൻ കാരണം.\nതീവ്ര രോഗബാധിത മേഖലയില് ആരും പ്രവേശിച്ചിട്ടില്ലെന്ന് ഉറപ്പുവരുകയെന്നതാണ് ആദ്യ ഘട്ടം. രോഗബാധിതരുടെ സമ്പര്‍ക്കം കൂടുന്ന സ്ഥലങ്ങള് കണ്ടെത്തി ആ സ്ഥലങ്ങളില് ലോക്ക്ഡൗണ് ഏര്‍പ്പെടുത്തുന്നതാണ് രണ്ടാം ഘട്ടം. മൂന്നാമതായി രോഗം ബാധിച്ചവര് വീടുകളില് തന്നെ കഴിയുന്നുണ്ടെന്ന് ഉറപ്പുവരുത്തും. കമ്മ്യൂണിറ്റി വ്യാപനം തടയാന് വേണ്ടിയാണ് ഇത്തരത്തിലൊരു നടപടി സ്വീകരിക്കുന്നത്.\nലഭ്യമാകുന്ന സേവനങ്ങൾ ?\nഎടിഎം ഉള്‍പ്പെടെയുള്ള അത്യാവശ്യ ബാങ്കിങ് സേവനങ്ങള്, ഡേറ്റ സെന്റര് ഓപ്പറേറ്റര്‍മാരും അതുമായി ബന്ധപ്പെട്ട പ്രവര്‍ത്തനങ്ങളും, മൊബൈല് സര്‍വീസ് സേവനവുമായി ബന്ധപ്പെട്ട അത്യാവശ്യജീവനക്കാര്, ആശുപത്രികളും മെഡിക്കല് ഷോപ്പുകളും, ചരക്കുവാഹനങ്ങളുടെ യാത്ര, അത്യാവശ്യ പലചരക്കുകടകളുടെ പ്രവര്‍ത്തനം, വളരെ അത്യാവശ്യമുളള മാധ്യമപ്രവര്‍ത്തകരുടെ സേവനം, പെട്രോള് പമ്പ്, എല്.പി.ജി, ഗ്യാസ് സ്ഥാപനങ്ങള്, ജല വിതരണം, വൈദ്യുതി, ശുചീകരണം എന്നിവയുമായി ബന്ധപ്പെട്ട പ്രവര്‍ത്തനങ്ങള്, സേവനങ്ങള് മാത്രമാണ് ട്രിപ്പിള് ലോക്ക്ഡൗണില് ലഭ്യമാവുക.\nബാങ്കുകളുടെ പ്രവൃത്തി ദിനം – തിങ്കൾ, ബുധൻ, വെള്ളി\nട്രിപ്പിള് ലോക്ക്ഡൗൺ ഏർപ്പെടുത്തിയ ജില്ലകളിലും ബാങ്കുകളുടെ പ്രവൃത്തി ദിനം തിങ്കള്, ബുധന്, വെള്ളി ദിവസങ്ങളിലായിരിക്കും. നിശ്ചിത സമയപരിധിയിൽ മിനിമം ജീവനക്കാരെ വെച്ച് ഇത് നടപ്പാക്കണം.\nരാവിലെ 8 മണി വരെ അനുവദിക്കും. മത്സ്യവിതരണംകൂടി ഈ സമയത്തിനുള്ളില് അനുവദിക്കും.\nവിമാനത്താവള പ്രവര്‍ത്തനങ്ങളെ ട്രിപ്പിൾ ലോക്ക്ഡൗൺ ബാധിക്കില്ല. ട്രെയിൻ സര്‍വീസുകള് നിര്‍ത്തിവയ്ക്കാന് സാധിക്കില്ല. വിമാനത്താവളത്തിലേക്കും റെയിൽ‌വേ സ്റ്റേഷനിലേക്കും ടാക്സികൾ ക്രമീകരിക്കാന് അനുവദിക്കും.\nStory Highlights: what is triple lockdown\nRead more on: 24 explainer | triple lockdown


It can be seen that the new T-Rock now follows the same new\nടി-റോക് ഫെയ്‌സ്‌ലിഫ്റ്റിനെ വെളിപ്പെടുത്തി വോക്‌സ്‌വാഗൻ\n2019-ല് ഫ്രാങ്ക്ഫര്‍ട്ട് ഓട്ടോ ഷോയിലാണ് ഫോക്‌സ്‌വാഗണ് ടി-റോക്ക് ഔദ്യോഗികമായി അരങ്ങേറ്റം കുറിക്കുന്നത്.2 വര്‍ഷത്തേക്ക് വില്‍പ്പനയ്ക്കെത്തിയതിന് ശേഷം, ക്രോസ്‌ഓവറിന് കുറച്ച് പുതുമയ്ക്കായി ഒരു മിഡ്-ലൈഫ് അപ്ഡേറ്റ് നല്‍കിയിരിക്കുകയാണ് കമ്പനി ഇപ്പോള്.\nഫോക്‌സ്‌വാഗന്റെ സ്റ്റേബിളില് നിന്നുള്ള സമീപകാല ലോഞ്ചുകളില് കണ്ട പുതിയ ഡിസൈന് തീം തന്നെയാണ് ഇപ്പോള് പുതിയ ടി-റോക്കും പിന്തുടരുന്നതെന്ന് കാണാന് സാധിക്കും. ടി-റോക്കിന് ഇപ്പോള് പരിഷ്‌കരിച്ച റേഡിയേറ്റര് ഗ്രില് ലഭിക്കുന്നു.\nകളര് പാലറ്റും പരിഷ്‌കരിച്ചതായി ബ്രാന്‍ഡ് അവകാശപ്പെടുന്നു. പുതുക്കിയ ടി-റോക്ക് 17 ഇഞ്ച് മുതല് 19 ഇഞ്ച് വരെ വ്യാസമുള്ള റീസ്‌റ്റൈല് ചെയ്ത അലോയ് വീലുകളിലാകും വിപണിയില് എത്തുക. മേല്‍പ്പറഞ്ഞ മാറ്റങ്ങളോടെ കാബ്രിയോലെ വേരിയന്റും അപ്ഡേറ്റ് ചെയ്തിട്ടുണ്ട്.\nട്രാന്‍സ്മിഷന് ഓപ്ഷനുകളില് 6-സ്പീഡ് മാനുവല്, 7-സ്പീഡ് ഡിസിടി എന്നിവ ഉള്‍പ്പെടുന്നു. കൂടാതെ, ടി-റോക്ക് ആർ ലൈനിന്റെ മുകളില് 300 bhp മോട്ടോര് ലഭിക്കുന്നു. കണ്‍വേര്‍ട്ടിബിള് ട്രിം 1.0 ലിറ്റര് TSI, 1.5 ലിറ്റര് TSI മോട്ടോറുകളില് മാത്രമേ ലഭ്യമാകൂ, കൂടാതെ ഇത് എഫ് ഡബ്ല്യ ഡി ലേഔട്ടില് മാത്രം മൂന്ന്-ലെയര് ഫാബ്രിക് ടോപ്പുമായി വരുമെന്നും കമ്ബനി വ്യക്തമാക്കുന്നു.


ജാഗ്രത: കാർഷികമേഖല തകർക്കുന്ന മോഡിഭരണം - സീതാറാം യെച്ചൂരി എഴുതുന്നു\nകേന്ദ്രം ഭരിക്കുന്ന ബിജെപി സർക്കാർ കോർപറേറ്റുകളുടെ പ്രധാന ഏജന്റായി മാറിയിരിക്കുന്നു. പുതിയ പരിഷ്‌കരണങ്ങളിലൂടെ ഇന്ത്യൻ ഭരണവർഗത്തിന്റെ വർഗതാൽപ്പര്യം സംരക്ഷിക്കാനാണ് മോഡി സർക്കാർ ശ്രമിക്കുന്നത്. ബിജെപി സർക്കാരിന്റെ നയങ്ങൾക്കെതിരെ രാജ്യവ്യാപകമായി കർഷകരും തൊഴിലാളികളും നടത്തിക്കൊണ്ടിരിക്കുന്ന യോജിച്ചതും അല്ലാത്തതുമായ പ്രക്ഷോഭങ്ങൾ പ്രതീക്ഷ നൽകുന്നതാണ്. യോജിച്ച പ്രക്ഷോഭത്തോടൊപ്പം ഓരോ മേഖലയിലുള്ളവരും അവരവരുടെ ആവശ്യങ്ങൾ ഉന്നയിച്ച് സ്വതന്ത്രമായ പോരാട്ടങ്ങളും സംഘടിപ്പിക്കണം. സ്‌ത്രീകൾ, വിദ്യാർഥികൾ, യുവാക്കൾ, ദളിത്–-ആദിവാസി വിഭാഗങ്ങൾ തുടങ്ങിയവരും വരും ദിവസങ്ങളിൽ പോരാട്ടം ശക്തിപ്പെടുത്തണം. ബിജെപിയുടെ വർഗ താൽപ്പര്യങ്ങൾക്കെതിരെ ഇന്ത്യൻ ജനത വർഗ താൽപ്പര്യങ്ങൾ ഉയർത്തിത്തന്നെ പോരാടണം. തൊഴിലാളികൾ ഉൾപ്പെടെയുള്ള ചൂഷിതരും മറ്റ് വിഭാഗങ്ങളും യോജിച്ച പോരാട്ടത്തിലൂടെ ബിജെപിയുടെ വർഗതാൽപ്പര്യത്തെ പരാജയപ്പെടുത്തണം\nകേന്ദ്രസർക്കാരും സമരം ചെയ്യുന്ന കർഷക സംഘടനകളുടെ പ്രതിനിധികളും വെള്ളിയാഴ്‌ച നടത്തിയ എട്ടാംവട്ട ചർച്ചയും പരാജയപ്പെട്ടു. കാർഷിക നിയമങ്ങൾ പിൻവലിക്കണമെന്ന കർഷക സംഘടനകളുടെ ആവശ്യം അംഗീകരിക്കാൻ കേന്ദ്രസർക്കാർ തയ്യാറായിട്ടില്ല. വൈദ്യുതി ഭേദഗതി നിയമം പുനഃപരിശോധിക്കാമെന്നും മലിനീകരണ നിയമത്തിൽനിന്നും കർഷകരെ ഒഴിവാക്കാമെന്നുമാണ് കേന്ദ്രം സമ്മതിച്ചിരിക്കുന്നത്. ചർച്ചകൾ പരാജയപ്പെടുന്തോറും കർഷകസമരം ഓരോ ദിവസവും ശക്തിപ്പെടുകയാണ്. ഡൽഹി അതിർത്തിയിലേക്ക് എത്തുന്ന കർഷകരുടെ എണ്ണം വർധിക്കുന്നു. തലസ്ഥാനത്തേക്കുള്ള ദേശീയപാതയിലും പ്രക്ഷോഭം തുടരുന്നു. സമീപസംസ്ഥാനങ്ങളിൽനിന്ന് മാത്രമല്ല, മഹാരാഷ്ട്ര, ഗുജറാത്ത്, ഉത്തരാഖണ്ഡ് തുടങ്ങിയ വിദൂരസംസ്ഥാനങ്ങളിൽനിന്നും കർഷകർ സമരമുഖത്തെത്തുന്നു. മറ്റ് സംസ്ഥാനങ്ങളിലും കർഷകർ ഐക്യദാർഢ്യം പ്രഖ്യാപിച്ച് പ്രക്ഷോഭത്തിലാണ്. പട്‌ന, റായ്‌പുർ, ഗുൽബർഗ, തഞ്ചാവൂർ തുടങ്ങിയ കേന്ദ്രങ്ങളിൽ വൻറാലികൾ നടന്നു. തൊഴിലെടുക്കുന്നവരും ട്രേ‌ഡ് യൂണിയനുകളും കർഷകസമരത്തെ പിന്തുണയ്‌ക്കുന്നുണ്ട്. സ്‌ത്രീകൾ, വിദ്യാർഥികൾ, യുവാക്കൾ തുടങ്ങി സമൂഹത്തിലെ മറ്റെല്ലാവിഭാഗമാളുകളും രാജ്യത്തിന്റെ ‘അന്നദാതാക്കളായ’ കർഷകർക്കൊപ്പം അണിനിരക്കുന്നു.\nഅതിശൈത്യത്തെ അതിജീവിച്ചുകൊണ്ട് സമാധാനപരമായും അച്ചടക്കത്തോടെയും തുടരുന്ന യോജിച്ച കർഷകപ്രക്ഷോഭത്തെ കള്ളപ്രചാരണങ്ങളിലുടെ അപകീർത്തിപ്പെടുത്തുകയാണ്. പ്രധാനമന്ത്രിയുടെ നേതൃത്വത്തിൽ സർക്കാരും ബിജെപിയും വ്യാപകമായി തെറ്റിദ്ധാരണപരത്തുന്നു. ഖാലിസ്ഥാൻ തീവ്രവാദികളെന്നും ചൈനീസ്, പാകിസ്ഥാൻ ചാരന്മാരെന്നും അർബൻ നക്സലെന്നും തുക്കഡെ, തുക്കഡെ ഗ്യാങ്ങെന്നും വിശേഷിപ്പിച്ചു. തുടർന്ന് പ്രതിപക്ഷ പാർടികൾ കർഷകരെ തെറ്റിദ്ധരിപ്പിച്ച് സമരത്തിനിറക്കിയെന്ന് പ്രചരിപ്പിച്ചു. വാസ്‌തവത്തിൽ രാജ്യത്തെ 500 ലേറെ കർഷകസംഘടനകളുടെ സംയുക്തവേദിയായ സംയുക്ത കിസാൻ മോർച്ചയാണ് സമരം സംഘടിപ്പിക്കുന്നത്. ഒരു രാഷ്ട്രീയ പാർടിക്കും ഈ സമരത്തിൽ പങ്കാളിത്തമില്ല. പ്രധാനമന്ത്രി മോഡി തന്നെ തെറ്റായ പ്രചാരണത്തിന് നേതൃത്വം നൽകുന്നു. തെരഞ്ഞെടുപ്പ് പ്രകടനപത്രികകളിൽ പ്രതിപക്ഷപാർടികൾ കാർഷിക പരിഷ്‌കരണം നടപ്പാക്കുമെന്ന് വാഗ്‌ദാനം നൽകിയിരുന്നുവെന്നും എന്നാൽ ഇപ്പോൾ കാർഷിക പരിഷ്‌കരണങ്ങളെ എതിർക്കുകയാണെന്നുമാണ് മോഡിയുടെ വാദം. എത് തരത്തിലുള്ള പരിഷ്‌കരണമെന്നതാണ് പ്രധാന ചോദ്യം.\nകാർഷികമേഖലയെയും അതിന്റെ വിപണിയും ഉൽപ്പന്നങ്ങളും തദ്ദേശ, വിദേശ കോർപറേറ്റുകൾക്ക് നൽകാനാണ് ലക്ഷ്യമിടുന്നത്. ഇത് രാജ്യത്തിന്റെ ഭക്ഷ്യസുരക്ഷയെ അപകടത്തിലാക്കും. അവശ്യസാധനങ്ങൾ വൻതോതിൽ ശേഖരിച്ചുവച്ച് കൃത്രിമക്ഷാമം സൃഷ്ടിച്ച് വില വർധിപ്പിച്ച് ലാഭം കൊയ്യാനാണ് കുത്തകകൾ ശ്രമിക്കുന്നത്. ന്യായവിലയ്‌ക്ക് ഭക്ഷ്യധാന്യങ്ങൾ വിതരണം ചെയ്യുന്ന പൊതുവിതരണ സംവിധാനത്തെ പാടെ തകർക്കും. ഈ നിയമങ്ങൾ ഇന്ത്യൻ കാർഷിക മേഖലയെ തകർക്കും. ജനങ്ങളുടെ മേൽ കൂടുതൽ ദുരിതം അടിച്ചേൽപ്പിക്കും. ഇതു തിരിച്ചറിഞ്ഞുകൊണ്ടാണ്  പ്രതിപക്ഷത്തെ പല മതനിരപേക്ഷ പാർടികളും നിയമത്തെ എതിർക്കുന്നതും കർഷകസമരത്തെ പിന്തുണയ്‌ക്കുന്നതും. ജനങ്ങളുടെ ക്ഷേമവും അഭിവൃദ്ധിയും ഉറപ്പുവരുത്തുന്ന വിധത്തിലുള്ള പരിഷ്‌കരണം നടപ്പാക്കണം. മറിച്ച് കോർപറേറ്റുകൾക്ക് അമിതലാഭം ഉറപ്പുവരുത്തുകയല്ല.\nകർഷകർക്ക് ആദായകരമായ കുറഞ്ഞ താങ്ങുവില (മിനിമം സപ്പോർട്ട് പ്രൈസ്‐എംഎസ്‌പി) നിശ്‌ചയിക്കുന്നതിനുള്ള സ്വാമിനാഥൻ കമീഷന്റെ നിർദേശങ്ങൾ നടപ്പിലാക്കുകയാണെന്ന് പ്രധാനമന്ത്രി അവകാശപ്പെടുന്നു. ഇത് യാഥാർഥ്യത്തിന് നിരക്കുന്നതല്ല. മൊത്തം ഉൽപ്പാദനച്ചെലവും അതിന്റെ 50 ശതമാനവുംകൂട്ടി കുറഞ്ഞ താങ്ങുവില ഉറപ്പുവരുത്തിയാലേ കർഷകന് കൃഷി ആദായകരമാകുകയുള്ളൂവെന്നാണ് സ്വാമിനാഥൻ നിർദേശിച്ചത്. ഇപ്പോൾ താങ്ങുവില പ്രഖ്യാപിക്കുമ്പോൾ ഉൽപ്പാദന ചെലവ് മുഴുവൻ കണക്കിലെടുക്കുന്നില്ല. കൂലി, വളത്തിന്റെ വില തുടങ്ങിയവ മാത്രമാണ് പരിഗണിക്കുന്നത്. കർഷക കുടുംബത്തിലെ അംഗങ്ങളുടെ അധ്വാനം, മൂലധന ആസ്തികൾ സ്വന്തമാക്കുന്നതിനായി ചെലവഴിച്ച തുകയുടെ പലിശ, തേയ്‌മാനം, പാട്ടത്തിനെടുത്ത ഭൂമിയുടെ പാട്ടത്തുക,സ്വന്തം ഭൂമിയാണെങ്കിലും അതിന്റെ വാടകമൂല്യം തുടങ്ങിയവ കൂടി കുറഞ്ഞ തറവില നിശ്‌ചയിക്കുമ്പോൾ പരിഗണിക്കണമെന്ന് സ്വാമിനാഥൻ എടുത്തുപറഞ്ഞിരുന്നു. കേന്ദ്രസർക്കാർ ഈ നിർദേശങ്ങളെല്ലാം അവഗണിക്കുകയാണ്.\n2019 ലെ ലോക്‌സഭാ തെരഞ്ഞെടുപ്പിന്റെ പ്രകടനപത്രികയിൽ കാർഷിക പരിഷ്‌കരണം എന്ന സെക്‌ഷനിൽ മിനിമം താങ്ങുവിലയ്‌ക്ക് ഉൽപ്പന്നം വിൽക്കാൻ കർഷകന് നിയമപരമായ അവകാശം ഉറപ്പുവരുത്താൻ നിയമം കൊണ്ടുവരുമെന്ന നിർദേശമാണ് സിപിഐ എം മുന്നോട്ടുവച്ചത്. 2017 മുതൽ ലോക്‌സ‌ഭയിൽ സിപിഐ എം അംഗങ്ങൾ ഈ ആവശ്യം ഉന്നയിക്കുന്നുണ്ട്. എന്നാൽ ഇതുവരെ അത്തരമൊരു നിയമം കൊണ്ടുവരാൻ സർക്കാർ ശ്രമിക്കുന്നില്ല. മിനിമം താങ്ങുവിലയുടെ പരിധിയിൽ മുഴുവൻ കാർഷിക വിളകളെയും എല്ലാ കർഷകരെയും ഉൾപ്പെടുത്തണം. ഇപ്പോൾ ആറ് ശതമാനം കർഷകർ മാത്രമാണ് എംഎസ്‌പിയുടെ പരിധിയിൽ വരുന്നത്. എന്നുതന്നെയല്ല, ഫലപ്രദമായ സംഭരണ സംവിധാനങ്ങൾ ഇല്ലെങ്കിൽ മിനിമം താങ്ങുവില പ്രഖ്യാപനം തന്നെ അർഥശൂന്യമാണ്. അതുകൊണ്ട് രാജ്യവ്യാപകമായി പൊതു, സ്വകാര്യമേഖലയിൽ ഫലപ്രദമായ സംഭരണ സംവിധാനങ്ങൾ ഒരുക്കേണ്ടത് അനിവാര്യമാണ്.\nകർഷക പ്രക്ഷോഭം ശക്തിപ്പെടുമ്പോൾ പ്രതിപക്ഷം ഭരിക്കുന്ന സംസ്ഥാന സർക്കാരുകളെ പ്രധാനമന്ത്രി മോഡി തെറ്റിദ്ധാരണ പരത്തി ആക്രമിക്കുകയാണ്. പ്രത്യേകിച്ച് കേരളത്തിലെ എൽഡിഎഫ് സർക്കാരിനെ. സംസ്ഥാനത്തെ കർഷകരെ സഹായിക്കാതെ കേന്ദ്രനിയമത്തെ എതിർക്കുകയാണ് കേരള സർക്കാർ എന്നാണ് മോഡി പറഞ്ഞത്. കേരളത്തെപ്പറ്റി പ്രധാനമന്ത്രിക്കുള്ള അജ്ഞതയാണ് ഈ കള്ളപ്രചാരണത്തിലൂടെ വെളിപ്പെടുന്നത്. ഈ കള്ളപ്രചാരണത്തെ അഖിലേന്ത്യാ കിസാൻ സഭ പൊളിച്ചടുക്കിക്കൊടുത്തു. നെൽ‌ക്കർഷകർക്ക് രാജ്യത്ത് ഏറ്റവും കൂടുതൽ സബ്‌സിഡിയും റോയൽറ്റിയും കേരളത്തിലെ എൽഡിഎഫ് സർക്കാരാണ് അനുവദിച്ചത്. പച്ചക്കറി, പയർവർഗങ്ങൾ, നേന്ത്രക്കായ എന്നിവയ്‌ക്കും ആനുകൂല്യങ്ങൾ നൽകുന്നു. സംസ്ഥാനത്തെ മൊത്തം കൃഷി ഭൂമിയുടെ 82 ശതമാനവും നാണ്യ വിളകളാണ്. നാണ്യവിളകൾക്ക് വില ഉറപ്പുവരുത്താൻ വിവിധ ബോർഡുകളുടെ നേതൃത്വത്തിൽ ലേല സംവിധാനമാണ് സർക്കാരിന് കീഴിൽ നിലവിലുള്ളത്. കേന്ദ്രസർക്കാരിന്റെ ഇറക്കുമതി നയങ്ങളും വിവിധ വ്യാപാര കരാറുകളുംമൂലമാണ് കേരളത്തിലെ നാണ്യവിളകളുടെ വിലയിടിഞ്ഞത് എന്നതാണ് യാഥാർഥ്യം.\nലോക സമ്പദ്‌വ്യവസ്ഥ കടുത്ത മാന്ദ്യത്തിന്റെ പിടിയിൽ തുടരുകയാണ്. ഈ പ്രതിസന്ധിയിൽനിന്നും കരകയറാനുള്ള മാർഗങ്ങൾ കാണാതെ പാപ്പരാവുകയാണ് നവഉദാരവൽക്കരണ നയങ്ങൾ നടപ്പാക്കിയ രാജ്യങ്ങൾ. അവർ അകപ്പെട്ട ദുരന്തമുഖത്തുനിന്നും കരകയറാൻ, പരമാവധി ലാഭം ഉണ്ടാക്കാനുള്ള മുതലാളിത്തത്തിന്റെ സഹജസ്വഭാവം ഇപ്പോൾ തീവ്രമാക്കുകയാണ്. കോർപറേറ്റുകൾക്ക് അമിത ലാഭമുണ്ടാക്കാൻ അവസരം സൃഷ്ടിച്ചുകൊണ്ട് ബിജെപി സർക്കാർ നവഉദാരവൽക്കരണ നയം കൂടുതൽ തീവ്രതയോടെ നടപ്പാക്കുന്നു. ഇതിന്റെ തുടർച്ചയാണ് പുതിയ സാമ്പത്തിക പ്രവർത്തന മേഖലകളും പുതിയ വിപണികളും കോർപറേറ്റുകളുടെ നിയന്ത്രണത്തിലേക്ക് വിട്ടുകൊടുക്കുന്നത്. ഈ നയത്തിന്റെ ഭാഗമായാണ് ഇന്ത്യ കാർഷികമേഖലയെ കോർപറേറ്റുകൾക്ക് തീറെഴുതാൻ കാർഷിക നിയമത്തിലൂടെ ലക്ഷ്യമിടുന്നത്.\nബിജെപി സർക്കാരിന്റെ നയങ്ങൾക്കെതിരെ രാജ്യവ്യാപകമായി കർഷകരും തൊഴിലാളികളും നടത്തിക്കൊണ്ടിരിക്കുന്ന യോജിച്ചതും അല്ലാത്തതുമായ പ്രക്ഷോഭങ്ങൾ പ്രതീക്ഷ നൽകുന്നതാണ്. യോജിച്ച പ്രക്ഷോഭത്തോടൊപ്പം ഓരോ മേഖലയിലുള്ളവരും അവരവരുടെ ആവശ്യങ്ങൾ ഉന്നയിച്ച് സ്വതന്ത്രമായ പോരാട്ടങ്ങളും സംഘടിപ്പിക്കണം. സ്‌ത്രീകൾ, വിദ്യാർഥികൾ, യുവാക്കൾ, ദളിത്–-ആദിവാസി വിഭാഗങ്ങൾ തുടങ്ങിയവരും വരും ദിവസങ്ങളിൽ പോരാട്ടം ശക്തിപ്പെടുത്തണം. ബിജെപിയുടെ വർഗ താൽപ്പര്യങ്ങൾക്കെതിരെ ഇന്ത്യൻ ജനത വർഗ താൽപ്പര്യങ്ങൾ ഉയർത്തിത്തന്നെ പോരാടണം. തൊഴിലാളികൾ ഉൾപ്പെടെയുള്ള ചൂഷിതരും മറ്റ് വിഭാഗങ്ങളും യോജിച്ച പോരാട്ടത്തിലൂടെ ബിജെപിയുടെ വർഗതാൽപ്പര്യത്തെ പരാജയപ്പെടുത്തണം.


ലോ അക്കാദമി: ലക്ഷ്മി നായരെ മാറ്റി; സമരം തുടരുമെന്ന് വിദ്യാർഥി സംഘടനകൾ | lakshmi nair lawa academy | Madhyamam\nHomechevron_rightNewschevron_rightKeralachevron_rightലോ അക്കാദമി: ലക്ഷ്മി...\ndate_range 31 Jan 2017 3:15 PM GMT\nലോ അക്കാദമി: ലക്ഷ്മി നായരെ മാറ്റി; സമരം തുടരുമെന്ന് വിദ്യാർഥി സംഘടനകൾ\nതിരുവനന്തപുരം: ലോ അക്കാദമിയില് 21 ദിവസം നീണ്ട ശക്തമായ വിദ്യാര്‍ഥി സമരത്തിനൊടുവില് ലക്ഷ്മി നായര് പ്രിന്‍സിപ്പല് സ്ഥാനത്തുനിന്ന് തെറിച്ചു. വൈസ് പ്രിന്‍സിപ്പല് മാധവന് പോറ്റിക്കാണ് പകരം ചുമതല. അഞ്ചുവര്‍ഷത്തേക്ക് അധ്യാപികയായും അവര് ഉണ്ടാവില്ളെന്ന് സമരം നടത്തുന്ന മറ്റ് സംഘടനകളെ ഒഴിവാക്കി എസ്.എഫ്.ഐയുമായി നടത്തിയ ചര്‍ച്ചയില് മാനേജ്മെന്‍റ് ഉറപ്പുനല്‍കി. 17 ആവശ്യങ്ങള് അംഗീകരിച്ചെന്നറിയിച്ച് എസ്.എഫ്.ഐ സമരം പിന്‍വലിച്ചു. എന്നാല് പ്രിന്‍സിപ്പലിന്‍െറ രാജി ആവശ്യവുമായി മറ്റ് വിദ്യാര്‍ഥി സംഘടനകളും ബി.ജെ.പിയും സമരം തുടരുകയാണ്.\nമറ്റ് വിദ്യാര്‍ഥി സംഘടനകള് ഇറങ്ങിപ്പോയതോടെ തിങ്കളാഴ്ചത്തെ രണ്ടാംഘട്ട ചര്‍ച്ചയില് എസ്.എഫ്.ഐ മാത്രമായിരുന്നു അവശേഷിച്ചിരുന്നത്. ഇന്നലെ വീണ്ടും മാനേജ്മെന്‍റും എസ്.എഫ്.ഐയും ചര്‍ച്ച നടത്തുകയും ലക്ഷ്മി നായരെ മാറ്റുന്നതടക്കം തീരുമാനത്തിലേക്ക് എത്തുകയുമായിരുന്നു. മറ്റുള്ളവര് ചര്‍ച്ചയില് പങ്കെടുത്തിരുന്നില്ല. വിദ്യാര്‍ഥികള്‍ക്ക് അനുഭാവം പ്രകടിപ്പിച്ച് സമരരംഗത്തുള്ള ബി.ജെ.പിയുടെ സി.ഐ ഓഫിസ് മാര്‍ച്ച് പേരൂര്‍ക്കടയില് വന് സംഘര്‍ഷത്തിലും ലാത്തിച്ചാര്‍ജിലും കലാശിച്ചു. നേതാക്കള്‍ക്ക് അടക്കം പരിക്കേറ്റതോടെ ബി.ജെ.പി ബുധനാഴ്ച തിരുവനന്തപുരം ജില്ലയില് ഹര്‍ത്താല് പ്രഖ്യാപിച്ചിട്ടുണ്ട്്.\nഅതേസമയം ഒത്തുതീര്‍പ്പ് കരാര് അവ്യക്തത നിറഞ്ഞതാണെന്ന് ആക്ഷേപം ഉയര്‍ന്നിട്ടുണ്ട്. ഇത് സംബന്ധിച്ച് പുറത്തിറക്കിയ വാര്‍ത്തക്കുറിപ്പില് ‘പ്രിന്‍സിപ്പല് ഡോ. ലക്ഷ്മി നായര് സ്ഥാനം ഒഴിഞ്ഞു’ എന്ന ഒഴുക്കന് പരാമര്‍ശം മാത്രമാണുള്ളത്. വാര്‍ത്തസമ്മേളനത്തിനിടെ മാധ്യമപ്രവര്‍ത്തകരുടെ ചോദ്യങ്ങളിലാണ് സമയപരിധിയും വ്യവസ്ഥയും ഡയറക്ടര് ഡോ. നാരായണന് നായര് വ്യക്തമാക്കിയത്. പ്രിന്‍സിപ്പലിനെ മാറ്റിയതടക്കമുള്ള ആവശ്യങ്ങള് അംഗീകരിച്ചെന്ന് അവകാശപ്പെട്ടാണ് എസ്.എഫ്.ഐ സമരം അവസാനിപ്പിച്ചത്. അതേ സമയം പ്രിന്‍സിപ്പലിന്‍െറ രാജിയില് കുറഞ്ഞ ഒരു ഒത്തുതീര്‍പ്പുവ്യവസ്ഥക്കും തയാറല്ളെന്ന നിലപാടിലുറച്ച് കെ.എസ്.യു, എ.ഐ.എസ്.എഫ്, എ.ബി.വി.പി, എം.എസ്.എഫ് എന്നിവരുടെ നേതൃത്വത്തിലുള്ള സംയുക്ത വിദ്യാര്‍ഥി ഐക്യം സമരത്തില് ഉറച്ചുനില്‍ക്കുന്നു. അനിശ്ചിതകാല നിരാഹാരം തുടരാനാണ് ബി.ജെ.പി നേതാവ് വി. മുരളീധരന്‍െറയും തീരുമാനം. ക്ളാസുകള് ബുധനാഴ്ച പുനരാരംഭിക്കുമെന്നും സമരം ചെയ്ത വിദ്യാര്‍ഥികളോട് ഒരു പ്രതികാര നടപടിയുമുണ്ടാകില്ളെന്നും ചര്‍ച്ചക്കുശേഷം മാനേജ്മെന്‍റ് വിശദീകരിച്ചു. പ്രിന്‍സിപ്പലിനെ അഞ്ചുവര്‍ഷത്തേക്ക് സര്‍വകലാശാല വിലക്കിയിട്ടുള്ളതും മാറ്റിനിര്‍ത്തുന്നതില് പരിഗണിച്ചിട്ടുണ്ട്. അതേ സമയം അക്കാദമി ഡയറക്ടര് ബോര്‍ഡില് ലക്ഷ്മി നായര് തുടരും.\nഇനിയും സമരം തുടര്‍ന്നാല് ഹൈകോടതി ഉത്തരവിന്‍െറ അടിസ്ഥാനത്തില് പൊലീസ് സഹായത്തോടെ ക്ളാസുകള് നടത്തേണ്ടിവരുമെന്നായിരുന്നു നാരായണന് നായരുടെ പ്രതികരണം. എന്നാല് പകരം നിയോഗിച്ച വൈസ് പ്രിന്‍സിപ്പലിന് യോഗ്യതയില്ളെന്ന ആരോപണവും ഉയര്‍ന്നിട്ടുണ്ട്. ചൊവ്വാഴ്ച രാവിലെ 11 ഓടെയാണ് എസ്.എഫ്.ഐ നേതാക്കള് മാനേജ്മെന്‍റുമായി ചര്‍ച്ച നടത്തിയത്. പ്രശ്നപരിഹാരത്തിന് സ്ഥാപനത്തിന്‍െറ ഗവേണിങ് കൗണ്‍സില് ചുമതലപ്പെടുത്തിയ അഞ്ചംഗ സമിതിയുമായിട്ടായിരുന്നു ചര്‍ച്ച. എസ്.എഫ്.ഐ നേതാക്കള്‍ക്ക് നല്‍കിയ ഒത്തുതീര്‍പ്പ് കരാറിലും പ്രിന്‍സിപ്പലിനെ മാറ്റിയത് എത്ര കാലത്തേക്കെന്ന് വ്യക്തമാക്കിയിട്ടില്ല. ഇതടക്കം 17 ആവശ്യങ്ങള് അംഗീകരിച്ചുള്ള കരാറാണ് മാനേജ്മെന്‍റ് എസ്.എഫ്.ഐക്ക് കൈമാറിയത്.\nമാനേജ്മെന്‍റ് പുറത്തിറക്കിയ പത്രക്കുറിപ്പ്\nTAGS:lakshmi nair kerala law academy\nNews Summary - lakshmi nair lawa academy


കൊളക്കാട് കെഎസ്ആർടിസി ബസ് പുനരാരംഭിച്ചു; ഫലം കണ്ടത് പ്രസിഡന്റിന്റെയും ശിവദാസൻ എംപി യുടെയും ഇടപെടൽ - കണ്ണൂരാൻ വാർത്ത\nHome കേരളം കൊളക്കാട് കെഎസ്ആർടിസി ബസ് പുനരാരംഭിച്ചു; ഫലം കണ്ടത് പ്രസിഡന്റിന്റെയും ശിവദാസൻ എംപി യുടെയും ഇടപെടൽ\nകൊളക്കാട് കെഎസ്ആർടിസി ബസ് പുനരാരംഭിച്ചു; ഫലം കണ്ടത് പ്രസിഡന്റിന്റെയും ശിവദാസൻ എംപി യുടെയും ഇടപെടൽ\nകൊളക്കാട് : കണിച്ചാർ പഞ്ചായത്ത് പ്രസിഡന്റ് ആൻ്റണി സെബാസ്റ്റ്യന്റെ മുൻകൈയിൽ ഡോ.വി ശിവദാസൻ എം പി യുടെ ഇടപെടലിലൂടെ കൊളക്കാട് വഴിയുള്ള കെഎസ്ആർടിസി ബസ് സർവീസ് പുനരാരംഭിച്ചു.\nകോവിഡ് ലോക്‌ഡോൺ തുടങ്ങിയതോടെ നിലച്ചു പോയ സർവീസാണ് വീണ്ടും തുടങ്ങിയത്. പഞ്ചായത്ത് പ്രസിഡന്റ് ആന്റണി സെബാസ്റ്റ്യന്റെ നേതൃത്വത്തില് ബസ്സിനെ നാട്ടുകാരും യാത്രികരും വരവേറ്റു. രാവിലെയും വൈകിട്ടും രണ്ട് കെഎസ്ആര്‍ടിസി സര്‍വ്വീസുകള്,നാല് പ്രൈവറ്റ് ബസ്സുകൾ എന്നിങ്ങനെ ഉണ്ടായിരുന്ന ഈ റൂട്ടിൽ കോവിഡ് കാലത്ത് അവയെല്ലാം നിലച്ചതോടെ പ്രതിസന്ധിയിലായിരുന്നു നാട്ടുകാർ. രാവിലെ 8.10 ന് കൊളക്കാടെത്തുന്ന കൊട്ടിയൂര്-കണ്ണൂര് സര്‍വ്വീസ് പുനഃസ്ഥാപിക്കാൻ സഹായം തേടി പഞ്ചായത്ത് പ്രസിഡന്റ് ആന്റണി സെബാസ്റ്റ്യന് ഡോ.വി ശിവദാസന് എംപിയെ സമീപിക്കുകയായിരുന്നു.\nഎം.പി കോഴിക്കോട് റീജണല് ട്രാന്‍സ്പോര്‍ട്ട് ഓഫീസറുമായി പ്രശ്നം ചര്‍ച്ചചെയ്താണ് ബസ് സർവീസ് പുനഃസ്ഥാപിച്ചത്. മധുരം വിതരണം ചെയ്താണ് നാട്ടുകാർ സർവീസ് പുനരാംഭിച്ച സന്തോഷം പങ്കിട്ടത്.


archana-who-committed-suicide-after-lover-back-out-from-marriage-over-dowry-last-letter | 'ശ്യാമണ്ണൻ ഒന്നു മനസിലാക്കണം, ഞാനും നിങ്ങളുടെ അനിയത്തിയെയും അമ്മയെയും പോലെ ഒരു പെണ്ണാണ്; നിങ്ങൾ ഇല്ലാതാക്കിയത് എന്റെ അച്ഛന്റെ ആഗ്രഹങ്ങളും സ്വപ്‌നങ്ങളും ആയിരുന്നു'; എല്ലാവരും ക്ഷമിക്കണം, തനിക്ക് അച്ഛന്റെ ആഗ്രഹം നിറവേറ്റാൻ പറ്റിയില്ലെന്നും അർച്ചന; ആറാട്ടുപുഴയിൽ ജീവനൊടുക്കിയ പെൺകുട്ടിയുടെ ആത്മഹത്യ കുറിപ്പ് ഇങ്ങനെ; കാരണക്കാരനായ യുവാവിനെ ഉടൻ അറസ്റ്റ് ചെയ്യണമെന്ന ആവശ്യവും ശക്തം - MarunadanMalayalee.com\nSeptember 14, 202008:08 PM IST Permalink\nആലപ്പുഴ: ആറാട്ടുപുഴയിൽ സ്ത്രീധനത്തിന്റെ പേരിൽ കാമുകൻ കൈവിട്ടതോടെ ആത്മഹത്യ ചെയ്ത പെൺകുട്ടിയുടെ ആത്മഹത്യാക്കുറിപ്പ് പുറത്ത്. ബി.എസ്.സി. അവസാനവർഷ വിദ്യാർത്ഥിനിയായ അർച്ചന മരിക്കുന്നതിന് മുമ്പ് എഴുതിയ കുറിപ്പാണ് പുറത്തുവന്നിരിക്കുന്നത്. 'എല്ലാവരും എന്നോട് ക്ഷമിക്കണം, എനിക്ക് അച്ഛന്റെ ആഗ്രഹം നിറവേറ്റാൻ പറ്റിയില്ല' എന്ന വരികളോടെയാണ് കുറിപ്പ് ആരംഭിക്കുന്നത്. സഹോദരിയോട് നന്നായി പഠിക്കണമെന്നും ജോലി വാങ്ങി അച്ഛനെയും അമ്മയെയും നോക്കണമെന്നും അർച്ചന പറയുന്നു. കാമുകന്റെ പേരെടുത്ത് പറഞ്ഞാണ് കുറിപ്പിലെ ബാക്കിയുള്ള വരികൾ. ആലപ്പുഴ ജില്ലയിലെ ആറാട്ടുപുഴ പഞ്ചായത്തിൽ രാമഞ്ചേരി വാർഡിലെ മുരിക്കിൻ വീട്ടിൽ വിശ്വനാഥന്റെ മകളാണ് അർച്ചന. കഴിഞ്ഞ വെള്ളിയാഴ്‌ച്ചയാണ് ഒതളങ്ങ എന്ന വിഷക്കായ കഴിച്ച് അർച്ചന ആത്മഹത്യ ചെയ്യുന്നത്.\nഅർച്ചനയുടെ ആത്മഹത്യ കുറിപ്പിന്റെ പൂർണ രൂപം...\n"എല്ലാവരും എന്നോട് ക്ഷമിക്കണം, എന്റെ അച്ഛന്റെ ആഗ്രഹം ഒന്നും നിറവേറ്റാൻ പറ്റിയില്ല. --- (അനിയത്തി) നന്നായി പഠിക്കണം. ജോലി വാങ്ങണം, അച്ഛനെയും അമ്മയെയും നീ നോക്കണം. പഠിത്തത്തിൽ ഉഴപ്പരുത്. എല്ലാവരും പറഞ്ഞു, ശ്യാമണ്ണനെ മറക്കാൻ,, എനിക്ക് പറ്റുന്നില്ല. ഇങ്ങനെ ജീവിക്കുന്നതും ജീവിക്കാത്തതും ഒരപോലെയാ. ശ്യാമണ്ണനും നന്നായി ജീവിക്ക്. അച്ഛന്റെയും അമ്മയുടെയും ആഗ്രഹം നിറവേറ്റൂ. അവർക്ക് കൊടുത്ത വാക്ക് പാലിക്ക്. ഞാൻ മരിച്ചാലും നിങ്ങൾക്ക് കുഴപ്പം ഇല്ല എന്നറിയാം. ശ്യാമണ്ണൻ ഒന്നു മനസിലാക്കണം. ഞാനും നിങ്ങളുടെ അനിയത്തിയെയും അമ്മയെയും പോലെ ഒരു പെണ്ണാണ്. നിങ്ങൾ ഇല്ലാതാക്കിയത് എന്റെ അച്ഛന്റെ ആഗ്രഹങ്ങളും സ്വപ്‌നങ്ങളും ആയിരുന്നു",\nകണ്ടല്ലൂർ സ്വദേശിയായ യുവാവും അർച്ചനയും വർഷങ്ങളായി പ്രണയത്തിലായിരുന്നു. അർച്ചനയെ വിവാഹം ചെയ്ത് നൽകണമെന്ന് യുവാവ് അർച്ചനയുടെ വീട്ടുകാരോടും ആവശ്യപ്പെട്ടിരുന്നു. മകളുടെ പഠനം പൂർത്തിയാക്കതിന് ശേഷം വിവാഹം നടത്തിതരാമെന്നായിരുന്നു വീട്ടുകാരുടെ മറുപടി. എന്നാൽ വിവാഹത്തോട് അടുത്തപ്പോൾ യുവാവ് കൂടുതൽ സ്ത്രീധനം ആവശ്യപ്പെട്ടു. ഇത് നൽകാനാകില്ലെന്ന് പറഞ്ഞതോടെ അർച്ചനയുമായുള്ള വിവാഹത്തിൽനിന്ന് പിന്മാറിയ യുവാവ് മറ്റൊരു പെൺകുട്ടിയുമായി വിവാഹം ഉറപ്പിക്കുകയും ചെയ്തു. ഇതറിഞ്ഞതോടെയാണ് അർച്ചന ജീവനൊടുക്കിയത്. കണ്ടല്ലൂർ സ്വദേശിയായ യുവാവാണ് അർച്ചനയുടെ മരണത്തിന് ഉത്തരവാദിയെന്നും ഇയാൾക്കെതിരേ നടപടിയെടുക്കണമെന്നുമാണ് കുടുംബത്തിന്റെ ആവശ്യം.\nകൂലിപ്പണിക്കാരായ മാതാപിതാക്കളുടെ മകളായിരുന്നു അർച്ചന. സാമ്പത്തികമായി പിന്നാക്കം നിൽക്കുന്ന കുടംബം. വലിയ സ്ത്രീധന തുക കൊടുത്ത് മകളെ വിവാഹം കഴിച്ച് അയക്കാൻ വിശ്വനാഥന് പ്രാപ്തിയില്ലായിരുന്നു. അർച്ചന പ്ലസ് ടുവിന് പഠിക്കുമ്പോൾ ഈ യുവാവ് വിവാഹ ആലോചനയുമായി വീട്ടിൽ വന്നിരുന്നുവെന്നാണ് പറയുന്നത്. എന്നാൽ ആ സമയത്ത് വിവാഹം നടത്താൻ കഴിയില്ലെന്നായിരുന്നു അർച്ചനയുടെ മാതാപിതാക്കൾ പറഞ്ഞത്. പിന്നീട് അർച്ചന ബിഎസ് സി നഴ്‌സിങ് പഠിക്കാൻ പോയി. ഈ സമയത്തും യുവാവുമായി അടുപ്പമുണ്ടായിരുന്നതായി പറയുന്നു. എന്നാൽ ഇതിനിടയ്ക്ക് വിദേശത്ത് പോയ യുവാവ് സാമ്പത്തികമായി മെച്ചപ്പെടുകയും ചെയ്തു. ഇതിനുശേഷമാണ് പെൺകുട്ടിയിൽ നിന്നും ഇയാൾ അകലാൻ തുടങ്ങിയത്. അർച്ചന വിവാഹ കാര്യം പറയുമ്പോൾ സ്ത്രീധനത്തിന്റെ കാര്യം പറഞ്ഞ് ഇയാൾ ഒഴിഞ്ഞു മാറുകയായിരുന്നു ചെയ്തതെന്നാണ് ബന്ധുക്കൾ പറയുന്നത്. തന്റെ സഹോദരിയെ 101 പവനും കാറും കൊടുത്താണ് വിവാഹം കഴിപ്പിച്ചതെന്നും ഇത്രയും തുക തന്നെ തനിക്കും വേണമെന്നുമായിരുന്നു യുവാവിന്റെ നിർബന്ധം. എന്നാൽ, ദിവസക്കൂലിക്കാരനായ വിശ്വനാഥന് ഇത്രയും തുക നൽകി മകളെ വിവാഹം കഴിപ്പിച്ചു കൊടുക്കാൻ കഴിയില്ലായിരുന്നു.\nഅച്ഛനും അമ്മയും ജോലിക്കു പോയ സമയത്തായിരുന്നു അർച്ചന ഒതളങ്ങ കഴിക്കുന്നത്. ഈ സമയത്ത് അനിയത്തി മാത്രമായിരുന്നു വീട്ടിലുണ്ടായിരുന്നത്. വിഷക്കായ കഴിച്ച് അവശനിലയിലായ അർച്ചനെ ബന്ധുക്കൾ ആശുപത്രിയിൽ എത്തിച്ചെങ്കിലും ജീവൻ രക്ഷിക്കാൻ കഴിഞ്ഞില്ല. മാതാപിതാക്കളുടെ പരാതിയിൽ അസ്വഭാവിക മരണത്തിന് പൊലീസ് കേസ് എടുത്തിട്ടുണ്ട്. പെൺകുട്ടിയുടെ ആത്മഹത്യയ്ക്ക് കാരണക്കാരനായ യുവാവ് ഒളിവിലാണ്. ഇയാളെ അറസ്റ്റ് ചെയ്യണമെന്ന ആവശ്യം ശക്തമായിട്ടുണ്ട്.\nപഠനത്തിൽ മിടുക്കിയായിരുന്നു അർച്ചന വിശ്വനാഥൻ. 2016-17 ലെ പ്ലസ് ടു പരീക്ഷയിൽ കൊപ്പാറത്ത് എച്ച് എസ്സിൽ നിന്നും സയൻസിൽ ഒന്നാം റാങ്ക് നേടിയ സമയത്ത് അർച്ചനയെ അനുമോദിച്ചുകൊണ്ടുള്ള ഫ്‌ളക്‌സ് ബോർഡുകൾ ഇപ്പോഴും ആ നാട്ടിലുണ്ട്. ബിഎസ് സി നഴ്‌സിങ് പഠിച്ച് നല്ലൊരു ജോലി അർച്ചനയും സ്വപ്‌നം കണ്ടിരുന്നു. മകളിലൂടെ തങ്ങളുടെ ദുരിതങ്ങൾ എല്ലാം തീരുമെന്ന പ്രതീക്ഷയിലായിരുന്നു പെൺകുട്ടിയുടെ മാതാപിതാക്കളും. കുടുംബത്തിനു തന്റെ മേലുള്ള പ്രതീക്ഷകളെക്കുറിച്ച് നന്നായി അറിയാമായിരുന്നിട്ടും ഇനിയും ജീവിച്ചിരിക്കുന്നതിൽ അർത്ഥമില്ലെന്ന് സ്വയം വിശ്വസിച്ചായിരുന്നു അർച്ചന മരണത്തിന്റെ വഴി തെരഞ്ഞെടുക്കുന്നത്. അച്ഛന് കൊടുത്ത വാക്ക് തനിക്ക് പാലിക്കാൻ പറ്റിയില്ലെന്ന വിഷമം അർച്ചന ആത്മഹത്യ കുറിപ്പിൽ പറയുന്നുണ്ട്. അതേസമയം, തന്നെ വഞ്ചിച്ചയാളോട് നന്നായി ജീവിക്കാനും പറഞ്ഞിട്ടാണ് മരണത്തിലേക്ക് ആ പെൺകുട്ടി പോയത്. യുവാവിന്റെ വീട്ടുകാരെയും കത്തിൽ പരാമർശിക്കുന്നുണ്ട്.


indo-russian 5th gen airfighter\nജയന് പുടയൂര് / ഡിഫെന്‍സ് ഡെസ്‌ക്\nഇന്ത്യയുടെ സഹകരണത്തോടെ റഷ്യ വികസിപ്പിക്കുന്ന അഞ്ചാം തലമുറ യുദ്ധ വിമാനം T 50 – 2015 ഓടെ പ്രവര്‍ത്തന സജ്ജമാകും. ഹിന്ദുസ്ഥാന് എയ്റോനോക്ടിക്കല്സും, റഷ്യന് കമ്പനി സുഘോയിയും സംയുക്തമായാണ് വിമാനം വികസിപ്പിക്കുന്നത്. വിമാനത്തിന്റെ ഗവേഷണത്തിലും വികസനതിലുമായി 25 ശതമാനം പങ്കാളിത്തമാണ് ഇന്ത്യയ്ക്ക് ഉള്ളത്. ആദ്യ ഘട്ടത്തില് 25 വിമാനങ്ങളാണ് വികസിപ്പിക്കുക. ഘട്ടം ഘട്ടമായി രണ്ടു വര്‍ഷത്തിനുള്ളില് 60, T 50 വിമാനങ്ങള് കൂടി വികസിപ്പിക്കാനാണ് സുഘോയി ലക്ഷ്യമിടുന്നത്.\nസാങ്കേതിക മികവു കൊണ്ട് നിലവിലുള്ള നാലാം തലമുറ വിമാന്ങ്ങലെക്കള് ഏറെ മുന്നിലാണ് അഞ്ചാം തലമുറ യുദ്ധ വിമാനങ്ങള്. താരതമ്യേന ഭാരം കുറവാണു ഈ വിമാനങ്ങള്‍ക്ക്. എന്നാല് ഏകദേശം നാലര ടാന്നിലേറെ ആയുധങ്ങളും വഹിച്ച് ശബ്ദത്തേക്കാള് നാലിരട്ടി വേഗത്തില് പറക്കാന് ഈ വിമാനങ്ങള്‍ക്ക് കഴിയും. എന്നാല് ശത്രു രാജ്യങ്ങളുടെ റഡാര് കണ്ണുകളില് പെടാതെ മിന്നല് ആക്രമണങ്ങള് നടത്തി തിരിച്ചെത്താനുള്ള കഴിവാണ് അഞ്ചാം തലമുറ വിമാനങ്ങളെ മറ്റുള്ളവയില് നിന്ന വേറിട്ട നിര്‍ത്തുന്നത്.\nഇന്ത്യയ്ക്കുള്ള ആദ്യ വിമാനം 2016 അവസാനത്തോടെ കൈമാറാന് ആകും എന്നാണു സൂചന. എന്നാല് എത്ര വിമാനങ്ങളാകും കൈമാറുക എന്ന കാര്യത്തില് അന്തിമ തീരുമാനംയിട്ടില്ല. ഇക്കാര്യത്തില് ഹിന്ദുസ്ഥാന് എയ്റോനോക്ടിക്കല്സുമായി ചര്‍ച്ച ചെയ്ത ശേഷം പ്രഖ്യാപിക്കും എന്ന് സുഘോയി വക്താവ് അറിയിച്ചു. നിലവില് ലോകത്ത് പ്രവര്‍ത്തനക്ഷമമായ അഞ്ചാം തലമുറ യുദ്ധ വിമാനങ്ങളെക്കാള് മികച്ച പ്രകടനം കാഴ്ച്ച വയ്ക്കാന് T 50 വിമാനങ്ങള്‍ക്ക് സാധിക്കുമെന്നും സുഘോയി വക്താവ് അറിയിച്ചു.\nനിലവില് ലോകത്തില് പ്രവര്‍ത്തന ക്ഷമമായ അഞ്ചാം തലമുറ യുദ്ധ വിമാനങ്ങള് അമേരിക്കയുടെf22,f35 എന്നിവയാണ്. ഇതില്f35 വിമാനങ്ങള് ഇപ്പോഴും പരീക്ഷണ ഘട്ടത്തിലാണ്. ചൈനയും നിലവില് അഞ്ചാം തലമുറ യുദ്ധ വിമാനങ്ങള് വികസിപ്പിക്കുന്നുണ്ട്.


ആരെങ്കിലും അറിയുന്നുണ്ടോ ഇതിന്റെ വില\nവീട്ടുജോലിക്ക് കൂലി എന്ന നിയമം വന്നാല് അടുക്കളയില് പുകഞ്ഞു തീരുന്ന സ്ത്രീകളുടെ ജീവിതത്തില് എന്തെങ്കിലും മാറ്റമുണ്ടാവുമോ?അവര് പ്രതികരിക്കുന്നു...\nകോലായില് നിന്നും ഇടനാഴിയില് നിന്നും അലമുറയിടുന്ന നാലും അഞ്ചും കുഞ്ഞുങ്ങള്, മുന്‍ശുണ്ഠിക്കാരനായ ഭര്‍ത്താവ്, തൊട്ടതിനും പിടിച്ചതിനുമൊക്കെ കുറ്റം കണ്ടെത്തുന്ന പ്രായമായ കാരണവന്‍മാര്. ഇവര്‍ക്കെല്ലാം വെച്ചുവിളമ്പി, അലക്കിത്തുടച്ച് ജീവിതം വെളുപ്പിച്ചുകൊണ്ടിരുന്നു അവള്. കാലം മുന്നോട്ടുതന്നെപോയിക്കൊണ്ടിരുന്നു. അപ്പോഴും അവളുടെ റോളിന് മാത്രം മാറ്റമൊന്നും വന്നില്ല. വീടുണരുന്നതിനുമുമ്പേ ഉണര്‍ന്നെണീറ്റ്, രാവ് നീളും വരെ നിര്‍ത്താതെ ഒരു യന്ത്രം പോലെ അവള് കുടുംബത്തിനുചുറ്റും കറങ്ങിക്കൊണ്ടിരുന്നു. സ്വന്തം സന്തോഷങ്ങളും സുഖങ്ങളും ദുഃഖങ്ങളും പോലും ഇതിനിടെ അവള് മറന്നുപോയിരുന്നു. കരിയും പുകയും പിടിച്ച് കരുവാളിച്ച മുഖത്ത് ഇത്തിരി പോലും സന്തോഷം പൊടിഞ്ഞില്ല.\nഇന്നും വെളുപ്പിന് നാല് മണിക്ക് എഴുന്നേറ്റ് വീട്ടിലെല്ലാവര്‍ക്കും വേണ്ട ഭക്ഷണമൊരുക്കുന്നു. മക്കളെ വിളിച്ചുണര്‍ത്തി ഒരുക്കി ഭക്ഷണവും കൊടുത്ത് സ്‌കൂളില് വിടുന്നു, ഭര്‍ത്താവിനുവേണ്ടി കാപ്പി മേശപ്പുറത്തുവെച്ച്, ഓടിച്ചെന്ന് സാരി ചുറ്റി, ഭക്ഷണം കഴിച്ചെന്നുവരുത്തി രാവിലത്തെ ബസ്സോ ട്രെയിനോ പിടിക്കാന് ഓടുന്നു. പകല് മുഴുവന് ഓഫീസിന്റെ കുരുക്കുകളില് കിടന്ന് വട്ടംകറങ്ങി രാത്രി വൈകി വീടെത്തുമ്പോഴേക്കും ഒന്ന് തല ചായ്ക്കാന് കൊതിയുണ്ടാവും. എന്നാലും വീട്ടുജോലികള് മുഴുവന് ഒതുക്കി, ഉറക്കച്ചടവില് ഭര്‍ത്താവിനെയും തൃപ്തിപ്പെടുത്തി അവള് ഉറക്കത്തിലേക്ക് വീഴുന്നു. മറ്റൊരു ദിവസംകൂടി ആവര്‍ത്തിക്കാനെന്ന പോലെ...\nനമുക്കിടയില് ഒരു സ്ത്രീ ജീവിക്കുന്നത്ഇങ്ങനെയാണ്. വീട്ടമ്മയും ഭാര്യയും കാമുകിയും ജോലിക്കാരിയും അമ്മയുമെല്ലാമായി വേഷം കെട്ടുന്നതിനിടയിലും അവളെക്കുറിച്ച് മാത്രം ഒരാളും ചിന്തിച്ചിരുന്നില്ല. ഇപ്പോള് ആ വഴിക്കുള്ള ആലോചനകള് വരികയാണ്. വീട്ടുജോലിക്ക് വേതനം കൊടുക്കണമെന്നുള്ള നിയമത്തിന്റെ പണിപ്പുരയിലാണ് സര്‍ക്കാര്. ഇതു വന്നാല് സ്ത്രീയുടെ ജീവിതത്തില് എന്തെങ്കിലും മാറ്റമുണ്ടാവുമോ. കേരളം അതേക്കുറിച്ച് സംസാരിച്ചുതുടങ്ങുകയാണ്.\nരാവിലെ ആറുമണി. തിരുവനന്തപുരം സെന്‍ട്രല് റെയില്‍വേ സ്റ്റേഷനില് ഉദ്യോഗസ്ഥകളുടെ തിരക്ക്. ഓഫീസ് ഗോസിപ്പുകള്, വിലക്കയറ്റം, ബസ് ചാര്‍ജ് വര്‍ധന.


മിശ്ര വിവാഹിതരെ ആക്രമിക്കാൻ ആഹ്വാനം; പേജ് നീക്കം ചെയ്ത് ഫേസ്ബുക്ക് | Facebook Takes Down Page That Asked ‘Hindus’ To Attack Inter-Faith Couples | Madhyamam\nHomechevron_rightTECHchevron_rightTech Reviewschevron_rightമിശ്ര വിവാഹിതരെ...\ndate_range6Feb 2018 1:16 PM GMT\nമിശ്ര വിവാഹിതരെ ആക്രമിക്കാൻ ആഹ്വാനം; പേജ് നീക്കം ചെയ്ത് ഫേസ്ബുക്ക്\nന്യൂഡൽഹി: മിശ്ര വിവാഹിതരായ ദമ്പതികളുടെ ചിത്രങ്ങൾ പോസ്റ്റ് ചെയ്ത് അവരെ ആക്രമിക്കാൻ ആഹ്വാനം ചെയ്ത പേജ് ഫേസ്ബുക്ക് നീക്കം ചെയ്തു. ‘ഹിന്ദുത്വ വാർത്ത’ എന്ന പേജിലാണ് ഹിന്ദു സിംഹങ്ങളോട് ലിസ്റ്റിലുള്ള മുസ്ലിം പുരുഷൻമാരെ ആക്രമിക്കാൻ ആഹ്വാനം മുഴക്കുന്ന പോസ്റ്റ് പ്രത്യക്ഷപ്പെട്ടത്. പേരുകളും ഫേസ്ബുക്ക് പ്രൊഫൈലുകളും അടക്കം പങ്ക്വെച്ചാണ് ആക്രമിക്കാൻ നിർദ്ദേശം നൽകിയത്.\nമിശ്രവിവാഹം കഴിച്ചവരുടെ വിവരങ്ങൾ എങ്ങനെയാണ് ലഭിച്ചതെന്ന് പേജിൽ പറയുന്നില്ല. സാമൂഹിക മാധ്യമങ്ങളിൽ പോസ്റ്റ് വലിയ വിവാദങ്ങൾക്ക് വഴിവെച്ചിരുന്നു. പേജിെൻറ അഡ്മിൻ സതീഷ് ട്വിറ്ററിലൂടെ താനാണ് പേജ് നിയന്ത്രിക്കുന്നതെന്ന് അറിയിച്ചതോടെ വിവാദം ആളിക്കത്തി.\nആക്രമണത്തിന് ആഹ്വാനം ചെയ്യുന്ന പോസ്റ്റ് ഫേസ്ബുക്ക് നീക്കം ചെയ്തെങ്കിലും ട്വിറ്ററിലൂടെ പേജിെൻറ അഡ്മിൻ സതീഷ് പ്രതികരണവുമായി വന്നു. ‘പേജിെൻറ ഉടമ എന്ന നിലയിൽ അഭിമാനിക്കുന്നുവെന്നും അടുത്ത് തന്നെ പുതിയ പേജ് ഉണ്ടാക്കുമെന്നും സതീഷ് ട്വീറ്റ് ചെയ്തു.\nഇത് ആദ്യമായല്ല ഹിന്ദുത്വ വാർത്തയിൽ വിദ്വേഷ പോസ്റ്റുകൾ വരുന്നത്. അച്ഛൻ മകളെ തോക്ക് ഉപയോഗിക്കാൻ പരിശീലിപ്പിക്കുന്ന വീഡിയോ പേജിൽ വന്നിരുന്നു. ‘പശുവിെന കൊന്നയാളെ അതുപോലെ കൊല്ലും’ എന്ന അടിക്കുറിപ്പോടെ ഒരാളെ ക്രൂരമായി മർദ്ദിക്കുന്ന ദൃശ്യങ്ങളും പേജിൽ വന്നിരുന്നു.\nTAGS:inter-caste marriage Hindutva vartha facebook technology news malayalam news\nNews Summary - Facebook Takes Down Page That Asked ‘Hindus’ To Attack Inter-Faith Couples


ജ്യോതിഷപഠനം Jyothisham കേരളാ ജ്യോതിഷം Astrology malayalam horoscope kerala vivahaporutham: കടുക് വീണാല് കലഹം ഉണ്ടാകുമോ?\nകടുക് നിലത്തു വീണു ചിതറിയാല് ആ വീട്ടില് അന്ന് കലഹമുണ്ടാകുമെന്നാണ് വിശ്വാസം. യുക്തിപൂര്‍വ്വം ചിന്തിച്ചാല് ഇത് ശരിയാണ്.\nവളരെ ശ്രദ്ധാപൂര്‍വ്വമാണ് കടുക് കൈമാറ്റം ചെയ്തിരുന്നത്. തന്റെ കയ്യില് നിന്നും കടുക് നിലത്തു പോകാതിരിക്കാന് കൊടുക്കുന്ന ആളും വാങ്ങുന്നവരുടെ കയ്യില് നിന്ന് കടുക് നിലത്തുവീഴാതിരിക്കാന് ആയാളും പ്രത്യേകം ശ്രദ്ധിച്ചിരുന്നു.\nവളരെ ചെറിയ വസ്തുവായ കടുക് തറയില് പോയാല് വീണ്ടും ശേഖരിക്കുക അതീവ ശ്രമകരമാണ്. അങ്ങനെ കടുക് നഷ്ടപ്പെടുത്തുന്ന വ്യക്തിയെ വീട്ടുകാര് ശാസിക്കുന്നത് ദാരിദ്രം നിറഞ്ഞുനിന്ന പണ്ട് പുതുമയായിരുന്നില്ല.\nകടുക് വീണാല് കലഹം എന്ന വിശ്വാസം ഇതില് നിന്നും ഉണ്ടായതാണ്.\nLabels: acharangal, jyothisham, kaduku, vishwasangal


വിവാഹാഭ്യര്‍ത്ഥന നിരസിച്ച യുവതിയെ വെടിവെച്ച് കൊന്ന ശേഷം യുവാവ് ആത്മഹത്യ ചെയ്തു - Express Kerala\nCrime National September 21, 2019 | Published by : Express Kerala Network\nലഖ്‌നൗ: വിവാഹാഭ്യര്‍ത്ഥന നിരസിച്ചതിന് യുവതിയെ വെടിവെച്ചുകൊന്ന ശേഷം യുവാവ് സ്വയം വെടിയുതിര്‍ത്തു.\nലഖ്‌നൗവിലെ സ്വകാര്യ ആശുപത്രിയില് ജോലി ചെയ്യുകയായിരുന്ന യുവതി സഹോദരിയോടൊപ്പം ഹസ്സന്‍ഗഞ്ചിലെ വാടകവീട്ടിലാണ് താമസിച്ചിരുന്നത്. സംഭവ ദിവസം യുവതിയും യുവാവുമായി വഴക്കുണ്ടാക്കുന്നതിന്റെ ശബ്ദം കേട്ടിരുന്നതായി അയല്‍വാസികള് പൊലീസിനോട് പറഞ്ഞു.\nവീടിനകത്ത് കയറിയ മദന് യുവതിയോട് വിവാഹാഭ്യാര്‍ത്ഥന നടത്തി. യുവതി ഇത് നിരസിച്ചതോടെ ഇരുവരും തമ്മില് വാക്കേറ്റമുണ്ടായി. തുടര്‍ന്ന് ഇയാള് കൈവശമുണ്ടായിരുന്ന തോക്കെടുത്ത് യുവതിക്ക് നേരെ വെടിയുതിര്‍ത്തു. പിന്നീട് അതേ തോക്കില് നിന്ന് തന്നെ സ്വയം നിറയൊഴിച്ച് ആത്മഹത്യ ചെയ്യുകയായിരുന്നു. ശബ്ദം കേട്ട് അയല്‍വാസികളെത്തി ഇവരെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nലഖ്‌നൗവില് തണുപ്പ് കാരണം പശു ചത്തു; രണ്ട് ഉദ്യോഗസ്ഥര്‍ക്കെതിരെ പൊലീസ് കേസെടുത്തു\nആലപ്പുഴയില് യുവാവിനെ വീടിനുള്ളില് മരിച്ച നിലയില് കണ്ടെത്തി


Paternity claim: Dhanush’s birth certificate is fake, claims elderly couple - Malayalam Filmibeat\n| Published: Saturday, February 11, 2017, 10:35 [IST]\nമാസങ്ങളോളമായി നടന് ധനുഷിന്റെ ജന്മരഹസ്യവുമായി ബന്ധപ്പെട്ട വാര്‍ത്തകള് മാധ്യമങ്ങളില് നിറയുകയാണ്. സംവിധായകന് കസ്തൂരി രാജയുടെയും വിജയലക്ഷ്മിയുടെയും മകനായ ധനുഷിന്റെ അച്ഛനമ്മമാരാണെന്ന് അവകാശപ്പെട്ട് തിരുപ്പുവനം സ്വദേശികളായ വൃദ്ധദമ്പതികള് രംഗത്തെത്തിയിരുന്നു. തങ്ങളുടെ അവകാശവാദത്തില് ഉറച്ചു നില്‍ക്കുകയാണ് ഇപ്പോഴും ഇവര്. കൂടുതല് തെളിവുകള് ഹാജരാക്കാന് തയ്യാറാണെന്നും ധനുഷിന്റെ മാതാപിതാക്കളാണെന്ന് അവകാശപ്പെടുന്ന കതിരേശനും മീനാക്ഷിയും പറയുന്നു.\nഡി എന് എ ടെസ്റ്റ് നടത്താം, ഞങ്ങളുടെ മകന് തന്നെയാണ്; ധനുഷിന് കോടതിയില് ഹാജരാകണം!!\nധനുഷ് തങ്ങളുടെ മൂന്നാമത്തെ മകനാണെന്നും സ്‌കൂള് പഠിക്കുന്ന കാലത്ത് നാട് വിട്ട് പോയതാണെന്നും പറഞ്ഞാണ് കതിരേശനും മീനാക്ഷിയും രംഗത്തെത്തിയത്. തുടക്കത്തിലൊന്നും വാര്‍ത്തകളോട് ധനുഷും കസ്തൂരി രാജയും പ്രതികരിച്ചില്ല. തുടര്‍ന്ന് ഇരു കൂട്ടരും കോടതിയെ സമീപിയ്ക്കുകയായിരുന്നു. ഡിഎന്‍എ ടെസ്റ്റിന് തങ്ങള് തയ്യാറാണെന്ന് പോലും കതിരേശനും മീനാക്ഷിയും പറഞ്ഞു. ഇപ്പോഴിതാ ദമ്പതികള് കൂടുതല് തെളിവുകള് നിരത്തുന്നു.\nജനന സര്‍ട്ടിഫിക്കറ്റ് വ്യാജമെന്ന്\nമേലൂര് ജുഡീഷ്യല് മജിസ്‌ട്രേറ്റ് കോടതിയില് ധനുഷ് ഹാജരാക്കിയ ജനന സര്‍ട്ടിഫിക്കറ്റ് വ്യാജമാണെന്ന് കതിരേശനും മീനാക്ഷിയും പറയുന്നു. 1985 നവംബര് ഏഴിന് മധുരയിലാണ് ധനുഷ് ജനിച്ചതെന്നാണ് ഇവരുടെ വാദം. കാളികേശന് എന്നാണത്രെ യഥാര്‍ത്ഥ പേര്. ശിവഗംഗ ജില്ലയിലെ ആറുമുഖംപിള്ളെ ഹയര്‍സെക്കണ്ടറി സ്‌കൂളിലാണ് ധനുഷ് പഠിച്ചത്. അവിടെ ഗവണ്‍മെന്റ് ഹോസ്റ്ററില് താമസിച്ചു പഠിക്കുകയായിരുന്ന കാളികേശന് നാട് വിട്ടു പോകുകയായിരുന്നുവത്രെ.\nധനുഷ് തങ്ങളുടെ മകനാണെന്നതിന് കൂടുതല് തെളിവുകള് ഹാജരാക്കാം എന്ന് കതിരേശനും മീനാക്ഷിയും കോടതിയെ അറിയിച്ചു. ധനുഷിന്റേത് എന്ന് പറയപ്പെടുന്ന പഴയ കുടുംബ ചിത്രം ദമ്പതികള് കോടതിയില് ഹാജരാക്കിയിട്ടുണ്ട്. ഇത് കൂടാതെ ബന്ധുക്കളും സുഹൃത്തുക്കളും ധനുഷിന്റെ കൂടെ പഠിച്ചവരും പഠിപ്പിച്ച അധ്യാപകരും തങ്ങളെ സഹായിക്കാന് തയ്യാറാണെന്നും അവര് കോടതിയില് ഹാജരാകാം എന്നും കതിരേശനും മീനാക്ഷിയും പറയുന്നു.\nധനുഷ് പറഞ്ഞ ജനന തീയ്യതി\nചെന്നൈ എഗ്മോറിലെ സര്‍ക്കാര് ആശുപത്രിയില് 1983 ജൂലൈ 28 നാണ് താന് ജനിച്ചത് എന്നാണ് ധനുഷ് ഹാജരാക്കിയ ജനന സര്‍ട്ടിഫിക്കറ്റിലുള്ളത്. വെങ്കടേഷ് പ്രഭു എന്നായിരുന്നു യഥാര്‍ത്ഥ പേര്. സിനിമയില് എത്തിയ ശേഷമാണ് ധനുഷ് എന്ന പേര് സ്വീകരിച്ചത്.\nഅതേ സമയം താന് കസ്തൂരി രാജയുടെയും വിജയലക്ഷ്മിയുടെയും മകനാണെന്നതിന് ധനുഷിനും തെളിവുകളുണ്ട്. ഈ വിഷയവുമായി ബന്ധപ്പെട്ട് കതിരേഷനും മീനാക്ഷിയും കോടതിയ സമീപിച്ച ദിവസം ധനുഷ് തന്റെ ഫേസ്ബുക്കില് പോസ്റ്റ് ചെയ്ത ഫോട്ടോയാണിത്... കുഞ്ഞുന്നാളില് അച്ഛനും അമ്മയ്ക്കുമൊപ്പമുള്ള മധുര നിമിഷം എന്ന് പറഞ്ഞുകൊണ്ടാണ് താരമിത് ഫേസ്ബുക്കില് പോസ്റ്റിയത്.\nRead more about: dhanush tamil film tamil movie tamil cinema ധനുഷ് തമിഴ് സിനിമ നടന്\nStory first published: Saturday, February 11, 2017, 10:35 [IST]


Canopy Walkway – Palathully\nby Julius Manuel November 6, 2017 163 പേർ വായിച്ചു\nബോര്‍ണിയോ ദ്വീപ് അത്ഭുതങ്ങളുടെ നാടാണ്. ലോകത്ത് മറ്റൊരിടത്ത് മില്ലാത്ത അനേകം ജീവി വര്‍ഗ്ഗങ്ങള് ഇവിടുത്തെ ഇടതിങ്ങിയ മഴക്കാടുകളില് സസുഖം ജീവിക്കുന്നു. ഈ ദ്വീപിന്റെ ഒരു ഭാഗം മലേഷ്യയുടെ കീഴിലും മറ്റേ ഭാഗം ബോര്‍ണിയോ എന്ന പേരില് സ്വതന്ത്ര രാജ്യവുമാണ്. Danum Valley Conservation Area, മലേഷ്യന് ഭാഗത്തുള്ള ഒരു സംരക്ഷിത വന പ്രദേശമാണ്. 438 sq km വിസ്താരമുള്ള ഇവിടം മനുഷ്യ സ്പര്‍ശം ഏശാത്ത കന്യാ വനമാണ്. അടിക്കാടുകള്‍ക്കും മരങ്ങള്‍ക്കും ക്ഷതമേല്‍പ്പിക്കാതെയുള്ള എക്കോ ടൂറിസം ആണ് മലേഷ്യന് ഭരണകൂടം ഇവിടെ നടപ്പാക്കുന്നത്. അതിന്റെ ഭാഗമായി മരങ്ങള്‍ക്ക് മീതെ നിര്‍മ്മിച്ച നടപ്പതയാണ് (Canopy Walkway) ചിത്രത്തില് കാണുന്നത്. 300m നീളവും 26m ഉയരവും ഉണ്ട് ഇതിനു.5വന് മരങ്ങളാണ് ഇതിനായി തമ്മില് ബന്ധിപ്പിച്ചിരിക്കുന്നത്.5മരങ്ങളും തുളക്കാതെയും മറ്റു കേടു പാടുകള് വരുത്താതെയും ആണ് ഇതിന്റെ നിര്‍മ്മാണം നടത്തിയിരിക്കുന്നത്. ഓരോ മരത്തിലും octagonal ആകൃതിയില് ഉള്ള നിരീക്ഷണ മേടകളും (observation platform) നിര്‍മ്മിച്ചിട്ടുണ്ട്.\nഇതില് കൂടെ നടക്കുന്നവര്‍ക്ക് മഴക്കാടുകളുടെ ഭംഗി മാത്രമല്ല ആസ്വദിക്കാനാവുന്നത്. ഭൂലോകത്ത് മറ്റെങ്ങു മില്ലാത്ത അനേകം ജീവി വര്ഗ്ഗങ്ങളെയും കാണാനാവും. 2009 ല് മാത്രം കണ്ടുപിടിച്ച Spectacled Flowerpecker എന്ന പക്ഷി, ബോര്‍ണിയോയിലെ കുള്ളന് ആനകള്, തേന് കരടി (honey bear or sun bear) , സുമാട്രന് കാണ്ടാമൃഗം ലിസ്റ്റ് അങ്ങിനെ നീളും!!\nതൊട്ടടുത്ത ടൌണ് 82 km അകലെ ആണെങ്കിലും സന്ദര്‍ശകര്‍ക്ക് ഇവിടെ തന്നെയുള്ള Borneo Rainforest Lodge ല് താമസ സൗകര്യം കിട്ടും.


facebook post of shahu ambalath | പൊരുത്തമില്ലാത്ത പണം തിന്നുന്നത് ഞങ്ങൾക്ക് ഹറാമാണ്; ഞങ്ങൾ തിന്നിട്ടില്ല നിങ്ങളുടെ ഒരു മുതലും; 51 കോടി രൂപയാണ് വഖ്ഫ് ബോർഡിൽ നിന്ന് കോവിഡ് പ്രതിരോധത്തിന് നൽകിയത്; ശശികലയും സുരേഷ് ഗോപിയുടെ മോനും അറിയാൻ ഒരു യുവാവിന്റെ കുറിപ്പ് - MarunadanMalayalee.com\nപൊരുത്തമില്ലാത്ത പണം തിന്നുന്നത് ഞങ്ങൾക്ക് ഹറാമാണ്; ഞങ്ങൾ തിന്നിട്ടില്ല നിങ്ങളുടെ ഒരു മുതലും; 51 കോടി രൂപയാണ് വഖ്ഫ് ബോർഡിൽ നിന്ന് കോവിഡ് പ്രതിരോധത്തിന് നൽകിയത്; ശശികലയും സുരേഷ് ഗോപിയുടെ മോനും അറിയാൻ ഒരു യുവാവിന്റെ കുറിപ്പ്\nMay 10, 202010:40 PM IST Permalink\nഗുരുവായൂർ ദേവസ്വം അഞ്ച് കോടി രൂപ മുഖ്യമന്ത്രിയുടെ ദുരിതാശ്വാസ നിധിയിലേക്ക് നൽകിയതിനെ പള്ളികൾ സംഭാവന നൽകുന്നുണ്ടോ എന്ന് ചോദിച്ച് വിമർശിച്ച ബിജെപി എംപി സുരേഷ് ഗോപിയുടെ മകന് മറുപടിയുമായി ഷാഹു അമ്പലത്ത്. 51 കോടി രൂപയാണ് വഖ്ഫ് ബോർഡിൽ നിന്ന് കോവിഡ് പ്രതിരോധ മേഖലക്ക് വേണ്ടി സർക്കാരിന് കൊടുത്തത് എന്ന് ഷാഹു തന്റെ ഫേസ്‌ബുക്ക് കുറിപ്പിൽ പറയുന്നു. ഞങ്ങൾക്ക് ഹറാമാണ് പൊരുത്തമില്ലാത്ത പണം തിന്നുന്നത്. ഞങ്ങൾ തിന്നിട്ടില്ല. നിങ്ങളുടെ ഒരു മുതലും ശശികലയും സുരേഷ് ഗോപിയുടെ മോനും അറിയാൻ എന്ന് പറഞ്ഞാണ് പോസ്റ്റ് അവസാനിക്കുന്നത്.\nഷാഹു അമ്പലത്തിന്റെ ഫേസ്‌ബുക്ക് പോസ്റ്റ്..\nവഖ്ഫ് ബോർഡ് സമുദായത്തിന്റെ പൊതുവേദിയായി പ്രവർത്തിക്കുന്നതാണ്. മുസ്ലിം സമുദായത്തിന്റെ ഉന്നമനത്തിനു വേണ്ടിയുള്ള വകുപ്പ്\nപക്ഷെ ചിലത് പറയാൻ നിർബന്ധമാകും. അതുകൊണ്ട് പറയുന്നതാണ്.\n51 കോടി രൂപയാണ് വഖ്ഫ് ബോർഡിൽ നിന്ന് കോവിഡ് പ്രതിരോധ മേഖലക്ക് വേണ്ടി സർക്കാരിന് കൊടുത്തത്.\nഈ നിമിഷം വരേ ഞങ്ങളുടെ മുതൽ നിങ്ങളുടെ മുതൽ എന്നൊന്നും ഞങ്ങളിലെ ആരും പറഞ്ഞിട്ടില്ല\nഅതുകൊണ്ട് തന്നെ ഈ 51 കോടിയുടെ കണക്ക് പറച്ചിലുകൾ എവിടേയും ആരും കണ്ടതും ഉണ്ടാവില്ല\nഹിന്ദുത്വ ഫാസിസ്റ്റുകൾ അറിയാൻ.\nനിങ്ങൾ നിങ്ങളുടെ അഞ്ചു കോടിയുടെ കണക്ക് പറയുമ്പോൾ ആ കണക്കിലെ വരവ് ചെലവ് കണക്ക് മുസ്ലിം സമുദായത്തിന്റെ അക്കൗണ്ട് ൽ വരവ് വെക്കേണ്ടതില്ല.\nഞങ്ങൾ തിന്നിട്ടും നക്കിയിട്ടും ഇല്ല.\nഞങ്ങൾക്ക് ഹറാമാണ് പൊരുത്തമില്ലാത്ത പണം തിന്നുന്നത്.\nഞങ്ങൾ തിന്നിട്ടില്ല. നിങ്ങളുടെ ഒരു മുതലും. അതിന്റെ ഗതികേട് ഇന്ന് ഈ സമുദായത്തിൽ ഇല്ല. ഞങ്ങൾ അധ്വാനിച്ചു ജീവിക്കുന്നവരാണ്\nശശികലയും സുരേഷ് ഗോപിയുടെ മോനും അറിയാൻ\nസിപിഎം സൈബർ പോരാളി ഷാഹു അമ്പലത്ത് ഊരാക്കുടുക്കിൽ പെട്ടത് ഇങ്ങനെ\nഷാഹു പിണറായിയോട് ചോദിക്കുന്നു നീതി എവിടെ?\nമുഖ്യമന്ത്രിക്ക് ഭീഷണി സന്ദേശം അയച്ചത് പ്രവാസി മലയാളി\nആയിരത്തിന്റെ ചെക്ക് മാറാൻ പോയപ്പോൾ പിഴ 500; വൈറലായി യുവാവിന്റെ കുറിപ്പ്


ഓണ്‍ലൈന് തട്ടിപ്പ് വ്യാപകം;കൈമലര്‍ത്തി പോലീസ്\nSaturday, August 24, 2019 Last Updated 18 Min 44 Sec ago English Edition\nFriday 14 Jun 2019 01.52 AM\nചെറുതോണി: ഓണ്‍ലൈന് തട്ടിപ്പ് വ്യാപകമായിട്ടും നടപടിയെടുക്കാന് കഴിയാതെ പോലീസ്. കഴിഞ്ഞ ദിവസം ചെറുതോണിയില് കൊറിയര് സര്‍വീസ് വഴിയെത്തിയ ഫോണ് പണം നല്‍കിയശേഷം തുറന്നു നോക്കിയപ്പോഴാണ് മാര്‍ബിള് കഷണമാണെന്നു മനസിലായത്. ഉടന് തന്നെ കൊറിയര് സര്‍വീസിന്റെ ഓഫീസിലെത്തിവിവരം പറഞ്ഞെങ്കിലും അവര്‍ക്ക് യാതൊരു ഉത്തരവാദിത്വവുമില്ലെന്നാണ് അറിയിച്ചത്. 23990 രൂപയ്‌ക്കാണ് മൊബൈല്‍ഫോണ് വാങ്ങിയത്.\nമൊബൈല്‍ഫോണ് ഉള്‍പ്പടെയുള്ള സാധനങ്ങള് കമ്പനിയുടെ യഥാര്‍ത്ഥ വിലയേക്കാള് അന്‍പത് ശതമാനവും അതില് കുറച്ചും ഓഫര് നല്‍കിയാണ് തട്ടിപ്പു നടത്തുന്നത്. മൊബൈല് ഫോണ് വാങ്ങുന്നവരാണ് ഏറ്റവും കൂടുതല് കബളിപ്പക്കപ്പെടുന്നത്.\nവിലകൂടിയ ഡ്രസുകള്, ഇലക്‌ട്രോണിക് ഉപകരണങ്ങള്, ചെരുപ്പുകള്, ബാഗുകള് എന്നിവയ്‌ക്കെല്ലാം വലിയ വാഗ്‌ദാനങ്ങളാണ് കമ്പനികള് നല്‍കുന്നത്. പ്രമുഖ കമ്പനികളുടെ ബാഗുകള്, ഷൂസുകള്, ഡ്രസുകള്, എന്ന ലേബല് ഒട്ടിച്ച് കൊറിയറില് വരുന്ന സാധനങ്ങളെല്ലാം വ്യാജനാണ്. വ്യാജ സ്‌റ്റിക്കറൊട്ടിച്ചും ടാക്‌സ് വെട്ടിച്ചും അയയ്‌ക്കുന്ന ഇവര്‍ക്കെതിരേ നടപടിയെടുക്കാന് ഉദ്യോഗസ്‌ഥര്‍ക്കും സര്‍ക്കാരിനും കഴിയുന്നില്ല. ഇത്തരം തട്ടിപ്പുകള് നടത്തുന്നവര് വ്യാജ പേരിലാണ് ഓഫീസുകള് നടത്തുന്നത്.\nഫ്‌ളിപ്പ് കാര്‍ട്ട് എന്ന ലിങ്കില് സേര്‍ച്ച് ചെയ്യുമ്പോള് വേറെ ലിങ്കിലേക്കാണ് ഇവരുടെ മെസേജ് പോകുന്നത്. മെസേജ് സ്വീകരിക്കുന്ന കമ്പനി വ്യാജനാണ്. ഈ വിലാസത്തില് രണ്ടുമാസത്തില് കൂടുതല് ഓഫീസുകള് പ്രവര്‍ത്തിക്കുകയില്ല. രണ്ടു മാസം കഴിയുമ്പോള് പുതിയ വിലാസത്തിലും ഫോണ് നമ്പരിലുമാണ് ഇടപാടുകള് നടത്തുന്നത്.\nചെറുതോണിയില് ഫോണിന് പകരം മാര്‍ബിള് അയച്ചത് ആന്ധ്രയില് നിന്നാണെന്നാണ് രേഖകളില് കാണുന്നത്. കൊറിയര് സര്‍വീസുകാര്‍ക്ക് തട്ടിപ്പുമായി ബന്ധമില്ലെന്നാണ് പറയുന്നത്. ഇവര്‍ക്ക് സര്‍വീസ് ചാര്‍ജ് മാത്രമേ ലഭിക്കുന്നുള്ളൂ. മൂന്നു മാസം മുമ്പ് കുമളിയിലും ഇത്തരം തട്ടിപ്പുകള് നടത്തിയിരുന്നു. ജില്ലാ പോലീസ് മേധാവിയുടെ സ്‌ക്വാഡ് വളരെ നാളത്തെ പരിശ്രമത്തിന് ശേഷമാണ് പ്രതികളെ പിടികൂടിയത്. ജില്ലയില് മാത്രം ദിവസേന ലക്ഷക്കണക്കിന് രൂപയുടെ വ്യാപാരമാണ് നടക്കുന്നത്. ഇത്തരം വ്യാപാരങ്ങള് നടത്തുന്നതിന് അന്‍പതോളം ഓഫീസുകള് വിവിധ സ്‌ഥലങ്ങളിലായി പ്രവര്‍ത്തിക്കുന്നുണ്ട്. ഈ ഓഫീസുകളുടെ കീഴില് ചെറുപ്പക്കാരെയും വിദ്യാര്‍ഥികളെയുമാണ് പാഴ്‌സല് ഡെലിവറി ചെയ്യുന്നതിനായി നിയമിച്ചിട്ടുള്ളത്. ബൈക്കിലെത്തുന്ന ജീവനക്കാര് വീടുകളില് പാഴ്‌സല് എത്തിച്ചു നല്‍കുകയാണ്. പണംവാങ്ങി ഇവര് പോയശേഷമാണ് പലരും തട്ടിപ്പ് മനസിലാക്കുന്നത്. അബദ്ധം പറ്റിയവര് പുറത്തു പറയാത്തതിനാല് വീണ്ടും വീണ്ടും ജനങ്ങള് വഞ്ചിതരായികൊണ്ടിരിക്കുകയാണ്.\nപാഴ്‌സലിലെത്തുന്ന ചെരുപ്പുകളും ബാഗുകളും കാഴ്‌ചയില് ഒറിജലിനെ വെല്ലുന്ന വ്യാജനാണ് ലഭിക്കുന്നത്. ഇവ ഉപയോഗിക്കാന് തുടങ്ങിയാലുടന് നശിക്കുകയാണ് പതിവ്. വിദ്യാര്‍ഥികളും ചെറുപ്പക്കാരുമാണ് കൂടുതലും തട്ടിപ്പില്‍പ്പെടുന്നത്. തട്ടിപ്പിനിരയാകുന്ന ഉപഭോക്‌താക്കള് പലപ്പോഴും കൊറിയര് സര്‍വീസിലെ ജീവനക്കാരുമായി ബഹളംവയ്‌ക്കാറുണ്ടെങ്കിലും നടപടിയില്ല.\nപോലീസില് പരാതി നല്‍കിയെങ്കിലും കൊറിയര് സര്‍വീസിനെതിരെ കേസെടുക്കാന് വകുപ്പില്ലെന്നാണ് ഉദ്യോഗസ്‌ഥര് പറയുന്നത്. അതിനാല് ഇത്തരം തട്ടിപ്പിനതിരെ നടപടിയെടുക്കുകയോ ഓണ്‍ലൈന് വ്യാപാരം നിരോധിക്കുകയോ ചെയ്യണമെന്ന് നാട്ടുകാരും ഉപഭോക്‌താക്കളും ആവശ്യപ്പെട്ടു.


പിതാമഹന്റെ ശിശിരം | Life Glint | The Clarity Portal\nHome » വിശേഷം » നിരീക്ഷണം » പിതാമഹന്റെ ശിശിരം\nഎഴുത്ത് ചുവരില് പ്രത്യക്ഷപ്പെട്ടിട്ട് നാളേറെയായിരുന്നു. അത് വായിക്കാന് എല്.കെ. അദ്വാനിയെ പോലൊരാള്‍ക്ക് കഴിഞ്ഞില്ല എന്നതാണ് അത്ഭുതം. അതോ തന്റെ നഷ്ടപ്രഭാവത്തേയും രാഷ്ട്രീയ അപ്രസക്തിയേയും അംഗീകരിക്കാന് അദ്ദേഹം തയാറാകാത്തതോ? തന്റെ വിവാദ രഥയാത്രയിലൂടെ ബി.ജെ.പിയെ 1990 കളില് അധികാര രാഷ്ട്രീയത്തിന്റെ ഭാഗമാക്കുന്നതില് പ്രധാന പങ്കുവഹിച്ച നേതാവാണെങ്കിലും 2014-ലെ പൊതുതിരഞ്ഞെടുപ്പില് പ്രധാനമന്ത്രി സ്ഥാനാര്‍ഥിയായി നരേന്ദ്ര മോഡിയെ അല്ലാതെ മറ്റാരെയും സ്വീകരിക്കാന് ബി.ജെ.പി തയ്യാറാകില്ല എന്നത് ചുവരില് വ്യക്തമായിരുന്നു.\nപതിമൂന്നാം തിയതി വെള്ളിയാഴ്ച പടിഞ്ഞാറന് ജ്യോതിഷക്കാര്‍ക്ക് അശുഭകരമാണ്. യേശു കുരിശിലേറ്റപ്പെട്ട ദിവസം. സെപ്തംബറിലെ ഈ ദിവസം ബി.ജെ.പിയുടെ ഉന്നത സമിതിയായ പാര്‍ലിമെന്ററി ബോര്‍ഡ് റേസ് കോഴ്സ് റോഡിലെ ഏഴാം നമ്പര് വസതിയിലേക്കുള്ള തങ്ങളുടെ സ്ഥാനാര്‍ഥിയായി മോഡിയെ പ്രഖ്യാപിച്ചപ്പോള് ബി.ജെ.പിയുടെ പിതാമഹനും ആ ദിവസം ഒരു യുഗത്തിന്റെ അന്ത്യമാകുകയായിരുന്നു. കാവി പതാകയുടെ കീഴില് അടല് ബിഹാരി വാജ്‌പേയിക്കൊപ്പം പാര്‍ട്ടിയെ നയിച്ച നീണ്ട വര്‍ഷങ്ങളുടെ കൊടിയിറക്കം. തന്റെ രക്ഷാകര്‍തൃത്വത്തില് രാഷ്ട്രതന്ത്രം പരിശീലിച്ച മോഡി തന്നെ ഇതിന് നിമിത്തമായി എന്നതിലെ വൈരുധ്യം അദ്വാനിയുടെ മുന്നില് ഇനിയവശേഷിക്കും.\nതന്റെ എതിര്‍പ്പും, കോപം തന്നെയും, പ്രകടിപ്പിച്ച് ബോര്‍ഡ് യോഗത്തില് നിന്ന് അദ്വാനി വിട്ടുനിന്നു. തന്റെ വിഷമവും ദേഷ്യവും കാണിച്ചുകൊണ്ട് പാര്‍ട്ടി അധ്യക്ഷന് രാജ്നാഥ് സിങ്ങിന് കത്തയച്ചു. വെങ്കയ്യ നായിഡു, അനന്ത് കുമാര് തുടങ്ങിയ നേതാക്കള് മോഡിക്കുള്ള അത്യധികമായ പിന്തുണ അംഗീകരിക്കാന് പ്രേരിപ്പിച്ചിട്ടും അദ്വാനി വഴങ്ങിയില്ല. എന്നാല്, ഇതെല്ലാം പാര്‍ട്ടിയിലെ അദ്വാനിയുടെ ഒറ്റപ്പെടല് വര്‍ധിപ്പിച്ചതെയുള്ളൂ. സുഷമ സ്വരാജിനേയും മുരളി മനോഹര് ജോഷിയേയും പോലെ മോഡിയുടെ നേതൃസ്ഥാനത്തോട് അഭിപ്രായ വ്യത്യാസമുള്ള നേതാക്കള് പോലും മോഡിക്കൊപ്പമുള്ള ഒഴുക്കിനെതിരെ നില്‍ക്കാതിരിക്കുകയാണ് ബുദ്ധി എന്ന് കരുതുന്നു.\nഎന്നാല്, മോഡി ഉയര്‍ത്തുന്ന ധ്രുവീകരണത്തിന്റെ ആഴം എത്രയെന്ന് വ്യക്തമാക്കാന് ഈ സംഭവവികാസങ്ങള് സഹായിക്കുന്നു. ഗുജറാത്ത് നേതാവിന്റെ പിന്നില് ഒരു സമവായം സൃഷ്ടിക്കാന് രാജ്നാഥ് സിങ്ങിന് തന്റെ രാഷ്ട്രീയ നൈപുണികള് മുഴുവന് പുറത്തെടുക്കേണ്ടിയിരിക്കുന്നു.\nബി.ജെ.പിയുടെ തിരഞ്ഞെടുപ്പ് പ്രചാരണ കമ്മിറ്റിയുടെ തലവനായി ജൂണില് മോഡിയെ നിയമിച്ചപ്പോള് തന്നെ അദ്വാനി പാര്‍ട്ടിയില് നിന്ന് രാജി സമര്‍പ്പിച്ചിരുന്നു. എന്നാല്, മോഡിയുടെ കാര്യത്തില് വിട്ടുവീഴ്ചക്കില്ലെന്ന് ആര്.എസ്.എസ് വ്യക്തമാക്കിയതോടെ അന്ന് അദ്വാനിക്ക് പത്തി മടക്കേണ്ടി വന്നു. ഒരു ദശാബ്ദമായി പ്രതിപക്ഷത്തിരിക്കുന്ന പാര്‍ട്ടിയെ അധികാരത്തില് തിരിച്ചെത്തിക്കാനുള്ള ഏറ്റവും മികച്ച സാധ്യത മോഡി എന്ന കാര്‍ഡ് തന്നെയാണെന്ന് ബി.ജെ.പിയുടെ പ്രത്യയശാസ്ത്ര മേധാവികള്‍ക്ക് നന്നായറിയാം.\nഎന്നാല്, മോഡിയെ മുന്നില് നിര്‍ത്തുന്നത് യു.പി.എയ്ക്ക് എതിരെയുള്ള ബി.ജെ.പിയുടെ തിരഞ്ഞെടുപ്പ് പ്രചാരണത്തെ ബാധിക്കും എന്നാണ് അദ്വാനിയുടേയും വാദം. അഴിമതി, പണപ്പെരുപ്പം തുടങ്ങിയ വിഷയങ്ങളില് നിന്ന് മോഡിയുടെ വ്യക്തിത്വത്തിലേക്ക് പ്രചാരണം ചുരുങ്ങുമെന്ന് അദ്വാനി കരുതുന്നു. എന്നാല്, പാര്‍ട്ടി നേതാക്കള്‍ക്ക് ഈ വാദം ബോധ്യമായിട്ടില്ല. ബീഹാറിലെ ഉപമുഖ്യമന്ത്രിയായിരുന്ന സുശില് കുമാര് മോഡി ജനമനസ് അളക്കുന്നതില് അദ്വാനി പരാജയപ്പെട്ടു എന്ന ട്വീറ്റ് ചെയ്ത് കാര്യങ്ങള് വ്യക്തമാക്കി. വാജ്പേയിയെ പ്രധാനമന്ത്രി സ്ഥാനാര്‍ഥിയായി പ്രഖ്യാപിച്ച അദ്വാനിക്ക് നരേന്ദ്ര മോഡിയുടെ കാര്യത്തിലും അത് ചെയ്യാമായിരുന്നു എന്നും സുശില് മോഡി കുറിച്ചു.\nഎന്നാല്, 2009-ല് ബി.ജെ.പിയുടെ പ്രധാനമന്ത്രി സ്ഥാനാര്‍ഥിയായിരുന്ന അദ്വാനി ആ സ്വപ്നം ഇപ്പോഴും താലോലിക്കുന്നു. എന്നാല്, വെള്ളിയാഴ്ച ആ സ്വപ്നം തിരിച്ചുപിടിക്കാനാകാത്ത വണ്ണം നഷ്ടപ്പെട്ടിരിക്കുന്നു. മറുവശത്ത്, ചതുരമായ കരുനീക്കങ്ങളിലൂടെ മോഡിയുടെ രഥം മുന്നോട്ട് പോകുകയായിരുന്നു. മൂന്ന് വര്‍ഷങ്ങള്‍ക്ക് മുന്‍പ് പാട്നയിലെ ഗാന്ധി മൈതാനത്ത് നടന്ന റാലിയില് തന്നെ മോഡി മറ്റ് നേതാക്കളെ നിഷ്പ്രഭരാക്കാന് തുടങ്ങിയിരുന്നു. മോഡിയെ പുകഴ്ത്തുന്ന പരസ്യങ്ങള് പത്രങ്ങളില് പ്രത്യക്ഷപ്പെട്ടത് കണ്ട് ബി.ജെ.പി ദേശീയ നിര്‍വ്വാഹക സമിതി യോഗത്തിനെത്തിയ നേതാക്കള്‍ക്കുള്ള വിരുന്ന് ബീഹാര് മുഖ്യമന്ത്രി നിതീഷ് കുമാര് റദ്ദാക്കിയതിന്റെ പിറ്റേന്നായിരുന്നു ആ റാലി. ബി.ജെ.പി പ്രവര്‍ത്തകര്‍ക്കിടയില് തനിക്കുള്ള വ്യാപക പിന്തുണ പിന്നീട് ഓരോ പൊതുസമ്മേളനത്തിലൂടെയും മികച്ച പബ്ലിക് റിലേഷന്‍സ് പ്രവര്‍ത്തനങ്ങളിലൂടെയും നവ മാധ്യമ സാന്നിധ്യത്തിലൂടെയും മോഡി വര്‍ദ്ധിപ്പിച്ചു കൊണ്ടിരുന്നു. എല്ലാത്തിനും മുകളില് ആര്.സ്.എസ് തങ്ങളുടെ വിശ്വാസവും മോഡിയില് നിക്ഷേപിച്ചപ്പോള് അദ്വാനിയുടെ കാലിനടിയിലെ എല്ലാ മണ്ണും ഒലിച്ചുപോകുകയായിരുന്നു.\nതന്റെ ജനപിന്തുണ എന്തെന്ന് ബോധ്യമുള്ള മോഡി രഥത്തിന്റെ വേഗം കൂട്ടാനും തുടങ്ങിയിരുന്നു. ഈ വര്‍ഷമാദ്യം കര്‍ണാടക തിരഞ്ഞെടുപ്പ് സമയത്ത് പ്രാദേശിക എം.പി കൂടിയായ ബി.ജെ.പി ദേശീയ നേതാവ് അനന്ത് കുമാറിനെ ബെംഗലൂരുവില് പ്രവര്‍ത്തകര് കൂക്കിവിളിച്ചു, മോഡിയുടെ പ്രസംഗം മാത്രം കേട്ടാല് മതിയെന്ന ആവശ്യവുമായി. തിരഞ്ഞെടുപ്പിലേക്ക് പോകുന്ന രാജസ്ഥാനിലും ജയ്പൂരില് മോഡിയുടെ സമ്മേളനത്തില് ‘മോഡിമന്ത്രം’ മുഴങ്ങി. അധികാരത്തിലേക്ക് തിരിച്ചുവരാന് മോഡിയാണ് ഉപകരിക്കപ്പെടുക എന്ന് ആര്.എസ്.എസ്സിനെ ഇതെല്ലാം ബോധ്യപ്പെടുത്തി. മാത്രവുമല്ല, ഫെബ്രുവരിയില് ഡല്‍ഹിയിലെ ശ്രീറാം കോളേജ് ഓഫ് കൊമേഴ്സിലെ വിദ്യാര്‍ഥികളെ മോഡി അഭിസംബോധന ചെയ്തു. ഏപ്രിലില് ഹരിദ്വാറില് രാംദേവിന്റെ പതഞ്ജലി യോഗപീഠത്തില് ഗ്രാമങ്ങളിലും ചെറുപട്ടണങ്ങളിലും വസിക്കുന്നവരോട് മോഡി സംസാരിച്ചു. ആ മാസം തന്നെ ഫിക്കിയിലെ സ്ത്രീകളുമായും മോഡി കൂടിക്കാഴ്ച നടത്തി. ഹരിയാനയിലെ റിവാഡിയില് മുന് സൈനികരെ ഈ മാസം 15-ന് മോഡി അഭിസംബോധന ചെയ്തു.\n“ഗ്ലാസ്, പകുതി നിറഞ്ഞിരിക്കുന്നു എന്ന് കരുതുന്ന ശുഭാപ്തിവിശ്വാസിയോ പകുതി ഒഴിഞ്ഞിരിക്കുന്നു എന്ന് കരുതുന്ന ദോഷൈകദൃക്കോ അല്ല ഞാന്. അത് മുഴുവനായി നിറഞ്ഞിരിക്കുന്നു എന്നാണ് ഞാന് വിശ്വസിക്കുക: പകുതി വെള്ളം കൊണ്ടും പകുതി വായു കൊണ്ടും.” ശ്രീറാം കോളേജിലെ വിദ്യാര്‍ഥികളോട് മോഡി പറഞ്ഞു, കാര്യങ്ങള് നടത്തിയെടുക്കാന് കഴിയുന്ന ആളാണ് താന് എന്ന് പ്രതിബിംബത്തെ സ്വയം ഉറപ്പിച്ചുകൊണ്ട്.\n2013 തുടക്കത്തില് ഡല്‍ഹിയില് ചേര്‍ന്ന ബി.ജെ.പി ദേശീയ നിര്‍വാഹക സമിതി യോഗത്തില് തന്നെ സംഘ് പരിവാറും പ്രവര്‍ത്തകരും മോഡിയുടെ നേര്‍ക്ക് ചായുകയാണ് എന്നതിന്റെ സൂചന വ്യക്തമായിരുന്നു. എല്ലാവരും എഴുന്നേറ്റ് നിന്ന് ഏറ്റവും ജനകീയനായ നേതാവിനെ സ്വാഗതം ചെയ്യാന് യോഗത്തില് പാര്‍ട്ടി അധ്യക്ഷന് രാജ്നാഥ് സിങ്ങ് തന്നെ നാടകീയമായി ആവശ്യപ്പെട്ടപ്പോള് അത് പ്രവര്‍ത്തകരുടെ വികാരം രാജ്നാഥ് സിങ്ങ് കൃത്യമായി മനസ്സിലാക്കിക്കഴിഞ്ഞു എന്നതിന്റെ അടയാളമായി.\nദേശീയ രാഷ്ട്രീയത്തില് മോഡിയുടെ ഉയര്‍ച്ചക്ക് കോണ്‍ഗ്രസിനും ചെറുതല്ലാത്ത ഉത്തരവാദിത്വമുണ്ട്. ഗുജറാത്തില് തുടര്‍ച്ചയായ മൂന്നു തവണ അധികാരത്തില് ഇരുന്ന പശ്ചാത്തലം മോഡി ഉപയോഗിക്കുന്നത് അഴിമതിയുടേയും നയമരവിപ്പിന്റേയും ചുഴിയില് നിന്ന് ഇന്ത്യയെ കരകയറ്റാന് ഏറ്റവും യോജിച്ച ആളാണ് താന് എന്ന് പ്രചരിപ്പിക്കാനാണ്. രാജ്യത്തിന്റെ നേതൃസ്ഥാനത്ത് അനുഭവപ്പെടുന്ന ശൂന്യത, സാമ്പത്തിക പ്രതിസന്ധി, യു.പി.എ സര്‍ക്കാരിനെതിരെയുള്ള വന് അഴിമതി ആരോപണങ്ങള് ഇവയെല്ലാം മോഡിയ്ക്ക് ഒരു ദേശീയ ഇടം ഒരുക്കുന്നതില് സഹായിച്ചിട്ടുണ്ട്.\nമികച്ച പബ്ലിക് റിലേഷന്‍സ് പ്രവര്‍ത്തനങ്ങളിലൂടെ നഗര മധ്യവര്‍ഗ്ഗത്തിന്റെ ഇടയില് തന്റെ സ്ഥാനം ശക്തിപ്പെടുത്തുന്നതിനും മോഡിയ്ക്ക് കഴിഞ്ഞു. 2013-ലെ വൈബ്രന്‍റ് ഗുജറാത്ത് നിക്ഷേപക സമ്മേളനത്തിന്റെ പി.ആര് പ്രവര്‍ത്തനം നിയന്ത്രിച്ചിരുന്നത് പ്രമുഖ ലോബിയിംഗ് കമ്പനിയായ ആപ്കോ വേള്‍ഡ് വൈഡ് ആണ്. കോര്‍പ്പറേറ്റ് രംഗത്തും മോഡിയുടെ പിന്തുണ ഏറെയാണ്. ട്വിറ്ററിലെ ഇന്ത്യന് രാഷ്ട്രീയ നേതാക്കളില് ഏറ്റവും കൂടുതല് പേര് പിന്തുടരുന്നതും മോഡിയെ തന്നെ. മോഡിയുടെ കഴിഞ്ഞ ഏതാനും വര്‍ഷങ്ങളിലെ പ്രസംഗങ്ങള് എല്ലാം തന്നെ വെബ്സൈറ്റില് ലഭ്യമാണ്.\nതന്റെ രാഷ്ട്രീയ കേന്ദ്രമായ ഹിന്ദുത്വ അനുയായികളേയും തൃപ്തിപ്പെടുത്താനും മോഡി ശ്രമിക്കുന്നു. രണ്ട് വര്‍ഷങ്ങള്‍ക്ക് മുന്‍പ് മുസ്ലിം നേതാക്കള് നല്‍കിയ തൊപ്പി നിരസിച്ചതില്, നായക്കുട്ടി, ബുര്‍ഖ മതേതരത്വം എന്നിങ്ങനെയുള്ള സമീപകാല പ്രയോഗങ്ങളില് എല്ലാം ഈ ശ്രമം പ്രകടമായി തന്നെ മോഡി നടത്തുന്നു.\nമികച്ച ഭരണം എന്ന വാഗ്ദാനത്തെ ഹിന്ദുത്വയോട് കൂട്ടിയിണക്കാന് മോഡിയ്ക്ക് കഴിഞ്ഞതായി രാഷ്ട്രീയ നിരീക്ഷകര് കരുതുന്നു. എന്നിരുന്നാലും, സര്‍ക്കാര് രൂപീകരിക്കാന് ആവശ്യമായ 272 എന്ന മാന്ത്രിക സംഖ്യ ലോക് സഭാ തിരഞ്ഞെടുപ്പില് നേടിയെടുക്കുന്നത് മോഡിയ്ക്ക് എളുപ്പമായിരിക്കില്ല. കര്‍ണാടക നിയമസഭാ തിരഞ്ഞെടുപ്പില് ബി.ജെ.പിക്ക് എന്തെങ്കിലും സഹായമാകാന് മോഡിയ്ക്ക് കഴിഞ്ഞില്ല. തെക്കേ ഇന്ത്യയിലും വടക്കുകിഴക്കന് സംസ്ഥാനങ്ങളിലും ബി.ജെ.പിയുടെ സാന്നിധ്യം അവഗണനീയമാണ്. ജാതി സ്വത്വങ്ങള് അതിശക്തമായ ഉത്തര് പ്രദേശില് വന്‍തോതിലുള്ള നേട്ടങ്ങള് പ്രതീക്ഷിക്കാനാവില്ല. അവിടെ അഖിലേഷ് യാദവ് സര്‍ക്കാറിന്റെ പരാജയങ്ങള് ബി.ജെ.പിയെക്കാളേറെ ബി.എസ്.പിയേയും കോണ്‍ഗ്രസിനേയുമാകും തുണയ്ക്കുക.\nഎന്തായാലും, ബി.ജെ.പിയുടെ സമുന്നത നേതാവായുള്ള മോഡിയുടെ ഔദ്യോഗിക സ്ഥാനാരോഹണം പാര്‍ട്ടിക്ക് എന്നപോലെ രാജ്യത്തിനും സാധ്യതകളും അപകടങ്ങളും നിരത്തുന്നുണ്ട്. സൂക്ഷ്മബുദ്ധിയായ രാഷ്ട്രീയക്കാരനെങ്കിലും അദ്വാനി താന് വളര്‍ത്തിയെടുത്ത നേതാക്കളുടെ കൌശലത്താല് തന്നെ മറികടക്കപ്പെട്ടു. 2002-ല് ഗുജറാത്ത് കലാപത്തിനു ശേഷം നടന്ന ബി.ജെ.പിയുടെ ഗോവ സമ്മേളനത്തില് മോഡിയെ നീക്കാന് പ്രധാനമന്ത്രിയായിരുന്ന അടല് ബിഹാരി വാജ്പേയ് മാനസികമായി തയ്യാറെടുത്തിരുന്നെകിലും അന്ന് മോഡിയുടെ മുഖ്യമന്ത്രി സ്ഥാനം രക്ഷിച്ചത് അദ്വാനിയായിരുന്നു. പിന്നീടും സംഘ് പരിവാറിലെ തന്റെ എതിരാളികളില് നിന്നും മോഡിയെ സംരക്ഷിച്ചു നിര്‍ത്തിയതും അദ്വാനി തന്നെ. ഈ എതിരാളികളില് 2001-ല് മോഡിയ്ക്കായി മുഖ്യമന്ത്രി സ്ഥാനം നഷ്ടപ്പെട്ട കേശുഭായി പട്ടേലും പണ്ട് മോഡിയ്ക്കൊപ്പം ഒരേ മുറിയില് കഴിഞ്ഞ ആര്.എസ്.എസ് പ്രചാരക് സഞ്ജയ് ജോഷിയും ഉള്‍പ്പെടുന്നു.\nഅദ്വാനിയുടെ പ്രശ്നം എന്.ഡി.എയുടെ പ്രധാനമന്ത്രി സ്ഥാനാര്‍ഥി എന്ന നിലയില് 2009-ലെ തിരഞ്ഞെടുപ്പില് തന്നെ ജനങ്ങള് തള്ളി എന്ന വസ്തുത അംഗീകരിക്കാന് വിസമ്മതിക്കുന്നതാണ്. താന് കെട്ടിപ്പടുത്ത പാര്‍ട്ടിയുടെ നേതാവായി താന് ആജീവനാന്തം തുടരുമെന്ന സ്വയം സൃഷ്ടിച്ച വിശ്വാസത്തിന്റെ തടവറയിലാണ് അദ്വാനി. പ്രധാനമന്ത്രി സ്ഥാനത്തേക്ക് തന്നെ പ്രതിഷ്ഠിക്കുന്നതിനായി വാജ്പേയ് ശൈലിയില് മിതവാദി എന്ന ഒരു പ്രതിബിംബം സൃഷ്ടിക്കാനുള്ള ശ്രമവും അദ്വാനിക്ക് ദോഷമേ വരുത്തിയിട്ടുള്ളൂ. ഈ ശ്രമത്തിന്റെ അങ്ങേയറ്റമായിരുന്നു സംഘ് പരിവാറിന് അസഹ്യമായിരിക്കുമെന്നറിഞ്ഞിട്ടും മൊഹമ്മദ് അലി ജിന്നയെ പ്രശംസിച്ചു നടത്തിയ പ്രസ്താവന.\nഗ്രീക്ക് ദുരന്തനാടകത്തിന്റെ ബാഹ്യലക്ഷണങ്ങള് പേറുന്നു അദ്വാനിയിലെ നായകന്. കഴിഞ്ഞ തവണ, അദ്ദേഹത്തിന്റെ കോപം തണുപ്പിക്കാന് പാര്‍ട്ടി നേതാക്കള് സക്രിയമായിരുന്നു. ഇത്തവണ, ഈ ശ്രമങ്ങളും ദുര്‍ബലവും പേരിനു മാത്രമുള്ളതും ആയി. മോഡി വന്നുകഴിഞ്ഞിരിക്കുന്നു. ഒരിക്കല് ആജ്ഞാശക്തിയോടെ വിരാജിച്ച നേതാവായിരുന്നു അദ്വാനി. ബി.ജെ.പിയുടെ ഈ പിതാമഹന് ഇനി മൗനം എന്ന രോഷപ്രകടനമേ സാധ്യമാകൂ. ഒറ്റപ്പെടല് പൂര്‍ണ്ണവും അന്തിമവുമായിരിക്കുന്നു. ആയിരം പൂര്‍ണചന്ദ്രന്മാരെ കണ്ട നേതാവ് ഇപ്പോള് കാണുന്നത് തന്റെ രാഷ്ട്രീയ അസ്തമനമാണ്.


pathanamthitta housewife burnt her house | വീടിന് തീ പിടിച്ച് വീട്ടമ്മ വെന്തുമരിച്ചു; സംഭവമറിയാതെ വീടിന്റെ മുൻവശത്ത് ഭർത്താവ്; പുക ഉയരുന്നത് കണ്ട് ഓടിയെത്തിയ നാട്ടുകാരാണ് തീയണച്ചത്; ഷോർട്ട് സർക്ക്യൂട്ടാണ് തീപിടുത്തത്തിന് കാരണമെന്ന് പ്രാഥമിക നിഗമനം - MarunadanMalayalee.com\nവീടിന് തീ പിടിച്ച് വീട്ടമ്മ വെന്തുമരിച്ചു; സംഭവമറിയാതെ വീടിന്റെ മുൻവശത്ത് ഭർത്താവ്; പുക ഉയരുന്നത് കണ്ട് ഓടിയെത്തിയ നാട്ടുകാരാണ് തീയണച്ചത്; ഷോർട്ട് സർക്ക്യൂട്ടാണ് തീപിടുത്തത്തിന് കാരണമെന്ന് പ്രാഥമിക നിഗമനം\nDecember 03, 2019 | 06:15 AM IST | Permalink\nകോന്നി: പ്രായമായ ദമ്പതികൾ മാത്രം താമസമുണ്ടായിരുന്ന വീടിന് തീ പിടിച്ച് വീട്ടമ്മ വെന്തുമരിച്ചു. പ്രായാധിക്യവും മൂലം കാഴ്ചയും കേൾവിയും കുറഞ്ഞ ഭർത്താവിനെ നാട്ടുകാർ രക്ഷപ്പെടുത്തി. ഇന്നലെ വെെകിട്ട്4മണിയോടെയാണ് സംഭവം. അതിരുങ്കൽ നിരവേൽ ചെറുപുഷ്പ വിലാസം ശ്രീധരൻപിള്ളയുടെ ഭാര്യ ഭാർഗവിയാണ് (76) മരിച്ചത്.\nവീട്ടിൽ നിന്നും പുക ഉയരുന്നത് കണ്ട് നാട്ടുകാർ എത്തിയപ്പോഴാണ് വീട്ടമ്മ വീട്ടിനുള്ളിൽ വെന്തുമരിച്ച നിലയിൽ കണ്ടെത്തിയത്. ഈ സമയം, സംഭവമറിയാതെ വീടിന്റെ മുൻവശത്ത് ശ്രീധരൻപിള്ളയും.\nസംഭവത്തിൽ, പുക ഉയരുന്നത് കണ്ട് ഓടിയെത്തിയ നാട്ടുകാരാണ് വീട്ടിനുള്ളിലെ തീയണച്ചത്. മുറി പൂർണമായും കത്തി നശിച്ചിരുന്നു. കത്തിയ അവശിഷ്ടങ്ങളുടെ ഇടയിൽ നിന്നുമാണ് ഭാർഗവിയമ്മയുടെ ശരീരഭാഗങ്ങൾ കണ്ടെത്തിയത്.\nഅതിന് ശേഷമാണ് ഫയർഫോഴ്സ്, പൊലീസ് സംഘം സ്ഥലത്ത് എത്തിയത്. പ്രാഥമിക പരിശോധനയിൽ ഷോർട്ട് സർക്ക്യൂട്ടാണ് തീപിടുത്തത്തിന് കാരണമെന്ന് കരുതുന്നു. പൊലീസ് അന്വേഷണം ആരംഭിച്ചു.


why israel embassy attacked\nലോകത്തെ ഏറ്റവും അരക്ഷിതമായ രാജ്യമെന്നാണ് ഇസ്‌റാഈല് സ്വയം പരിചയപ്പെടുത്താറുള്ളത്. അമേരിക്കയടക്കമുള്ള രക്ഷിതാക്കളും ഈ വായ്ത്താരി ആവര്‍ത്തിക്കുന്നു. ഒറ്റപ്പെട്ടവന്റെ പരിവേഷം നിലനിര്‍ത്തിക്കൊണ്ടിരിക്കാന് ഹോളോകോസ്റ്റും നാസി ക്രൂരതകളും ഇടക്കിടക്ക് പൊടി തട്ടി പ്രദര്‍ശിപ്പിക്കും. ശക്തമായ അറബ് രാജ്യങ്ങള്‍ക്കിടയില് ജൂതരാഷ്ട്രം അനുഭവിക്കുന്ന ‘ഒറ്റപ്പെടല്’ പരിഹരിക്കാനായി അമേരിക്ക നടത്തിയ നെറികെട്ട ഇടപെടലുകളുടെ തെളിവാണ് മധ്യ പൗരസ്ത്യ ദേശത്ത് പിറവിയെടുത്ത മുഴുവന് കരാറുകളും.\nഫലസ്തീന് രാഷ്ട്രത്തിന്റെ സ്വാഭാവികമായ നിലനില്‍പ്പിനെ അപകടത്തിലാക്കിയ ഈ കരാറുകള് ചോദ്യം ചെയ്യുക മാത്രമാണ് ഇസ്‌റാഈലിനെ നിലക്ക് നിര്‍ത്താനുള്ള ഏക വഴിയെന്ന് ഈജിപ്തും തുര്‍ക്കിയും ജോര്‍ദാനുമൊക്കെ തിരിച്ചറിയുന്നിടത്ത് ചരിത്രത്തിലാദ്യമായി ഇസ്‌റാഈല് യഥാര്‍ഥ ഒറ്റപ്പെടല് അനുഭവിക്കുകയാണ്. ഒരു പക്ഷേ ഇത് താത്ക്കാലികമായിരിക്കാം. ഈ ഏകാന്തതയില് നിന്ന് ഇസ്‌റാഈല് പാഠം പഠിച്ചില്ലെന്ന് വരാം. പക്ഷേ, ഏറ്റവും പുതിയ സംഭവവികാസങ്ങളില് ചരിത്രത്തിന്റെ ഓര്‍മപ്പെടുത്തലുകള് അടങ്ങിയിരിക്കുന്നുവെന്നത് വസ്തുതയാണ്. എല്ലാക്കാലത്തും എല്ലാവരേയും പറ്റിക്കാനാകില്ലെന്ന ഓര്‍മപ്പെടുത്തല്.\nഈജിപ്ത് തലസ്ഥാനമായ കൈറോയിലെ ഇസ്‌റാഈല് എംബസി പ്രക്ഷോഭകര് അടിച്ച് തകര്‍ത്തുവെന്ന് മാത്രമല്ല, സുരക്ഷാ കാരണങ്ങളുയര്‍ത്തി അവിടുത്തെ ജീവനക്കാരെ സൈനിക പിന്തുണയുള്ള ഇടക്കാല സര്‍ക്കാര് പുറത്താക്കുകയും ചെയ്തു. ടെല് അവീവിലെ തങ്ങളുടെ നയതന്ത്ര പ്രതിനിധികളെ പിന്‍വലിക്കാനുള്ള പുറപ്പാടിലാണ് ഈജിപ്ത്. ജോര്‍ദാന് തലസ്ഥാനമായ അമ്മാനിലെ ഇസ്‌റാഈല് എംബസിയും പ്രതിഷേധം ഭയന്ന് അടച്ച് പൂട്ടിയിരിക്കുന്നു. അവിടെയും വലിയ പ്രക്ഷോഭം നടക്കുകയാണ്. ഇസ്‌റാഈലുമായി നല്ല ബന്ധം ആഗ്രഹിക്കുന്ന ഭരണാധികാരികള്‍ക്ക് ഈ ജനകീയ പ്രക്ഷോഭം കണ്ടില്ലെന്ന് നടിക്കാനാകുന്നില്ല. ഭരണ മാറ്റത്തോളം നീളുന്ന ജനകീയ മുന്നേറ്റങ്ങളുടെ കൊടുങ്കാറ്റ് അറബ് ലോകത്തെ ഏത് ഭരണാധികാരിയും പ്രതീക്ഷിക്കുന്നുണ്ട്.\nതുര്‍ക്കി കഴിഞ്ഞ മാസം തന്നെ ഇസ്‌റാഈലിനോടുള്ള എല്ലാ ബന്ധങ്ങളും വിച്ഛേദിച്ചിരുന്നു. നയതന്ത്ര പ്രതിനിധികളെ ഒന്നടങ്കം പുറത്താക്കി. സ്വന്തം പ്രതിനിധികളെ ഇസ്‌റാഈലില് നിന്ന് തിരിച്ച് വിളിച്ചു. അഴകൊഴമ്പന് നിലപാട് എടുക്കാറുള്ള അറബ് ലീഗ് വരെ കര്‍ക്കശ നിലപാട് കൈകൊള്ളുന്നു. ഫലസ്തീന് അതോറിറ്റി യു എന്നിലെ പൂര്‍ണ അംഗത്വത്തിനായുള്ള ശ്രമം ഊര്‍ജിതമാക്കുന്നുമുണ്ട്. മൊത്തത്തില് ഇസ്‌റാഈലിന്റെ അഹന്തക്ക് മേല് കനത്ത പ്രഹരങ്ങളാണ് പതിച്ച് കൊണ്ടിരിക്കുന്നത്.\nഈജിപ്തിലെ പ്രക്ഷോഭത്തില് ഹുസ്‌നി മുബാറക്ക് കടപുഴകി വീണപ്പോള് തന്നെ ഇസ്‌റാഈല് ഈ തുടര് ഷോക്കുകള് പ്രതീക്ഷിച്ചതാണ്. ഈജിപ്ത് ജനതയുടെ ഭൂരിഭാഗവും ഫലസ്തീന്റെ സത്യം നെഞ്ചിലേറ്റുന്നവരാണ്. അറബ് ദേശീയതയെ കൊന്ന് തിന്ന് ഇസ്‌റാഈല് പുലരുന്നത് അവര് അറിയുന്നുണ്ട്. കിഴക്കന് ജറൂസലേമിലും വെസ്റ്റ് ബാങ്കിലും നടക്കുന്ന ജൂത കുടിയേറ്റങ്ങളുടെ അര്‍ഥം നഗ്നമായ അധിനിവേശമാണെന്നും അവര്‍ക്കറിയാം. എന്നിട്ടും അവരുടെ രാജ്യം ഫലസ്തീനികളുടെ അന്നം മുട്ടിക്കാനായി റഫാ അതിര്‍ത്തി അടച്ച് കാവലിരുന്നു. ഭരണാധികാരികള് ജനതയുടെ താത്പര്യത്തിന് നേര് എതിര് ദിശയില് സഞ്ചരിക്കുകയായിരുന്നു.\nഅമേരിക്ക ആണ്ടോടാണ്ട് നല്‍കുന്ന 200 കോടി ഡോളറിന് വേണ്ടി ഹുസ്‌നി മുബാറക്ക് ഇസ്‌റാഈലിന്റെ കങ്കാണിയായി. മുബാറക്കിനെതിരെ ഇരമ്പിയ രോഷത്തിന്റെ പ്രധാനകാരണം ഈ ഇസ്‌റാഈല് ബാന്ധവം ആയിരുന്നു. മുബാറക്ക് പോയി, അധികാരക്കസേരയില് എത്തിയവര്‍ക്ക് അവര് വന്ന വഴി പെട്ടെന്ന് മറക്കാനാകില്ലല്ലോ. ലഭിച്ച ആദ്യത്തെ അവസരത്തില് തന്നെ അവര് ഇസ്‌റാഈലിന്റെ നെഞ്ചിന് നേരെ കൈ ചൂണ്ടി. ഇസ്‌റാഈല് അതിര്‍ത്തി സേനയുടെ വെടിയേറ്റ് രണ്ട് ഈജിപ്ഷ്യന് പോലീസുകാര് മരിച്ചുവെന്നത് പെട്ടെന്നുള്ള കാരണമായിരുന്നു. ജനം ഇളകി. എംബസി ആക്രമിച്ചു. ഇനിയൊരിക്കലും എംബസി തുറക്കാന് അനുവദിക്കില്ലെന്നാണ് അവരുടെ പ്രഖ്യാപനം. ജനത്തോടൊപ്പം നില്‍ക്കുമെന്ന് സര്‍ക്കാറും പറയുന്നു.\nഇത്തരമൊരു സെപ്തംബറില്, 1978ല്, അന്‍വര് സാദത്തും മെനാഷിം ബെഗിനും ഒപ്പ് വെച്ച കാമ്പ് ഡേവിഡ് കരാര് ഇപ്പോള് ഓര്‍ക്കുന്നത് നന്നായിരിക്കും. ഇത്തരമൊരു നില്‍ക്കള്ളിയില്ലായ്മയുടെ ഘട്ടത്തിലാണ് അന്ന് ഇസ്‌റാഈല് കരാറിന് സന്നദ്ധമായത്. ഈജിപ്തിന്റെ സൈനിക ബലത്തില് നടന്ന അറബ്- ഇസ്‌റാഈല് യുദ്ധങ്ങളില് ജൂതരാഷ്ട്രത്തിന് വന് നാശ നഷ്ടമുണ്ടായ സമയം. അമേരിക്ക തന്നെയായിരുന്നു ഇടനിലക്കാര്. ഈജിപ്ത് പാര്‍ലിമെന്റും ഇസ്‌റാഈല് പാര്‍ലിമെന്റായ നെസ്സറ്റും കരാറിലെ വ്യവസ്ഥകള് അംഗീകരിച്ചു. യുദ്ധം അവസാനിപ്പിച്ച് ഇസ്‌റാഈല് തടിതപ്പി. പക്ഷേ, ഇന്നും ആ കരാര് നടപ്പിലായിട്ടില്ല.\nമേഖലയില് ഇസ്‌റാഈല് കൈയടക്കിവെച്ചിടങ്ങളില് നിന്ന് പിന്‍വാങ്ങണമെന്ന വ്യവസ്ഥ ഈജിപ്തിനോട് ചേര്‍ന്ന് കിടക്കുന്ന പ്രദേശത്ത് മാത്രം ഭാഗികമായി പാലിക്കപ്പെട്ടു. ഫലസ്തീന് സമ്പൂര്‍ണ സ്വയംഭരണാവകാശം നല്‍കണമെന്ന വ്യവസ്ഥ അന്‍വര് സാദത്തിന്റെ മരണ ശേഷം ഇരുപക്ഷവും സൗകര്യപൂര്‍വം മറച്ച് വെച്ചു. ഇസ്‌റാഈലുമായി സമാധാനപരമായി സഹവര്‍തിത്വമെന്ന ഭാഗം മാത്രം അടര്‍ത്തിയെടുത്ത് പ്രചരിപ്പിക്കാനും നടപ്പാക്കാനുമാണ് ഹുസ്‌നി മുബാറക് മുതിര്‍ന്നത്. പുതിയ തലമുറ ഈ കരാറുകളുടെ സത്യം കുഴിച്ചെടുത്ത് കഴുകി തുടച്ച് ലോകത്തിന് മുന്നില് വെക്കുന്നു. പുതിയ ഭരണാധികാരികള്‍ക്ക് പഴയ കരാറുകള് തള്ളിപ്പറയേണ്ടി വരുന്നു.\nഒരു വിക്കിലീക്‌സ് വെളിപ്പെടുത്തലാണ് ജോര്‍ദാനില് പ്രതിഷേധത്തിന്റെ വെടിപ്പുരക്ക് തീ വെച്ചത്. ജോര്‍ദാന് രാജാവ് യു എസ് പ്രതിനിധിക്ക് നല്‍കിയ ഒരു ഉറപ്പ് വിക്കിലീക്‌സ് പുറത്ത് വിട്ടു. ഇസ്‌റാഈല് വംശശുദ്ധീകരണത്തിന്റെ ഭാഗമായി പുറന്തള്ളുന്ന അറബ് വംശജര്‍ക്ക് ജോര്‍ദാനില് ഇടം നല്‍കാമെന്ന് രാജാവ് സമ്മതിച്ചുവത്രേ. ഫലസ്തീന് സഹോദരന്‍മാരെ സ്വീകരിക്കുന്നതില് ജോര്‍ദാനിലെ മനുഷ്യര്‍ക്ക് എതിര്‍പ്പില്ല. അവര് പറയുന്നത് ഇത്രമാത്രം. ഇതല്ല പരിഹാരം. പിടിച്ചെടുത്ത ഭൂമി മുഴുവന് വിട്ട് കൊടുത്ത് ഫലസ്തീന് രാഷ്ട്രം സാധ്യമാക്കണം. ഈ ഉത്തരവാദിത്വം നിര്‍വഹിക്കാതെ ഇത്തരം ചെപ്പടി വിദ്യകള്‍ക്ക് ഇസ്‌റാഈല് മുതിരുമ്പോള് അതിന് ചൂട്ട് പിടിക്കാന് ജോര്‍ദാന് രാജാവിന് ആര് അധികാരം തന്നുവെന്ന് ജനം ചോദിക്കുന്നു. ഭരണവിരുദ്ധ പ്രക്ഷോഭം അല്‍പ്പമൊന്ന് അടങ്ങിയിട്ടേയുള്ളൂ; ഇപ്പോള് ജനങ്ങളെ പ്രകോപിപ്പിക്കുന്നത് ബുദ്ധിയല്ലെന്ന് രാജാവിന് നന്നായറിയാം. അത്‌കൊണ്ട് അദ്ദേഹവും ഇസ്‌റാഈലിനെ തള്ളിപ്പറഞ്ഞു. അമ്മാനിലെ ഇസ്‌റാഈല് എംബസിക്ക് താഴു വീണു.\nതുര്‍ക്കിയുമായുള്ള പ്രശ്‌നം പുറമേ നിന്ന് നോക്കുമ്പോള് വെറുമൊരു ക്ഷമാപണത്തിന്റേതാണ്. ഹാരറ്റ്‌സ് പത്രത്തില് നിന്ന് ഉദ്ധരിച്ചാല്, സോറിയെന്ന ലളിതമായ വാക്കിന്റെ പ്രശ്‌നം. ഗാസയിലേക്ക് പോയ സഹായക്കപ്പല് കൂട്ടത്തെ ആക്രമിച്ച് ഒന്‍പത് സന്നദ്ധ പ്രവര്‍ത്തകരെ വധിച്ച ഇസ്‌റാഈല് നാവിക സേനയുടെ നടപടിയില് അവര് ക്ഷമ പറയാന് തയ്യാറാകണം. ആക്രമിക്കപ്പെട്ട കപ്പല് മാവി മര്‍മറ തുര്‍ക്കിയുടേതാണ്. കൊല്ലപ്പെട്ടവരില് ഏറെയും തുര്‍ക്കി വംശജരുമാണ്. ഇസ്‌റാഈലിന് വ്യവസ്ഥാപിതമായ നയതന്ത്രബന്ധമുള്ള ഏക മുസ്‌ലിം ഭൂരിപക്ഷ രാഷ്്ട്രമായിട്ടും തുര്‍ക്കിയെ അനുനയിപ്പിക്കാന് ഒരു ശ്രമവും നെതന്യാഹു നടത്തിയില്ല. പകരം അദ്ദേഹം ആക്രമണത്തെ ന്യായീകരിക്കുകയാണ് ചെയ്തത്. അതിനിടെയാണ്, മാവിമര്‍മറ സംഭവം സംബന്ധിച്ച് യു.എന് സംഘം നടത്തിയ അന്വേഷണത്തിന്റെ റിപ്പോര്‍ട്ട് ചോര്‍ന്നത്. ഇസ്‌റാഈല് ഗാസക്ക് മേല് ചുമത്തിയ ഉപരോധം നിയമപരമാണെന്ന് റിപ്പോര്‍ട്ടിലുണ്ടത്രേ. തുര്‍ക്കിയുടെ ആത്മാഭിമാനം വ്രണപ്പെട്ടുവെന്ന് പ്രധാനമന്ത്രി റജബ് ത്വയ്യിബ് പ്രതികരിച്ചു. ഇസ്‌റാഈലുമായുള്ള സര്‍വ നയതന്ത്രബന്ധവും വിച്ഛേദിക്കാന് തീരുമാനിക്കുകയും ചെയ്തു.\nഫലസ്തീന് അതോറിറ്റി സമ്പൂര്‍ണ അംഗത്വത്തിനായി യു.എന് രക്ഷാസമിതിയെ സമീപിക്കാന് തീരുമാനിച്ചത് ഈ ഘട്ടത്തിലാണ്. അമേരിക്ക വീറ്റോ ചെയ്യുമെന്ന് ഉറപ്പുണ്ടെങ്കിലും ഈ നീക്കവുമായി മുന്നോട്ട് പോകുന്നതിന് പിന്നില് രാഷ്ട്രീയ പ്രചാരണ ലക്ഷ്യങ്ങളുണ്ട്. യു.എന് പൊതു സഭയിലെ നാലില് മൂന്ന് അംഗങ്ങള് ഫലസ്തീന് രാഷ്ട്രത്തിന് പിന്തുണ പ്രഖ്യാപിച്ച ചരിത്രത്തിലെ ഏറ്റവും ആവേകശകരമായ ലോക സാഹചര്യമാണ് ഇപ്പോഴുള്ളത്. യു.എന്നില് വോട്ടിംഗിലൂടെ ഇത് തെളിയുന്നത് ഇസ്‌റാഈലിനെ കൂടുതല് സമ്മര്‍ദത്തിലാക്കും. ബരാക് ഒബാമ തന്റെ കൈറോ പ്രസംഗത്തിലെ വരികള്‍ക്ക് വിലകല്‍പ്പിക്കാനുള്ള മിനിമം മാനുഷികത പ്രകടിപ്പിക്കുമോ എന്ന് കാണാന് ലോകത്തിന് ഈ നീക്കം അവസരം നല്‍കും. എല്ലാത്തിലുമുപരി ഫലസ്തീന് പോരാട്ടം, രക്തരഹിതമായി, ലോകത്തിന്റെ സജീവ ചര്‍ച്ചയിലെത്തും. ഇതിലപ്പുറം ഒരു യു.എന് അംഗത്വം കൊണ്ട് എന്ത് സംഭവിക്കാനാണ്?\nമധ്യപൗരസ്ത്യ ദേശത്ത് ഇസ്‌റാഈല് ഒറ്റപ്പെടുകയെന്നാല് അമേരിക്കയുടെ സ്വാധീനം കുറയുന്നുവെന്നാണ് അര്‍ത്ഥം. മുല്ലപ്പൂ വിപ്ലവത്തിന്റെ യഥാര്‍ഥ സുഗന്ധം ഇപ്പോഴാണ് പരക്കുന്നത്. വിപ്ലവത്തിന്റെ ചുവരെഴുത്തുകള് ശരിയായി വായിച്ചത് തുര്‍ക്കിയാണ്. ഈ തരിച്ചറിവിന്റെ പരാഗരേണുക്കളുമായി തുര്‍ക്കി പ്രധാനമന്ത്രി ത്വയ്യിബ് ഉര്‍ദുഗാന് ടുണീഷ്യയിലേക്കും ഈജിപ്തിലേക്കും ലിബിയയിലേക്കും പറക്കുകയാണ്. ലിബിയയില് നിന്ന് പാശ്ചാത്യര് എണ്ണ കക്കുമ്പോള് നേരം വെളുത്തുവെന്ന് വിളിച്ചു പറയാന് ഒരു തുര്‍ക്കിയെങ്കിലും ഉണ്ടാകുമല്ലോ.\nഒടുവില് കിട്ടിയത്: അല്‍ഖാഇദയുടെ ടേപ്പ് വന്നു. അയ്മന് സവാഹിരിയാണ് ടേപ്പില് പേശുന്നത്. മുല്ലപ്പൂ വിപ്ലവക്കാര്‍ക്ക് കൊട്ടക്കണക്കിന് പ്രശംസ നല്‍കിയിരിക്കുന്നു. വലിയ ആശയക്കുഴപ്പത്തിലായിരുന്നു അല്‍ഖാഇദ. പിന്തുണച്ചാലും കുഴപ്പം. പിന്തുണച്ചില്ലെങ്കിലും. ഒടുവില് ഇപ്പോള് വന്ന ആശയ വ്യക്തതയുടെ അര്‍ഥം എന്താണെന്ന് അവര്‍ക്ക് മാത്രമേ അറിയൂ.


ടോവിനോ സൈക്കിളോട്ടാന് പോകുന്ന ആ ബീച്ച് ഇതാണ് കേട്ടോ! | Celebrity Travel Experience Tovino Thomas Vanchippura Beach\nടോവിനോ സൈക്കിളോടിക്കാൻ പോകുന്ന ഈ ബീച്ച് സൂപ്പറാണ്\nമനോരമ ലേഖകൻ August 19, 2020 12:00 PM IST\nകൊറോണ തരംഗം മൂലം പുറത്തിറങ്ങിയുള്ള വര്‍ക്കൗട്ടുകള് ഒക്കെ ഉപേക്ഷിച്ചിരിക്കുകയാണ് സെലിബ്രിറ്റികള് മിക്കവരും. വീട്ടില്‍ത്തന്നെയുള്ള ജിമ്മില് നിന്നും ചിത്രങ്ങളും വീഡിയോകളും പോസ്റ്റ് ചെയ്യുന്ന ഫിറ്റ്‌നസ് പ്രേമികളായ നടന്മാരും നടിമാരുമൊക്കെ ധാരാളമുണ്ട്. അക്കൂട്ടത്തില് ഒരാളാണ് ടോവിനോ തോമസ്. അല്‍പ്പം കടുപ്പമേറിയ വ്യായാമമുറകള് ചെയ്യുക മാത്രമല്ല, മറ്റുള്ളവരെ ചെയ്യാന് പ്രോത്സാഹിപ്പിക്കുക കൂടി ചെയ്യുന്ന ആളാണ് മലയാളികളുടെ സ്വന്തം ടോവിനോ.\nവാട്ട് ആൻ െഎഡിയ സർജി: സ്വിമ്മിങ് പൂളിൽ കരിമീൻ കൃഷി\nഇപ്പോഴിതാ സൈക്ലിംഗിനായി പുറത്തിറങ്ങിയ ചിത്രം ഇന്‍സ്റ്റഗ്രാമില് പങ്കു വച്ചിരിക്കുകയാണ് ടോവിനോ. കാര്‍ഡിയോ വര്‍ക്കൗട്ടിന്‍റെ ഭാഗമായായിരുന്നു സൈക്ലിംഗ്. മാസ്ക് അടക്കമുള്ള സുരക്ഷാസംവിധാനങ്ങളോടു കൂടിയായിരുന്നു നടന് പുറത്തിറങ്ങിയത്. മനോഹരമായ തെളിഞ്ഞ കാലാവസ്ഥയില് കടല്‍ത്തീരത്ത് സൈക്കിളില് കയറി നില്‍ക്കുന്ന ചിത്രമാണ് ടോവിനോ ഇന്‍സ്റ്റഗ്രാമില് പോസ്റ്റ് ചെയ്തത്. പിന്നില് വിശാലമായ നീലക്കടലും ഒരു തോണിയും കാണാം.\nനടന്‍റെ ജന്മനാടായ തൃശ്ശൂരില് അഴീക്കോട്-ചാമക്കാല റോഡിലുള്ള വഞ്ചിപ്പുറ ബീച്ച് ആണ് ചിത്രത്തില് കാണുന്നത്. അത്രയധികം ആളുകള് വന്നെത്താത്ത ഒരു ബീച്ചായതു കൊണ്ടുതന്നെ സമാധാനപ്രേമികള്‍ക്ക് ഇവിടം ഏറെ ഇഷ്ടപ്പെടും. ഒന്നോ രണ്ടോ ചായക്കടകള് ഒഴികെ കച്ചവടക്കാരുടെ ബഹളമില്ല. പോകുമ്പോള് ഇടയ്ക്ക് വിശക്കും എന്ന് തോന്നുന്നുണ്ടെങ്കില് കയ്യില് വല്ല ഭക്ഷണ സാധനങ്ങളും കരുതണം.\nആളുകള് കുറവായതു കൊണ്ടുതന്നെ ഏറെ ശുചിത്വം നിറഞ്ഞ അന്തരീക്ഷമാണ് ഇവിടെയെങ്ങും കാണാനാവുക. മീന്‍പിടിത്ത ബോട്ടുകള് അവിടവിടെയായി കാണാം. വൈകുന്നേരങ്ങളില് മനോഹരമായ സൂര്യാസ്തമയം കണ്ടു ഇരിക്കാന് പറ്റിയ ഇടമാണിത്. വിരസമായ ഓഫീസ് ദിനങ്ങള്‍ക്കു ശേഷം വാരാന്ത്യങ്ങളിൽ കുടുംബവുമൊത്ത് ഉല്ലസിക്കാൻ ഇവിടെയെത്തുന്നവരും ഉണ്ട്.\nഈ സ്ഥലം എൻ‌എച്ച് 17ല് മൂന്നുപീടികയുടെ ഏകദേശം4കിലോമീറ്റർ പടിഞ്ഞാറ് ഭാഗത്തായാണ് ഉള്ളത്. ബീച്ച് റോഡിലെത്തിയ ശേഷം 1 കിലോമീറ്റർ വടക്കോട് പോകുക. സർക്കാർ ഫിഷറീസ് സ്കൂൾ കഴിഞ്ഞ ശേഷമുള്ള ആദ്യ ഇടത്തേക്കുള്ള വഴിയിലൂടെ ബീച്ചില് എത്താം.\nEnglish Summary: Celebrity Travel Experience Tovino Thomas Vanchippura Beach


അധികാരത്തിമര്‍പ്പില് കോടികള് പോക്കറ്റില്; ബിജെപി രാജ്യത്തെ അതിസമ്പന്ന പാർട്ടി | Webdunia Malayalam\nദളിത് ഹര്‍ത്താല് എന്തിന് വേണ്ടി എന്ന് പോലും അറിയാതെ പിന്തുണച്ചു; പുലിവാല് പിടിച്ച് കുമ്മനം\nസമ്പാദ്യത്തിന്റെ കാര്യത്സമ്പാദ്യത്തിന്റെ കാര്യത്തില് പഞ്ഞമില്ലാതെ ബിജെപി. അധികാരത്തിലേറിയ ശേഷം ഏറ്റവും സമ്പന്നമായ ദേശീയ പാർട്ടിയെന്ന വിശേഷണം ഇത്തവണയും ബിജെപിക്ക്തില് പഞ്ഞമില്ലാതെ ബിജെപി. അധികാരത്തിലേറിയ ശേഷം ഏറ്റവും സമ്പന്നമായ ദേശീയ പാർട്ടിയെന്ന വിശേഷണം ഇത്തവണയും ബിജെപിക്ക് സ്വന്തം. 2016-17 കാലയളവിൽ 1,034.27 കോടി രൂപയാണ് അമിത് ഷായുടെയും കൂട്ടരുടെയും വരുമാനം.\n25.36 കോടി രൂ പയുടെ വരുമാനവുമായി കോണ്‍ഗ്രസ് രണ്ടാമത് എത്തിയപ്പോള് 2.08 കോടി രൂപയുമായി സിപിഐ വരുമാനത്തില് പിന്നിലായി. രാജ്യത്തെ ഏഴു ദേശീയ പാർട്ടികളുടെ മുൻ വർഷത്തെ ആകെ വരുമാനം 1,559.17 കോടിയാണ്.\nവരുമാനം ഞെട്ടിപ്പിച്ചതു പോലെ തന്നെ ചെലവിന്റെ കാര്യത്തിലും ബിജെപിയാണ് മുമ്പില് നില്‍ക്കുന്നത്. കോൺഗ്രസ് 321.66 കോടി രൂപ ചെലവഴിച്ചപ്പോള് 710.05 കോടി രൂപയാണ് ബിജെപി ചെലവാക്കിയതെന്നും അസോസിയേഷൻ ഓഫ് ഡെമോക്രാറ്റിക് റിഫോംസ് (എഡിആർ) പുറത്തുവിട്ട റിപ്പോർട്ടിൽ വ്യക്തമാക്കുന്നു.\nബിഎസ്പി അവരുടെ 70 ശതമാനം തുകയും ചെലവഴിക്കാതെ വെച്ചപ്പോള് സിപിഐ വരവിൽ\nആറു ശതമാനം ചെലവഴിച്ചിട്ടില്ല.\nകൊലയ്‌ക്ക് കാരണം രാജേഷിന്റെ അവിഹിത ബന്ധം, ക്വട്ടേഷന് നല്‍കിയത് നൃത്താധ്യാപികയുടെ ഭര്‍ത്താവ്; കുറ്റം സമ്മതിച്ച് അലിഭായ്\nറേഡിയോ ജോക്കി രാജേഷിന്‍റെ കൊലപാതക കേസിലെ മുഖ്യപ്രതി അലിഭായ് എന്ന് വിളിക്കുന്ന സാലിഹ് ...\nഉദ്ഘാടനത്തിന് എത്തിയ യുവനടിയെ യുവാവ് കടന്നു പിടിച്ചു; എല്ലാം സിസിടിവി ദൃശ്യങ്ങളില് ഉണ്ടെന്ന് പൊലീസ്!\nതിങ്കളാഴ്ച വൈകുന്നേരം നാലു മണിക്കായിരുന്നു ജ്വല്ലറിയുടെ ഉദ്ഘാടനം. ചടങ്ങില് ഒരു ...


ആശങ്കയുടെ തലസ്ഥാനം; തിരുവനന്തപുരത്ത് 900 കടന്ന് കൊവിഡ് രോഗികള്, ആറ് ജില്ലകളില് 300 കടന്നു | More than 900 covid postive cases reported in thiruvananthapuram\nThiruvananthapuram, First Published 18, Sep 2020, 6:11 PM\nതിരുവനന്തപുരത്ത് 893 പേര്‍ക്കും, കോഴിക്കോട് 384, കൊല്ലം 342, എറണാകുളം 314, തൃശൂര് 312 പേര്‍ക്കും സമ്പര്‍ക്കത്തിലൂടെയാണ് രോഗം ബാധിച്ചത്.\nതിരുവനന്തപുരം: സംസ്ഥാനത്ത് ഇന്ന് ആറ് ജില്ലകളില് കൊവിഡ് രോഗികളുടെ എണ്ണം മൂന്നൂറിന് മുകളില്. തലസ്ഥാനത്തെ കൊവിഡ് രോഗികളുടെ എണ്ണം ഞെട്ടിപ്പിക്കുന്നതാണ്. തിരുവനന്തപുരത്ത് ഇന്ന് 926 പേര്‍ക്ക് കൊവിഡ് പോസിറ്റീവ് സ്ഥിരീകരിച്ചു. കേഴിക്കോട്, കൊല്ലം, എറണാകുളം, കണ്ണൂര്, തൃശ്ശൂര് ജില്ലകളാണ് 300 കടന്നത്.\nകോഴിക്കോട് 404, കൊല്ലം 355, എറണാകുളം 348, കണ്ണൂര് 330, തൃശൂര് 326 എന്നിങ്ങനെയാണ് രോഗികളുടെ എണ്ണം. മലപ്പുറം 297, ആലപ്പുഴ 274, പാലക്കാട് 268, കോട്ടയം 225, കാസര്‍ഗോഡ് 145, പത്തനംതിട്ട 101, ഇടുക്കി 100, വയനാട് 68 എന്നിങ്ങനേയാണ് മറ്റ് ജില്ലകളിലെ കണക്ക്.\nഇന്ന് രോഗം സ്ഥിരീകരിച്ചവരില് 48 പേര് വിദേശ രാജ്യങ്ങളില് നിന്നും 165 പേര് മറ്റ് സംസ്ഥാനങ്ങളില് നിന്നും വന്നതാണ്. രോഗം സ്ഥിരീകരിച്ച 4167 പേരില് 3849 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. അതില് 410 പേരുടെ സമ്പര്‍ക്ക ഉറവിടം വ്യക്തമല്ല. തിരുവനന്തപുരം 893, കോഴിക്കോട് 384, കൊല്ലം 342, എറണാകുളം 314, തൃശൂര് 312, മലപ്പുറം, കണ്ണൂര് 283 വീതം, ആലപ്പുഴ 259, പാലക്കാട് 228, കോട്ടയം 223, കാസര്‍ഗോഡ് 122, പത്തനംതിട്ട 75, ഇടുക്കി 70, വയനാട് 61 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.\n102 ആരോഗ്യ പ്രവര്‍ത്തകര്‍ക്കാണ് ഇന്ന് സമ്പര്‍ക്കത്തിലൂടെ രോഗം ബാധിച്ചത്. തിരുവനന്തപുരം 27, കണ്ണൂര് 22, മലപ്പുറം 9, കൊല്ലം, തൃശൂര്, കാസര്‍ഗോഡ് 8 വീതം, പത്തനംതിട്ട 7, കോഴിക്കോട് 6, എറണാകുളം 5, ആലപ്പുഴ, പാലക്കാട് 1 വീതവും ആരോഗ്യ പ്രവര്‍ത്തകര്‍ക്കാണ് ഇന്ന് രോഗം ബാധിച്ചത്. എറണാകുളം ജില്ലയിലെ3ഐഎന്‍എച്ച്എസ് ജീവനക്കാര്‍ക്കും രോഗം ബാധിച്ചു.\nLast Updated 18, Sep 2020, 6:15 PM


Vellaramkunnu St. Mary – Eparchy of Kanjirapally\nVellaramkunnu – 685 535\n04869 – 263356\nVicar: Rev. Fr. Thomas Thekkemury\nCell: 9447 511 230\nവെള്ളാരംകുന്നില് കുടിയേറ്റമാരംഭിക്കുന്നത് 1947-49 കാലഘട്ടത്തിലാണ്. കുമളിയും പ്രാന്തപ്രദേശ ങ്ങളും തമിഴ്നാടിന്‍റെ ഭാഗമാകാതെ കേരളത്തിന്‍റെ ഭാഗമായി സംരക്ഷിക്കുന്നതിനു വേണ്ടിയാണ് ഇവിടേ ക്കുള്ള കുടിയേറ്റത്തെ ഗവണ്‍മെന്‍റ് പ്രോത്സാഹിപ്പിച്ചത്.\nڅവെള്ളാരംകുന്ന് چ ആദ്യകാലത്ത് څമൂങ്കിത്തൊഴുچ എന്നാണ് അറിയപ്പെട്ടിരുന്നത്. څമൂങ്കിچ വണ്ണംകൂടിയ ഒരിനം ഇല്ലിയാണ്. വനമായിരുന്ന കാലത്തു മൂങ്കികൊ ണ്ടുള്ള തൊഴുത്തു നിര്‍മിച്ചതിനാലാവണം ഇപ്രകാരം പേരുണ്ടായത്. പില്‍ക്കാലത്ത് ഇടവകയുടെ പേരു സംബന്ധിച്ചു രണ്ടു കരക്കാര് തമ്മില് തര്‍ക്കമുണ്ടാ യപ്പോള് അന്നത്തെ വികാരി കോവുക്കുന്നേല് ബ. മാത്യു അച്ചന് څവെള്ളാരംകുന്ന്چ എന്ന പേരു നിര്‍ദേശിച്ചു.\nദൈവാലയസ്ഥാപനത്തിനു നേതൃത്വം നല്‍കിയതു പുല്പറമ്പില് ബ. ശൗര്യാരച്ചനായിരുന്നു. ദൈവാലയ സ്ഥാപനത്തിനു മുമ്പ് ഈ ഭാഗത്തുള്ളവര് വണ്ടി പ്പെരിയാര് ലത്തീന്‍പള്ളിയില് തങ്ങളുടെ ആത്മീയാ വശ്യങ്ങള് നിറവേറ്റിയിരുന്നു. മറ്റപ്പള്ളില് ശ്രീ ദേവസ്യായുടെ കൈവശഭൂമിയില് 1950 ല് ഷെഡ്ഡ് നിര്‍മിച്ച് ബ. ശൗര്യാരച്ചന് ആദ്യമായി ദിവ്യബലിയര്‍പ്പിച്ചു. പിന്നീട് ഓണംകുളത്ത് ബ. ജോസഫച്ചനും ഇവിടെ ബലിയര്‍പ്പിച്ചിട്ടുണ്ട്. ഈ ഷെഡ്ഡ് നശിച്ചപ്പോള് മംഗലത്തില് ശ്രീ ചാക്കോ ഇഷ്ടദാനം ചെയ്ത സ്ഥലത്തു പള്ളിക്കുവേണ്ടി ഷെഡ്ഡു നിര്‍മിച്ചു. ഉപ്പുതറപ്പള്ളി വികാരിമാരായിരുന്ന കുഞ്ചറക്കാട്ട് ബ. സെബാസ്റ്റ്യ നച്ചനും വെള്ളാപ്പാട്ട് ബ. മാത്യു അച്ചനും ബ. ശൗര്യാരച്ചനും ഇവിടെ ബലിയര്‍പ്പിച്ചുപോന്നു.\nദൈവാലയം സ്ഥിതി ചെയ്തിരുന്ന സ്ഥലം പട്ടയമില്ലാത്തതായിരുന്നതിനാല് പള്ളി സ്ഥാപനത്തിനു നിയമപരമായി തടസ്സം നേരിട്ടു. 1951 ല് ഇപ്പോള് ഇരിക്കുന്ന സ്ഥലത്തേക്കു പള്ളി മാറ്റി സ്ഥാപിക്കാന് തീരുമാനിച്ചു. വെട്ടിക്കാട്ട് ശ്രീ ചാക്കോച്ചന് ഒരേക്കര് പട്ടയഭൂമി ദാനം ചെയ്തു. കുരിശുംമൂട്ടില് ബ. ചാണ്ടിയച്ചന്‍റെ നേതൃത്വത്തില് പ്രസ്തുത സ്ഥലത്തു ഷെഡ്ഡ് നിര്‍മിച്ചു ബലിയര്‍പ്പിച്ചു. വെട്ടിക്കാട്ട് ശ്രീ ചാക്കോച്ചന്‍റെ വക ഏലംസ്റ്റോറിനോടനുബന്ധിച്ചുള്ള കെട്ടിടത്തിലാണ് അച്ചന് താമസിച്ചിരുന്നത്. ഇളംതുരുത്തിയില് ബ. ദേവസ്യാച്ചന് വെള്ളാരംകുന്ന്, ആനവിലാസം പള്ളികളിലേക്ക് 1952 മാര്‍ച്ചില് നിയോഗിക്കപ്പെട്ടു. ആനവിലാസത്തെ തഹസീല്‍ദാരുപാറയിലുള്ള കള്ളിവയലില്‍ക്കാരുടെ കെട്ടിടത്തില് താമസിച്ച് അച്ചന് ശുശ്രൂഷ ചെയ്തിരുന്നു.\nപാലാ രൂപതയിലായിരുന്ന വെള്ളാരംകുന്ന്ഇടവക 1954 ല് ചങ്ങനാശേരി അതിരൂപതയിലായി. 1954 മുതല് പൊട്ടനാനിക്കല് ബ. ജേക്കബച്ചന് അട്ടപ്പള്ളംപള്ളിയില് താമസിച്ചുകൊണ്ട് ഇവിടെ ദിവ്യബലി അര്‍പ്പിച്ചിരുന്നു. അച്ചന്‍റെ കാലത്ത് മദ്ബഹായുടെ പണികള് ആരംഭിച്ചു. 1956 ല് വെള്ളാരംകുന്ന്, കുമളി പള്ളികളുടെ വികാരിയായി എത്തിയ പുത്തന്‍പറമ്പില് ബ. ജോര്‍ജച്ചന് കുമളി പള്ളിയില് താമസിച്ചുകൊണ്ട് മാസത്തില് രണ്ടു തവണ വെള്ളാരംകുന്നില് ദിവ്യബലി അര്‍പ്പിച്ചുപോന്നു. ബ. അച്ചന്‍റെ നേതൃത്വ ത്തില് 1958 ഏപ്രില് 26 ന് മദ്ബഹായുടെ പണിപൂര്‍ത്തിയായി. 1958 മേയ്4ന് ഇത് ഇടവകയായി. കോവുക്കുന്നേല് ബ. മാത്യു അച്ചനായിരുന്നു ആദ്യവികാരി.\nകോവുക്കുന്നേല് ബ. മാത്യു അച്ചന്‍റെ നേതൃത്വത്തില് 1960 ല് ഇപ്പോഴുള്ള പള്ളിയുടെ പണിയാരംഭിച്ചു. അച്ചന്‍റെ കാലംമുതല് ഇവിടെ വൈദികന്മാര് സ്ഥിരതാമസമാക്കി. 1962 ല് പണി പൂര്‍ത്തിയായില്ലെങ്കിലും പുതിയ പള്ളിക്കെട്ടിടത്തില് ദിവ്യബലി അര്‍പ്പിക്കാനാരംഭിച്ചു. തൈച്ചേരില് ബ. ജോര്‍ജച്ചന് 1962 ല് വികാരിയായി എത്തി പള്ളിപണി തുടര്‍ന്നു. പള്ളിയുടെ കൂദാശ മാര് മാത്യു കാവുകാട്ട് 1965 മേയ് 14 നു നിര്‍വഹിച്ചു. പള്ളിയുടെ മുഖവാരവും മോണ്ടളവും മദ്ബഹായും 1988 ല് നവീകരിച്ചു.\nപുല്പറമ്പില് ശൗര്യാര് സി. എം. ഐ. (1950), ഓണംകുളത്ത് ജോസഫ് (1950), കുഞ്ചറക്കാട്ട് സെബാസ്റ്റ്യന് (1950 – 51), കുരിശുംമൂട്ടില് ചാണ്ടി (1951), ഇളംതുരുത്തിയില് ദേവസ്യ (1952 – 53), പൊട്ടനാനിക്കല് ജേക്കബ് (1954 – 55), പുത്തന്‍പറമ്പില് ജോര്‍ജ് (1956 – 58), കോവൂക്കുന്നേല് മാത്യു (1958 – 62), തൈച്ചേരില് ജോര്‍ജ് (1962 – 67), കണ്ണംപള്ളില് തോമസ് (1967 – 70), കുമ്പുക്കാട്ട് തോമസ് (1970 – 73), പുത്തൂര് ആന്‍റണി (1973 – 75), പുതിയിടത്ത് തോമസ് (1975), കൂരമറ്റത്തില് ചാക്കോ (1975 – 85), കൊട്ടാടിക്കുന്നേല് ജോര്‍ജ് (1985 – 88), ഒരിക്കാല ജോസ് സി. എസ്. റ്റി. (1988), പൂവ്വത്തുങ്കല് മാത്യു (1989), നെടിയകാലാപ്പറമ്പില് ആന്‍റണി (1989 – 90), ചെറുതാനിക്കല് മാത്യു (1990 – 95), ഈറ്റോലില് തോമസ് (1995 – 96), മണിയാക്കുപാറ കുരുവിള (1996 – 97), പാലക്കുടിയില് ഏബ്രാഹം (1997 – ).\nപാഴൂര് മാത്യു (1994 – 96), പാലക്കുടിയില് മാര്‍ട്ടിന് (1996 – 97), മുതുപ്ലാക്കല് സെബാസ്റ്റ്യന് (1997 – 99), അറയ്ക്കല് സെബാസ്റ്റ്യന്(1999 – 2000), തെക്കേമുറിയില് തോമസ് (2000 – 2001), കാരിക്കാട്ടില് ഡോമിനിക് (2001 -).\nതൈച്ചേരില് ബ. ജോര്‍ജച്ചന്‍റെ കാലത്ത് 1962 ല് പള്ളിമുറിയുടെ പണിയാരംഭിച്ചു. 1968 ല് കണ്ണമ്പള്ളില് ബ. തോമസച്ചന് പണി പൂര്‍ത്തിയാക്കി. ചെറുതാനിക്കല് ബ. മാത്യു അച്ചന് പള്ളിമുറിയുടെ മേല്‍ക്കൂര 1994 ല് കോണ്‍ക്രീറ്റ് ചെയ്യിച്ചു. ഈറ്റോലില് ബ. തോമസച്ചന്‍റെ നേതൃത്വത്തില് 1995 ല് പള്ളിമുറി കൂടുതല് വിസ്തൃതമാക്കി.\nവെള്ളാരംകുന്നു കവലയില് മൂന്നു മുറികളുള്ള കെട്ടിടം 1966 ല് നിര്‍മിച്ചു വാടകയ്ക്കു നല്‍കി. 1971 ല് പൂര്‍ത്തിയാക്കിയ സിമിത്തേരി മാര് ആന്‍റണി പടിയറ 1971 സെപ്റ്റംബര്4നു വെഞ്ചരിച്ചു. കൂരമറ്റത്തില് ബ. ചാക്കോച്ചന്‍റെ നേതൃത്വത്തില് 1977 ല് നാട്ടുകാര് സംഘടിച്ച് കുമളി ആലടി റോഡിന്‍റെ വീതികൂട്ടി. 1978 ജനുവരി ഒന്നിന് കുമളിയില് നിന്ന് വെള്ളാരംകുന്നിലേക്ക് ബസ്സര്‍വീസ് ആരംഭിച്ചു. മണിയാക്കുപാറ ബ. കുരുവിള അച്ചന്‍റെ കാലത്ത് 1997 ല് സിമിത്തേരിയില് കല്ലറകളുടെ പണികളാരംഭിച്ചു.\n1960 ല് വെള്ളാരംകുന്നു – ചെങ്കര റോഡുസൈഡില് സണ്‍ഡേസ്കൂള് ആവശ്യത്തിനായി കെട്ടിടം പണിതു. അതില് പ്രൈവറ്റ് പ്രൈമറി സ്കൂള് ആരംഭിച്ചു. തമിഴ്നാട്ടുകാരായ ശ്രീ രായരും ശ്രീ ദിനകരും ഇഷ്ടദാനം ചെയ്ത ഒരേക്കര് സ്ഥലത്ത് 1976 മേയ് മാസത്തില് പുതിയ പ്രൈമറി സ്കൂളിന്‍റെ പണി ആരംഭിച്ചു. മാര് ജോസഫ് പവ്വത്തില് 1977 മേയ് 21 ന് സ്കൂള് കെട്ടിടം വെഞ്ചരിച്ചു. സ്കൂളിനുവേണ്ടി ശ്രീ രായരും ശ്രീ ദിനകരും 1979 ല് രണ്ടേക്കര് സ്ഥലംകൂടി നല്‍കി. 1979 ജൂണ് ആറിന് ഹൈസ്കൂളും 1982 ജൂണ് എട്ടിന് യു. പി. സ്കൂളും തുടങ്ങി. ഇവയുടെ ഔദ്യോഗികോദ്ഘാടനം വിദ്യാഭ്യാസ മന്ത്രി ശ്രീ ടി. എം. ജേക്കബ് 1983 ജനുവരി 23 ന് നിര്‍വഹിച്ചു. ഹൈസ്കൂളിന്‍റെ പുതിയ ക്ലാസ്മുറികളുടെ പണി 1996 ല് പൂര്‍ത്തിയാക്കി. ഹൈസ്കൂള് ഹയര് സെക്കണ്ടറി സ്കൂളായി 1998 ല് ഉയര്‍ത്തി.\nവെള്ളാരംകുന്നു കവലയിലുള്ള കുരിശടിക്ക് 1977 മേയ് 21 ന് പാലാ രൂപതാധ്യക്ഷന് മാര് ജോസഫ് പള്ളിക്കാപ്പറമ്പില് തറക്കല്ലിട്ടു. ഇതിന്‍റെ ആശീര്‍വാദം 1978 ഫെബ്രുവരി 27 നു നടത്തി. പേഴുംകാട്ടില് ശ്രീ മാത്യു 1984 ഏപ്രില് 13 നു ദാനം ചെയ്ത സ്ഥലത്തു സെന്‍റ് തോമസ് കുരിശുമല സ്ഥാപിതമായി. ഇടവകയുടേതായി പത്തുമുറിയിലും കല്ലുമേടു കല്ലേപ്പുര ജംഗ്ഷനിലും കുരിശടികളുണ്ട്.\nആരാധനമഠം 1978 മേയ് 27 നു സ്ഥാപിതമായി. 1979 ഫെബ്രുവരി 11 നു പുതിയ മഠത്തിന്‍റെ കെട്ടിടത്തിനു തറക്കല്ലിട്ടു. ഇത് 1980 ജനുവരി 12 നു വെഞ്ചരിച്ചു.\nവെട്ടിക്കാട്ട് ശ്രീ ചാക്കോച്ചന് 1951 ല് ഒരേക്കര് സ്ഥലവും ശ്രീ രായരും ശ്രീ ദിനകരുംകൂടി പല പ്രാവശ്യമായി മൂന്നേക്കര് 88 സെന്‍റ് സ്ഥലവും ഇഷ്ടദാനമായി നല്‍കി. കുത്തകപ്പാട്ട വ്യവസ്ഥയിലുള്ള ആറരയേക്കര് ഏലക്കാട് 1978 ല് വിലയ്ക്കു വാങ്ങി. സ്കൂളിനുവേണ്ടി 1984 ല് 30 സെന്‍റും څഎട്ടുകമ്പ് چ എന്നറിയപ്പെടുന്ന ഒരേക്കര് ഭൂമിയും വിലയ്ക്കുവാങ്ങി. 1995 ല് 33 സെന്‍റ് സ്ഥലംകൂടി വില കൊടുത്തു വാങ്ങി.\n28 കുടുംബക്കൂട്ടായ്മകളിലായി 310 കത്തോലിക്കാക്കുടുംബങ്ങളും 1560 അംഗങ്ങളും ഇടവകയിലുണ്ട്. 16 വൈദികന്മാരും 60 സന്യാസിനികളും തിരുസഭാസേവനത്തില് ഏര്‍പ്പെട്ടിരി ക്കുന്നു.


Old lady beaten up എറണാകുളത്ത് ലോട്ടറി വിൽക്കുന്ന വയോധികയ്ക്ക് മർദ്ദനമേറ്റതായി പരാതി\nകഴിഞ്ഞ 24 ആം തിയ്യതിയാണ് കേസിനാസ്പദമായ സംഭവം നടന്നത്. കടവന്ത്ര ഇന്ദിരാ ഗാന്ധി ആശുപത്രിക്ക് മുൻപിൽ ലോട്ടറി വില്പനയ്‌ക്കൊപ്പം കരിക്ക് വ്യാപാരവും നടത്തിവരികയാണ് ബേബി റോസ് എന്ന വയോധിക. ഇവർക്ക് നേരെയാണ് ആക്രമണം ഉണ്ടായത്.\nRead Also: എറണാകുളം മാർക്കറ്റിനു സമീപം സമാന്തര മാർക്കറ്റ്; അടക്കണമെന്ന് ജില്ലാ ഭരണകൂടം\n66 വയസ്സുണ്ട് ബേബി റോസിന്. ഒറ്റയ്ക്കാണ് ഉപജീവനത്തിനായുള്ള അധ്വാനം. ഇതിനിടയിലാണ് സമീപത്തെ ജിസിഡിഎ ഓട്ടോ സ്റ്റാൻഡിലെ ഓട്ടോ തൊഴിലാളിയായ ജയരാജ് പെട്ടിക്കടയിൽ എത്തുകയും പണം ആവശ്യപ്പെടുകയും ചെയ്തത്. പണം നൽകില്ലെന്ന് പറഞ്ഞതിനെ തുടർന്ന് പ്രായമായ ഈ സ്ത്രീയെ മർദ്ദിക്കുകയായിരുന്നു ജയരാജ്. സംഭവത്തിനിടയിൽ കണ്ടു നിന്നവർ പകർത്തിയ ദൃശ്യങ്ങൾ സമൂഹമാധ്യമങ്ങളിൽ പ്രചരിക്കുന്നുണ്ട്.\nജയരാജ് മോശമായി പെരുമാറുന്നതും വിഗലാംകയായ ബേബി റോസ് ജയരാജിൽ നിന്നും രക്ഷനേടാൻ ഓടി മറ്റുള്ളവരുടെ സഹായം തേടുന്നതും ദൃശ്യങ്ങളിലുണ്ട്. ഇതിനു മുൻപും സമാനമായ ആക്രമണം ഉണ്ടായിട്ടുണ്ടെന്ന് ബേബി റോസ് പറയുന്നു.\nഇയാൾ നിരന്തരമായി കടയിൽ എത്തുകയും പണം ആവശ്യപ്പെടുകയും ചെയ്യുമത്രെ. പണം നൽകാതെ വരുമ്പോൾ മർദ്ദിക്കുന്നതായും ഇവർ പറയുന്നു. നിലവിൽ കടവന്ത്ര പൊലീസ് സ്റ്റേഷനിൽ പരാതി നൽകിയിട്ടുണ്ട്. പരാതിയുടെ അടിസ്ഥാനത്തിൽ ഉടൻ നടപടി ഉണ്ടാകുമെന്ന് കടവന്ത്ര പൊലീസ് അറിയിച്ചു.\nStory Highlights: Old lady beaten up\nRead more on: beaten up | ernakulam


സ്വയം തൊഴില് വായ്പ 20 നിര്‍ദ്ദേശങ്ങള് - Samrambam\nസ്വയം തൊഴില് വായ്പ 20 നിര്‍ദ്ദേശങ്ങള്\nസ്വന്തം നിലയില് തൊഴില് സംരംഭങ്ങള് ആരംഭിക്കുന്നതിന് പുതു സംരംഭകര് ഏറെ ആശ്രയിക്കുന്നത് സ്വയം തൊഴില് വായ്പാ പദ്ധതികളെയാണ്. അതിന് നിരവധി കാരണങ്ങളുണ്ട്. ധനകാര്യ സ്ഥാപനങ്ങളില് ഉയര്‍ന്ന പരിഗണന, പലിശ ഇളവുകള്, വലിയ തോതിലുള്ള സബ്സിഡി ആനുകൂല്യങ്ങള്, കൊളാറ്ററല് സെക്യൂരിറ്റി യില് നിന്നും ഇളവുകള്, സൗജന്യമായി സംരംഭ വികസന പരിശീലന പരിപാടികളില് പങ്കെടുക്കാന് അവസരം, സ്ഥാപനം പ്രവൃത്തി പദത്തില് എത്തിക്കാന് കൈത്താങ്ങ് സഹായം, വിപണന സഹായങ്ങള്, ട്രേഡ് ഫെയറുകള് എന്നിവയില് സൗജന്യമായി പങ്കെടുക്കാനുള്ള അവസരം എന്നിവയാണ് സ്വയംതൊഴില് വായ്പാ പദ്ധതികളിലേക്ക് സംരംഭകരെ ആകര്‍ഷിക്കുന്ന പ്രധാന ഘടകങ്ങള്.\nസ്വയം തൊഴില് വായ്പ എടുക്കുമ്പോള് സംരംഭകര് ശ്രദ്ധിക്കേണ്ട ഏതാനും കാര്യങ്ങളുണ്ട്. വായ്പ ചെറുതായാലും വലുതായാലും മികച്ച ധനകാര്യ ആസൂത്രണം ആവശ്യമാണ്. വായ്പ എടുത്ത് വലിയ കെണിയില് അകപ്പെട്ടു പോകുന്ന ധാരാളം സംരംഭകരെ നമുക്ക് കാണാന് കഴിയും. അത്തരം സ്ഥിതി ഉണ്ടാകാതിരിക്കാന് ഇനി പറയുന്നവ പ്രത്യേകം ശ്രദ്ധിക്കുക.\n1 വായ്പ അത്യാവശ്യത്തിന് മാത്രമേ എടുക്കാവു. സബ്സിഡി പ്രതീക്ഷിച്ച് കൂടുതല് വായ്പകള് എടുക്കരുത്.\n2. വിപണിയെ കുറിച്ച് നന്നായി മനസിലാക്കിയ ശേഷം മാത്രമേ രൂപരേഖ തയ്യാറാക്കി വായ്പക്കായി ശ്രമിക്കാവു. ഈ പ്രക്രിയക്ക് പുതു സംരംഭകര് നിശ്ചയമായും കുറച്ച് സമയം കണ്ടെത്തണം.\n3 വായ്പ എടുക്കുന്ന തുക പൂര്‍ണ്ണമായും ഉല്‍പ്പാദന മേഖലയില് തന്നെ നിക്ഷേപിക്കണം.’ബാധ്യതകള് തീര്‍ക്കാനും, വിവാഹം നടത്താനും സ്വയം തൊഴില് വായ്പകള് ഉപയോഗിക്കരുത്.\n4. സ്ഥലം, കെട്ടിടം എന്നിവയ്ക്ക് പരമാവധി വായ്പ എടുക്കാതിരിക്കുന്നതാണ് നല്ലത്. കെട്ടിട നിര്‍മ്മാണത്തിന് വായ്പയും കൈപ്പറ്റിക്കൊണ്ട് അത് പൂര്‍ത്തിയാക്കാന് കാലതാമസവും നേരിട്ടാല് പദ്ധതി തുടക്കത്തിലെ താളം തെറ്റും.\n5. വായ്പ എടുക്കുന്ന സമയവും, സംരംഭം ആരംഭിക്കുന്ന സമയവും തമ്മിലുള്ള ദൈര്‍ഘ്യം ആറ് മാസത്തില് അധികരിക്കാതെ പ്രത്യേകം ശ്രദ്ധിക്കണം. ഇത് ഉള്ളില് വച്ച് കൊണ്ട് വേണം വായ്പയുടെ ആദ്യ ഗഡു കൈപ്പറ്റാന്. സംരംഭകന് ഇതനുസരിച്ച് വായ്പ കൈപ്പറ്റുന്ന സമയം ക്രമീകരിക്കണം.ബാങ്ക് വായ്പക്ക് അനുവദിച്ചിരിക്കുന്ന ഗ്രേഡ് പര്യേഡ് പലിശക്ക് ബാധകമല്ല എന്ന് പ്രത്യേകം ഓര്‍ക്കണം.\n6. സ്ഥിര നിക്ഷേപത്തിന്റെ (വസ്തു ഒഴികെ) 80% വും ആവര്‍ത്തന നിക്ഷേപത്തിന്റെ 60% വുമാണ്. റിസര്‍വ് ബാങ്ക് ഓഫ് ഇന്ത്യയുടെ മാനദണ്ഡം അനുസരിച്ച് വായ്പ ലഭിക്കും.\n7.ദേശസാല്‍കൃത വാണിജ്യ ബാങ്കുകളിലെ പലിശ നിരക്ക് താരതമ്യേന കുറവായിരിക്കും.\n8.10 ലക്ഷം രൂപ വരെയുള്ള സംരംഭ വായ്പകള്‍ക്ക് അത് ഉപയോഗിച്ച് ആരംഭിക്കുന്ന സ്ഥാപനമല്ലാതെ മറ്റൊന്നും ഈടായി നല്‍കേണ്ടതില്ല എന്ന് റിസര്‍വ് ബാങ്ക് നിര്‍ദ്ദേശിച്ചിട്ടുണ്ട്.\n9. ഒരു കോടി രൂപ വരെയുള്ള വ്യവസായ വായ്പക്ക് ക്രെഡിറ്റ് ഗ്യാരണ്ടി ട്രസ്റ്റ് ഫണ്ട് (CGTMSE) പ്രകാരം മറ്റ് കൊലാറ്ററല് സെക്യൂരിറ്റി നല്‍കാതെ തന്നെ വായ്പ ലഭ്യമാണ്. ഈ തുക ഇപ്പോള് രണ്ട് കോടിയായി ഉയര്‍ത്തിയിട്ടുണ്ട്. എന്നാല് ഇതിന് അധികമായി സര്‍വ്വീസ് ചാര്‍ജ്ജ് നല്‍കേണ്ടതായി വരും.\n10. വായ്പ എടുക്കുമ്പോള് അത് ഫലപ്രദമായി ഉപയോഗിക്കാനും കൃത്യമായി തിരിച്ചടക്കുവാനും പ്രത്യേകം ശ്രദ്ധ പുലര്‍ത്തണം. മെഷീനറികളും മറ്റും തിരഞ്ഞെടുക്കുമ്പോള് മൂന്ന് സപ്ലയറെ എങ്കിലും കണ്ട് വില, സേവനം എന്നിവ സംബന്ധിച്ച് വിലയിരുത്തല് നടത്തണം.\n11. യഥാര്‍ത്ഥ്യ ബോധത്തോടെ തയ്യാറാക്കിയ പ്രോജക്ട് റിപ്പോര്‍ട്ട് വേണം ബാങ്കില് സമര്‍പ്പിക്കുവാന്.\n12. പഞ്ചായത്ത് പ്രദേശത്ത് താമസിക്കുന്ന സംരംഭകര്‍ക്ക് സര്‍വ്വീസ് ഏരിയ നിശ്ചയിച്ച് നല്‍കിയിട്ടുണ്ട്. അതനുസരിച്ചായിരിക്കും ബാങ്കുകളെ നിശ്ചയിക്കുക. എന്നാല് ധനകാര്യ സ്ഥാപനങ്ങള്‍ക്ക് സര്‍വ്വീസ് ഏരിയ പരിഗണിക്കാതെ തന്നെ വായ്പ നല്‍കുന്നതിന് നിയമപരമായ തടസ്സം ഇല്ല. എന്നാല് മുന്‍സിപ്പാലിറ്റി, കോര്‍പ്പറേഷന് പ്രദേശത്ത് സര്‍വ്വീസ് ഏരിയ മാനദണ്ഡം ബാധകമാക്കിയിട്ടില്ല.\n13. പട്ടികജാതി/പട്ടികവര്‍ഗ്ഗ വിഭാഗത്തില്‍പ്പെടുന്ന സംരംഭകരുടെ വായ്പാ അപേക്ഷകള് ബ്രാഞ്ച് തലത്തില് നിരസിക്കുവാന് പാടുള്ളതല്ല. അങ്ങനെ നിരസിക്കേണ്ട ഒരു സാഹചര്യം ഉണ്ടായാല് ഉയര്‍ന്ന തലത്തില് നിന്നും അനുമതി വാങ്ങിയ ശേഷം മാത്രമേ അങ്ങനെ ചെയ്യാവൂ എന്ന് വ്യവസ്ഥയുണ്ട്.\n14. വായ്പ തിരിച്ചടക്കുവാന് മതിയായ തുക കൈവശം ഇല്ലെങ്കില് പോലും ബാങ്കില് പോയി ഉള്ള പണം അടക്കുകയും മാനേജരുമായി സംസാരിക്കുകയും ചെയ്താല് വായ്പ റീഷെഡ്യൂള് ചെയ്ത് നല്‍കാന് പോലും അദ്ദേഹത്തിന് കഴിയും.\n15. ബാങ്ക് വായ്പാ അവലോകന യോഗങ്ങള് ഓരോ മൂന്നു മാസം കൂടുമ്പോഴും മൂന്ന് തലങ്ങളിലായി നടക്കുന്നുണ്ട്. ബ്ലോക്ക് തലത്തിലും, ജില്ലാ തലത്തിലും, സംസ്ഥാന തലത്തിലും ഇത്തരം അവലോകന യോഗങ്ങള് കൃത്യമായി നടക്കുന്നു. സംരംഭകര്‍ക്ക് പരാതികള് ഉണ്ടെങ്കില് ഇത്തരം വേദികളില് ഉന്നയിക്കാവുന്നതാണ്.\n16. വായ്പാ കുടിശ്ശിക വരുത്തുന്നവര്‍ക്ക് മറ്റ് വായ്പകള് ലഭിക്കാത്ത അസ്ഥയുണ്ട്. ‘സിബില്’ എന്ന സംവിധാനത്തില് കുടിശ്ശികക്കാരന്റെ വിവരങ്ങള് ഏതൊരു ബാങ്കര്‍ക്കും വായിച്ചെടുക്കാം. അതുകൊണ്ട് വായ്പാ തിരിച്ചടവില് വലിയ ശ്രദ്ധ ചെലുത്തേണ്ടതുണ്ട്.\n17. ബാങ്കില് നിന്നും നിയമപരമായ പരിരക്ഷ ലഭിക്കുന്നില്ല എങ്കില് ബാങ്കിങ് ഓംബുഡ്സ്മാന് പരാതി നല്‍കാവുന്നതാണ്.\nവിലാസം: ബാങ്കിങ് ഓംബുഡ്സ്മാന്, റിസര്‍വ് ബാങ്ക് ഓഫ് ഇന്ത്യ, ബേക്കറി ജംഗ്ഷന്, തിരുവനന്തപുരം-33 www.rbi.org.in\n18. വായ്പ വാങ്ങിയ സ്ഥാപനത്തിന്റെ ഘടന, സ്ഥാനം, ഉല്‍പ്പാദനം എന്നിവയില് വരുന്ന മാറ്റങ്ങള് കൃത്യമായി ധനകാര്യ സ്ഥാപനത്തെ അറിയിക്കേണ്ടതാണ്.\n19. സ്ഥാപനത്തിന്റെ ക്ഷമതയ്ക്ക് അനുസരിച്ച് ‘ഓവര് ഡ്രാഫ്റ്റ്’ അനുവദിപ്പിക്കാന് പ്രത്യേകം ശ്രദ്ധിക്കണം. ബിസിനസ് ചെയ്യാന് വട്ടിപ്പലിശക്കാരെ ആശ്രയിക്കേണ്ട സ്ഥിതി ഉണ്ടാകരുത്.\n20. ബാങ്കുമായി നിരന്തരമായ ഇടപെടലും, ബന്ധവും സ്ഥാപിക്കാന് കഴിഞ്ഞാല് ഈ രംഗത്ത് ഉണ്ടാകാവുന്ന പ്രശ്നങ്ങളെ വളരെ വേഗം മറികടക്കാന് കഴിയും.\n(തൃശൂര് ജില്ലാ വ്യവസായ കേന്ദ്രം മാനേജരാണ് ലേഖകന്)\nPrevious പതിനാലുകാരന് വീഡിയോ ഗെയിമിലൂടെ നേടിയത് ഒരു കോടിയിലധികം രൂപ : ആ കഥ അറിയാം\nNext നെട്ടൂരാനും നെടുമ്പിള്ളിയും തമ്മില് : മോഹന്‍ലാലിന്റെ സ്റ്റീഫനവതാരങ്ങള്\nകേരളത്തിന് സഹായ വാഗ്ദാനവുമായി പാകിസ്ഥാനും\nപ്രളയക്കെടുതിൽ ദുരന്തം അനുഭവിക്കുന്ന കേരളത്തിന് സഹായ ഹസ്തവുമായി പാകിസ്ഥാനും. കേന്ദ്രം അനുവദിച്ചാൽ സഹായം ചെയ്യാൻ താല്പര്യമാണെന്നു പാക് പ്രധാന മന്ത്രി ഇമ്രാൻ ഖാൻ അറിയിച്ചു. പ്രളയ ദുരിതത്തോട് പൊരുതുന്ന കേരളത്തിന്റെ ഒപ്പം പ്രാർത്ഥനയും ആശംസയും ഉണ്ടാകുമെന്നും മുൻ ക്രിക്കറ്റ് താരം കൂടിയായ


കൃഷിഭവനുകൾ ജനകീയമാകണം, സ്മാർട്ടും : Deepika.com Leader Page\nകാർഷിക മേഖലയിൽ ശാസ്ത്രീയമായ കൃഷിരീതികളും വളപ്രയോഗവും യന്ത്രവത്ക്കരണവുമൊക്കെ സമന്വയിപ്പിച്ചതു വഴിയാണ് രാജ്യത്ത് ഹരിത വിപ്ലവവും ഭക്ഷ്യസമൃദ്ധിയുമെല്ലാം യാഥാർത്ഥ്യമായത്. ഡോ. എം.എസ്. സ്വാമിനാഥനെപ്പോലെയുള്ള ധിഷണാശാലികൾ നേതൃത്വം നൽകിയ ആ കാർഷിക വിപ്ലവത്തിന്‍റെ കരുത്തിൽ ഭക്ഷ്യ ക്ഷാമത്തിന്‍റെ ദുരിതത്തിൽനിന്നു ഭക്ഷ്യ സ്വയംപര്യാപ്തതയുടെ നിറവിലേക്ക് രാജ്യം വളർന്നു. കൃഷിയിൽ ശാസ്ത്രത്തിന്‍റെ കൈയൊപ്പ് ചാർത്തിയ വിജയചരിത്രം തന്നെയാണത്.\nകാലങ്ങൾ കടന്നു പോയി. കർഷകരെ സഹായിക്കാൻ 1987-ൽ കേരളത്തിലെ എല്ലാ പഞ്ചായത്തുകളിലും കൃഷി ഭവൻ പ്രവർത്തനം ആരംഭിച്ചു. നിലവിൽ ആകെ 1076 കൃഷി ഭവനുകൾ പ്രവർത്തിക്കുന്നുണ്ട്. ഒരു ബ്ലോക്കിനു കീഴിൽ നാലോ അഞ്ചോ കൃഷിഭവനുകൾ ഉണ്ടാവും. താഴെത്തട്ടിൽ കർഷകരുമായി നേരിട്ട് ബന്ധം സ്ഥാപിക്കേണ്ടവയാണ് കൃഷിഭവനുകൾ. എന്നാൽ ഈ കൃഷിഭവനുകളിൽ ഉള്ള കൃഷി ഓഫീസർമാർക്കു കർഷകരുടെ സാങ്കേതിക സംശയം തീർക്കലിനും കൃഷിയിട സന്ദർശനത്തിനുമൊന്നും സാധിക്കാറില്ല. അവർക്ക് മറ്റു പല ഭരണപരമായ കാര്യങ്ങളും നിർവഹിക്കാനുണ്ടാവും. അല്ലെങ്കിൽ ഇതുസംബന്ധിച്ചുള്ള അറിവില്ലായിരിക്കാം. കൃഷിഭവനുകളിൽ നിലവിലുള്ള ഈ പരിമിതി മറികടക്കാനുള്ള സംവിധാനമാണ് ഒരുക്കേണ്ടണ്ടത്. ഓരോ കൃഷിഭൂമിയും അനുസരിച്ചുള്ള ഫാം ഡെവലപ്മെന്‍റ് പ്ലാൻ ഉണ്ടാവണം.\nകേരളത്തിലെ കാർഷികമേഖല കടുത്ത പ്രതിസന്ധിയിലാണ്. കേരളത്തിലെ മിക്കവാറും എല്ലാ വിളകളുടെയും സ്ഥലവിസ്തൃതി കുറഞ്ഞുകൊണ്ടിരിക്കുന്നതായാണ് സർക്കാരിന്‍റെ ഏറ്റവും പുതിയ സാന്പത്തികാവലോകന കണക്കുകൾ സൂചിപ്പിക്കുന്നത്. റബർ, തേയില, ഏലം എന്നിവ ഒഴികെ എല്ലാ വിളകളുടെയും ഉത്പാദനം ഗണ്യമായി കുറഞ്ഞു. ഇതു ഗ്രാമീണമേഖലയിലെ തൊഴിൽ ലഭ്യതയെ ബാധിച്ചു.\nകാർഷികമേഖല തകർച്ചയിലേക്ക് പോയതിന്‍റെ കാരണങ്ങൾ പലതാണ്. കാർഷിക ഉത്പന്നങ്ങൾക്ക് ഉത്പാദനച്ചെലവിന് അനുസൃതമായി കർഷകനു വില ലഭിക്കുന്നില്ല എന്നതാണ് പ്രധാന കാരണം. അതേസമയം, കന്പോളത്തിൽ കാർഷിക ഉത്പന്നങ്ങളുടെ വില കുതിച്ചുയരുകയും ചെയ്യുന്നു. നാണ്യവിളകൾ കൂടുതലായി ഉത്പാദിപ്പിക്കുന്നതു കാരണം അന്താരാഷ്ട്ര കന്പോളവിലകളുടെ വ്യത്യാസം അനുസരിച്ച് കർഷകർക്കു ലഭിക്കുന്ന വിലയിൽ സ്ഥിരത ഇല്ലാതായത് ഗ്രാമീണമേഖലയെ പ്രതികൂലമായി ബാധിച്ചു.\nമിക്ക കാർഷിക ഉത്പന്നങ്ങളുടെയും ഉത്പാദനക്ഷമതയിൽ കേരളം മറ്റു സംസ്ഥാനങ്ങളെ അപേക്ഷിച്ച് പിന്നിലാണ്. ജനസാന്ദ്രത കൂടിയ സംസ്ഥാനമായതിനാൽ ഉള്ള കൃഷിയിടങ്ങൾ നികത്തി പലവക കാര്യങ്ങൾക്കായി ഉപയോഗിച്ചു. ഗ്രാമീണമേഖലയിൽ കാർഷിക കടം ഗണ്യമായി വർധിക്കുന്നതായാണ് പഠന റിപ്പോർട്ടുകൾ സൂചിപ്പിക്കുന്നത്. ഇത്തരമൊരു സ്ഥിതിവിശേഷത്തിൽ കർഷകരെ രക്ഷിക്കാനാണ് കൃഷിഭവനുകൾ സ്മാർട്ട് ആകേണ്ടത്.\nവലിയ വില കൊടുത്താണ് കർഷകർ വിത്തും വളവും വാങ്ങുന്നത്. ചെലവെല്ലാം കഴിച്ച് കണക്കുകൂട്ടിയാൽ കൃഷി നഷ്ടമാണെന്നു കാണാം. വളം കീടനാശിനി കന്പനികൾ കൊള്ളലാഭം കൊയ്യുന്നു. വിത്തിന്‍റെയും വളത്തിന്‍റെയും അവകാശം കോർപറേറ്റുവത്കരിച്ചുകൊണ്ടിരിക്കുകയാണ്.\nഒരോ പ്രദേശത്തിന്‍റെയും തനതായ വിത്തിനങ്ങൾ അപ്രത്യക്ഷമായിരിക്കുന്നു. കാർഷിക യൂണിവേഴ്സിറ്റികളിൽ നിന്നു കൃഷിഭവൻ വഴി കർഷകർക്ക് വിത്തുകളെത്തുന്നുണ്ടെങ്കിലും അതും പരിമിതമാണ്. ഓരോ പ്രദേശത്തും കർഷകർ വിത്ത് ഉത്പാദിപ്പിക്കുകയും കൃഷി ഭവൻ വഴി മറ്റു കർഷകരിലേക്ക് എത്തുകയും ചെയ്യുന്നില്ല. കൃഷി ഭവൻ മുഖേന വർഷത്തിലൊരിക്കലെങ്കിലും രാസകീടനാശിനികൾ ഉപയോഗിക്കേണ്ടതിനെക്കുറിച്ചും വളപ്രയോഗത്തെ കുറിച്ചും പരിശീലനം നൽകുന്നുണ്ടോ? ഫയൽ വിട്ട് വയലിലേക്കിറങ്ങുന്ന ഉദ്യോഗസ്ഥരായിരിക്കണം കൃഷിഭവനിൽ ഉണ്ടാകേണ്ടത്.\nകർഷകർ ഇന്നു നട്ടം തിരിയുകയാണ്. എത്രയേറെ ആത്മഹത്യകളാണ് ഓരോ ദിനവും സംഭവിക്കുന്നത്. പലരും ആത്മഹത്യ ചെയ്യാത്തതു കുടുംബങ്ങളെ ഓർത്താണ്. പദ്ധതികൾ ഫയലുകളിൽ ഉറങ്ങുകയും കൃഷിഭവനുകൾ സ്മാർട്ടായി പ്രഖ്യാപിക്കുന്നതുമല്ലാതെ കർഷകർക്ക് എന്താണ് നേട്ടമെന്നു ആരെങ്കിലും ആലോചിച്ചിട്ടുണ്ടോ?\nകൃഷിഭവനുകൾ ജനകീയമാകണം. ഓരോ കൃഷിയിടത്തിലെയും മണ്ണു പരിശോധിച്ച് അതിനനുസരിച്ചു കൃഷി ചെയ്യാൻ പ്രോത്സാഹിപ്പിക്കുന്ന എത്ര കൃഷിഭവനുകൾ നമ്മുടെ നാട്ടിലുണ്ട്.\nപലപ്പോഴും കർഷകന്‍റെ മുന്നിൽപോലും നിശ്ശബ്ദരാകേണ്ടി വരുന്നതുകൊണ്ടാണ് ഇവരിൽ ഒരു വിഭാഗം ജനങ്ങളിലേക്ക് ഇറങ്ങാത്തത്. മണ്ണിനൊത്ത് വിത്ത് നല്കാനും ഉത്പാദിപ്പിക്കുന്നതു സംഭരിക്കാനും അതു വിൽക്കാനും സാധിക്കുന്ന വിധത്തിൽ കൃഷിഭവൻ മാറിയാൽ കേരളത്തിലെ കർഷകരുടെ പ്രശ്നം തീരും. കൃഷിഭവനോടു ബന്ധപ്പെടുത്തി കാർഷികസഹകരണ ബാങ്കുകൾ ഉണ്ടാകണം. ഇപ്പോൾ ഇവയെല്ലാം കർഷകരുടെ കഴുത്തറുക്കുന്ന ബാങ്കുകളായി അധഃപതിച്ചിരിക്കുന്നു.\nഓരോ പ്രദേശത്തെയും വിളകളുടെ പ്രോട്ടോകോൾ തയാറാക്കി വിത്തിറക്കലിനും വിളവെടുപ്പിനും സമയക്രമം തയാറാക്കണം. പ്രദേശത്തെ കർഷകരുടെ കൂടി പങ്കാളിത്തത്തിലായിരിക്കണം ഇതെല്ലാം നിശ്ചയിക്കേണ്ടത്. കാലാവസ്ഥയിൽ വരുന്ന മാറ്റം മുൻകൂട്ടിക്കണ്ടു കൃഷിയിറക്കി കൃഷിനാശം ഉണ്ടാകാതെ വിളവെടുക്കാൻ സാധിക്കണം. നടുന്നത് നേരത്തേയാക്കി കൃത്യമായി വിളവെടുത്ത് അത് സൂക്ഷിച്ചുവച്ച് കർഷകനു നല്ല വില ഉറപ്പാക്കാനും സാധിക്കും.\nകൃഷിഭവനുകളും ഉദ്യോഗസ്ഥരും സ്മാർട്ടാകണം. ഇല്ലെങ്കിൽ ആർക്കും പ്രയോജനമില്ലാത്ത മനോഹരമായ കെട്ടിടം മാത്രമായി കൃഷിഭവനുകൾ മാറും. സർക്കാർ പദ്ധതികളോ, പ്രഖ്യാപനങ്ങളോ ഇല്ലാത്തതു കൊണ്ടല്ല കേരളത്തിലെ കാർഷികമേഖലയും കർഷകരും രക്ഷപ്പെടാത്തത്. ഇതു കർഷകരിലെത്തുന്നില്ല. നാമമാത്രമായ കർഷകരിൽ എത്തിയാൽ കേരളത്തിലെ കാർഷികമേഖല രക്ഷപ്പെടുമോ?\nകൃഷിഭവനുകളെ സ്മാർട്ട് ആക്കാനാണ് സർക്കാരിന്‍റെ തീരുമാനം. ഇതിനായി നടീൽ വസ്തുക്കളുടെ വിതരണം, മണ്ണിന്‍റെ സ്വഭാവത്തിനനുസരിച്ചുള്ള കൃഷി, കൃഷി പരിപാലനം, കോൾഡ് സ്റ്റോറേജുകളുടെ ശൃംഖല തുടങ്ങിയവ ആധുനിക ഡിജിറ്റൽ സംവിധാനങ്ങളുടെ സഹായത്തോടെ ആധുനികവത്ക്കരിക്കും. ഇതിന്‍റെ പ്രാഥമിക ചെലവുകൾക്കായി ബജറ്റിൽ 10 കോടി രൂപ വകയിരുത്തിയിട്ടുണ്ട്.\nഹരിത വിപ്ലവത്തിന്‍റെ കാലത്ത് കാർഷിക രംഗത്ത് ശാസ്ത്രത്തിന്‍റെയും മോഡേണ് മെഷീനുകളുടെയും പ്രയോജനപ്പെടുത്തൽ വഴി കൂടുതൽ ഉത്പാദനക്ഷമത കൈ വരിക്കുകയായിരുന്നു. കർഷകന്‍റെ സാമൂഹിക, സാന്പത്തിക ഭദ്രത അത് ഉറപ്പാക്കി. ഭക്ഷ്യ സ്വയം പര്യാപ്തതയിലേക്ക് രാജ്യം വളർന്നു. തികഞ്ഞ ആത്മാർത്ഥതയോടെ പ്രവർത്തിച്ച നേതൃത്വം അതിൽ പ്രധാനമായിരുന്നു. ആധുനിക സാങ്കേതികതയും ശാസ്ത്രീയമായ അറിവുകളും കൃഷിയിലേക്ക് കൊണ്ടുവരുന്നത് നല്ലതുതന്നെ. കാർഷിക ശാസ്ത്രജ്ഞർ കൃഷിയിലേക്ക് എത്തുന്നത് തികച്ചും സ്വാഗതാർഹമാണ്. കാലത്തിന്‍റെ മാറ്റങ്ങൾ കൃഷിയിൽഫലപ്രദമായി പ്രയോജനപ്പെടുത്താൻ നമുക്ക് അതുവഴി സാധിക്കണം. കാർഷികമേഖലയുടെ മൊത്തത്തിലുള്ള പുരോഗതിയും അതിലൂടെ സാധ്യമാക്കണം. അതിനായി കൃഷിഭവനുകൾ ജനകീയമായി മാറണം, ഒപ്പം സ്മാർട്ടും.


മഹാരാഷ്ട്രയുടെ സാമ്പത്തിക അടിത്തറ ഇളക്കാന് മോദിയുടെ ബുള്ളറ്റ് ട്രെയിന് – Jaihind TV\nമഹാരാഷ്ട്രയുടെ സാമ്പത്തിക അടിത്തറ ഇളക്കാന് മോദിയുടെ ബുള്ളറ്റ് ട്രെയിന്\nനരേന്ദ്ര മോദി സര്‍ക്കാര് പ്രഖ്യാപിച്ച മുംബൈ –അഹമ്മദാബാദ് ബുള്ളറ്റ് ട്രെയിന് പദ്ധതി മഹാരാഷ്ട്ര സര്‍ക്കാരിനെ കടക്കെണിയിലാക്കുമെന്ന് റിപ്പോര്‍ട്ടുകള്. ജപ്പാന് സഹായത്തോടെയുള്ള പദ്ധതി നടപ്പിലാക്കുന്നതിലൂടെ മഹാരാഷ്ട്ര സര്‍ക്കാരിന് ഏകദേശം 48,000 കോടി രൂപയുടെ നഷ്ടമുണ്ടാകുമെന്നാണ് കണക്കുകള്. വിവരാവകാശപ്രകാരം സര്‍ക്കാര് നല്‍കിയ മറുപടിയിലാണ് ഇക്കാര്യം വ്യക്തമാക്കുന്നത്.\n2017 സെപ്റ്റംബറിലാണ് ബുള്ളറ്റ് ട്രെയിന് പദ്ധതി പ്രധാനമന്ത്രി നരേന്ദ്ര മോദിയും ജാപ്പനീസ് പ്രധാനമന്ത്രി ഷിന്‍സോ അബെയും ചേര്‍ന്ന് ഉദ്ഘാടനം ചെയ്തത്. ഒരുലക്ഷത്തി എണ്ണായിരം കോടി രൂപയാണ് ബുള്ളറ്റ് ട്രെയിന് പദ്ധതിയുടെ ആകെ ചെലവ് കണക്കാക്കുന്നത്. ബാന്ദ്ര – കുര്‍ള കോംപ്ലക്‌സില് ബുള്ളറ്റ് ട്രെയിന് ടെര്‍മിനസ് നിര്‍മിക്കുന്നതിലൂടെ സംസ്ഥാന സര്‍ക്കാരിന് 48,000 കോടി രൂപയുടെ അധികബാധ്യതയുണ്ടാകുമെന്ന് സര്‍ക്കാര് വൃത്തങ്ങള് തന്നെ അറിയിക്കുന്നത്.\nമണിക്കൂറില് 320 -350 കിലോമീറ്റര് വേഗതയില് സഞ്ചരിക്കുന്ന ബുള്ളറ്റ് ട്രെയിന് 750 യാത്രക്കാരെ ഉള്‍ക്കൊള്ളാനാകും. മുംബൈയില് നിന്ന് അഹമ്മദാബാദിലേക്കുള്ള എട്ട് മണിക്കൂര് ദൂരം മൂന്നര മണിക്കൂര്‍കൊണ്ട് എത്താനാകുമെന്നാണ് അവകാശപ്പെടുന്നത്.\nപദ്ധതിക്കെതിരെ അഖിലേന്ത്യാ കിസാന് സഭയുടെ നേതൃത്വത്തില് കര്‍ഷകര് ശക്തമായ എതിര്‍പ്പാണുയര്‍ത്തുന്നത്. പദ്ധതിക്കായി സ്ഥലം ഏറ്റെടുക്കുന്നതിലൂടെ ഏക്കറുകണക്കിന് കൃഷിയിടങ്ങള് നഷ്ടമാകും എന്നതാണ് കര്‍ഷകരുടെ എതിര്‍പ്പിന് പ്രധാന കാരണം. ഇതിന് പുറമെ വിവിധ സര്‍ക്കാര് വകുപ്പുകളില് നിന്നുതന്നെ പദ്ധതിക്കെതിരെ ശക്തമായ എതിര്‍പ്പുകളാണ് ഉയരുന്നത്. സംസ്ഥാന നഗരവികസന വകുപ്പും, ആസൂത്രണ, ധനകാര്യ വകുപ്പുകളും എതിര്‍പ്പുമായി രംഗത്തെത്തിയിട്ടുണ്ട്. മുംബൈ മെട്രോപൊളിറ്റന് റീജിയണല് ഡെവലപ്‌മെന്‍റ് അതോറിറ്റിയും എതിര്‍പ്പ് അറിയിച്ചിട്ടുണ്ട്.\nവ്യക്തമായ ആസൂത്രണമില്ലാതെ ബുള്ളറ്റ് ട്രെയിന് പദ്ധതി നടപ്പാക്കുന്നതിലൂടെ സംസ്ഥാനം നേരിടേണ്ടിവരുന്നത് കടുത്ത സാമ്പത്തിക വെല്ലുവിളികളായിരിക്കുമെന്നും വിദഗ്ധര് ചൂണ്ടിക്കാട്ടുന്നു. 2017 ജൂലായ് മുതല് റെയില്‍വേയ്ക്ക് ഏകദേശം 30 കോടി രൂപയുടെ നഷ്ടമാണ് മുംബൈ-അഹമ്മദാബാദ് റൂട്ടിലുള്ളത്. ദീര്‍ഘകാലത്തേക്ക് പദ്ധതി നഷ്ടത്തില് തുടരാനുള്ള സാഹചര്യമാണ് ഇത് കാണിക്കുന്നത്.പദ്ധതി സംബന്ധിച്ച് വിശദമായ പഠനം നടത്തേണ്ടതിന്‍റെ ആവശ്യകതയും പ്രസക്തമാകുന്നു. മുഖ്യമന്ത്രി ദേവേന്ദ്ര ഫഡ്നാവിസ് അധ്യക്ഷനായ മന്ത്രിതലസംഘം പദ്ധതിയെക്കുറിച്ച് വിശദമായ പഠനം നടത്തിയിട്ടുമില്ല. ഇത്തരത്തില് യാതൊരു സാമ്പത്തിക നേട്ടവുമില്ലാത്തതും വന് നഷ്ടമുണ്ടാക്കുന്നതുമായുള്ള ഒരു പദ്ധതിക്ക് അംഗീകാരം നല്‍കി എന്നത് ഞെട്ടിക്കുന്നതാണെന്ന് വിവരാവകാശ പ്രവര്‍ത്തകരും വ്യക്തമാക്കുന്നു.\nവ്യക്തമായ ആസൂത്രണവും ദീര്‍ഘവീക്ഷണവും ഇല്ലാതെ കോടിക്കണക്കിന് രൂപ നഷ്ടമാക്കുന്നതും മഹാരാഷ്ട്ര ഗവണ്‍മെന്‍റിനെ കടക്കെണിയിലാക്കുന്നതുമാകും പദ്ധതിയെന്നാണ് പൊതുവെയുള്ള വിലയിരുത്തല്. ശിവാജി പ്രതിമ നിര്‍മാണത്തിനായി ഏകദേശം 3,650 കോടി രൂപയാണ് മഹാരാഷ്ട്ര സര്‍ക്കാര് വകയിരുത്തിയിരിക്കുന്നത്. മഹാരാഷ്ട്ര സര്‍ക്കാരിന്‍റെ സാമ്പത്തികസ്ഥിതി നിലവില് തന്നെ പരുങ്ങലിലാണെന്നിരിക്കെ വ്യക്തമായ കാഴ്ചപ്പാടില്ലാതെ ബുള്ളറ്റ് ട്രെയിന് പദ്ധതി കൂടി വരുന്നതോടെ എന്താകുമെന്നതാണ് കണ്ടറിയേണ്ടത്.


ഇപ്പോഴത്തെ കറന്‍സി പ്രതിസന്ധിയുടെ കാരണം നോട്ടുനിരോധനത്തിന്റെ ദുര്‍ഭൂതം; തോമസ് ഐസക്\nകഴിഞ്ഞ രണ്ടുദിവസമായി രാജ്യത്ത് പലയിടത്തും ഉടലെടുത്ത സാമ്പത്തിക-കറന്‍സി പ്രതിസന്ധിയില് വിമര്‍ശനവുമായി ധനമന്ത്രി തോമസ് ഐസക്. മോദി സര്‍ക്കാര് നടപ്പിലാക്കിയ നോട്ട് നിരോധനത്തിന്റെ ദുര്‍ഭൂതമാണ് ഈ ദുരവസ്ഥക്ക് കാരണമായതെന്ന് തോമസ് ഐസക് പരിഹസിച്ചു. രാജ്യത്തെ ബാങ്കുകളെയും അദ്ദേഹം കുറ്റപ്പെടുത്തി. ബാങ്കുകളുടെ വിശ്വാസ്യത നഷ്ടപ്പെട്ടതിനാല് ജനങ്ങള് പണം കൈയില് പിടിച്ചുവയ്ക്കുകയാണ്. അതാണ് ഇപ്പോഴത്തെ പ്രശ്‌നങ്ങളുടെ കാരണമെന്നും അദ്ദേഹം പറഞ്ഞു.\n2000 രൂപ നോട്ടുകള് അപ്രത്യക്ഷമായെന്ന മധ്യപ്രദേശ് മുഖ്യമന്ത്രി ശിവരാജ് സിംഗ് ചൗഹാന്റെ പ്രസ്താവനയെയും തോമസ് ഐസക് പരിഹസിച്ചു. കാഷ്‌ലെസ് ഇക്കോണമി നടപ്പിലാക്കാനുള്ള സുവര്‍ണാവസരമായി ഇതിനെ കണക്കാക്കണമെന്നായിരുന്നു മധ്യപ്രപദേശ് മുഖ്യമന്ത്രിയുടെ പ്രസ്താവനയ്ക്ക് തോമസ് ഐസക് നല്‍കിയ മറുപടി.\nകർണാടക, മഹാരാഷ്ട്ര, ആന്ധ്രപ്രദേശ്, രാജസ്ഥാൻ, ഉത്തർപ്രദേശ്, മധ്യപ്രദേശ്, തെലുങ്കാന എന്നീ സംസ്ഥാനങ്ങളിലാണ് എടിഎമ്മുകൾ കാലിയായത്. രാജ്യതലസ്ഥാനമായ ഡൽഹിയിലും എടിഎമ്മുകളിൽ പണമില്ല. ഉത്സവ കാലത്ത് ഏറെ പണം പിൻവലിച്ചതാണ് എടിഎമ്മുകൾ കാലിയാകാൻ കാരണമെന്നാണ് നിഗമനം.\nDemon is still here#DeMonetisation #DemonetisationDisaster\n— Thomas Isaac (@drthomasisaac) April 17, 2018\nRead more on: atm | Banned currency | thomas issac\n‘അതിജീവിച്ച് കരുത്താര്‍ന്ന ജനത എന്നായിരിക്കും ഭാവിചരിത്രം മലയാളിയെ രേഖപ്പെടുത്തുക’: മന്ത്രി തോമസ് ഐസക്\nസാലറി ചലഞ്ചില് തിരിച്ചടി; സുപ്രീം കോടതി വിധി അനുസരിച്ച് ഉത്തരവ് ഭേദഗതി ചെയ്യുമെന്ന് ധനമന്ത്രി


സൗദിയില് ആസ്ട്ര സെനിക്ക വാക്‌സിന് അനുമതി; രണ്ടാംഘട്ട വാക്‌സിനേഷന് ആരംഭിച്ചു - :: Garshom :: ‹ :: Garshom ::\nസ്വന്തം ലേഖകന്Friday, February 19, 2021 4:28 pm\nറിയാദ്: സൗദിയില് ആസ്ട്ര സെനിക്ക വാക്സിന് ഫുഡ് ആന്‍ഡ് ഡ്രഗ് അതോരിറ്റിയുടെ അംഗീകാരം. ആസ്ട്രാ സെനക്കയുടെ 30 മില്യണ് ഡോസ് വാക്‌സിന് സൗദിയിലെത്തിയതായി ഇന്ത്യന് എംബസി അറിയിച്ചു. ഒരിക്കല് കോവിഡ് മുക്തി നേടിയവര് ഒരു ഡോസ് വാക്സിന് മാത്രം സ്വീകരിച്ചാല് മതിയെന്നും ആരോഗ്യ മന്ത്രാലയം വ്യക്തമാക്കി. വാക്‌സിന് സ്വീകരിക്കുന്നതിനായി എല്ലാവരും സ്വിഹത്തി ആപ്പ് വഴി രജിസറ്റര് ചെയ്യണമെന്ന് അധികൃതര് ഓര്‍മ്മപ്പെടുത്തി.\nഫൈസര് ബയോണ്‍ടെക് കമ്പനിയുടെ വാക്സിനാണ് നിലവില് രാജ്യത്ത് വിതരണം ചെയ്ത് വരുന്നത്. ഇപ്പോള് ഓക്സ്ഫോര്‍ഡ് യൂണിവേഴ്സിറ്റിയുമായി സഹകരിച്ച് ആസ്ട്ര സെനിക്ക കമ്പനി പുറത്തിറക്കുന്ന വാക്സിന് കൂടി അനുമതി നല്‍കിയതായി ഫുഡ് ആന്റ് ഡ്രഗ് അതോറിറ്റി അറിയിച്ചു. ഇത് കൂടുതല് ആളുകളിലേക്ക് വാക്സിന് വേഗത്തില് വിതരണം ചെയ്യാന് സഹായകരമാകും.\nഡിസംബര് 17ന് ആരംഭിച്ച വാക്സിനേഷന് പദ്ധതിയുടെ രണ്ടാം ഘട്ടത്തിന് ഇന്ന് തുടക്കമായിട്ടുണ്ട്. രാജ്യത്തെ എല്ലാ മേഖലകളിലും വാക്സിന് വിതരണം ആരംഭിച്ചു. രാജ്യത്ത് വിതരണത്തിന് അനുമതി നല്‍കിയ വാക്‌സിനുകള്‍ക്കെല്ലാം രണ്ട് ഡോസ് നിര്‍ബന്ധമാണ്. എന്നാല് ഒരു തവണ കോവിഡ് ബാധിച്ച് ഭേദമായവര്‍ക്ക് ഒരു ഡോസ് മാത്രം മതിയാകുമെന്ന് സൗദി നാഷണല് സയന്റിഫിക് കമ്മിറ്റി തീരുമാനിച്ചതായി ആരോഗ്യ മന്ത്രാലയം അറിയിച്ചു.